ޑިމޮކްރަސީގެ ހެދުން އަޅައިގެންހުރި ދުނިޔޭގެ އެންމެ ބޮޑު ހުދުމުހުތާރު ވެރިޔާ | Thoughts of Yasin Fikry\n← ދައުލަތުގެ ހުރިހާ ވަޞީލަތެއް ބޭނުންކޮށްގެންވެސް ދިޔައީ ފަނުފުލުން\n“Today I will tell you only truth only” Gadaffi →\nދުނިޔޭގެ އެންމެހާ ކަންކޮޅުތަކުން އަޑު އުފުލަމުންދަނީ ޑިމޮކްރަސީ ގެނައުމަށްޓަކައެވެ. ރައްޔިތުންނަށް މިނިވަންކަން ލިބިދިނުމަށްޓަކައެވެ. ޚިޔާލު ފާޅުކުރުމާއި، އެއްވުމުގެ މިނިވަންކަމާއި، އެހެނިހެންވެސް އިންސާނީ ފަރުދީ މިނިވަންކަމަށެވެ. އޭގެ ނަތީޖާއެއްގެ ގޮތުން މިނިވަންކަން ލިބި، މިނިވަންކަންކަމަށް މަގުފަހިވާން ފަށައިފިއެވެ. ޓިއުނީޝިއާއާއި، މިސްރާއި، ޖޯޑަން އަދި ސަޢޫދީވެސް އެމަންޒަރު ފެންނަން ފަށައިފިއެވެ. އެންމެންވެސް ގޮވަނީ ޑިމޮކްރަސީގެ ބޯވަޅު އެޅި ލިބާހެއްގެ ވާހަކައެވެ. އެލިބާސް ނުފެހިގެން، އެކަމާއިދެކޮޅު ހަދާ ވެރިން ބާލަނީއެވެ. ޑިމޮކްރަސީގެ ހެދުން ފަހައި، އެއިން މުޖުތަމަޢު ފޭރާން ކުރުމަށެވެ.\nލިބާހުގެ އަޞްލު މޭސްތިރި\nރާއްޖެއަށްވެސް ޑިމޮކްރަސީގެ ފުރިހަމަ ލިބާހެއް ވަނީ ފަހާފައެވެ. އެލިބާސް ފެހީ، ކުރީގެ ރައީސް މައުމޫނެވެ. މިރާއްޖޭގެ ޤާނޫނު އަސާސީ ބަދަލު ކުރަން ވެއްޖެކަމަށް ވިސްނީ، ރައީސް މައުމޫނެވެ. ޚާއްޞަ މަޖިލިސް އެއްކުރީވެސް ރައީސް މައުމޫނެވެ. އެކަމަކު އެއީ ބަޔަކު ފިއްތައިގެން، ޕްރެޝަރު އުދުނަކުން ކެއްކި އެއްޗެއްކަމަށް ދެއިރު ހަމައިގައި ނުތިބޭމީހުން ބުނެއެވެ. ސުވާލަކީ ޤާނޫނު އަސާސީ އިޞްލާޙުކުރަން ރައްޔިތުންގެ މަޖިލީހުގައި ތިބި، އެބުނާ އިޞްލާޙަށް މަސައްކަތްކުރިމީހުން ނޫޅުނީ ކީއްވެ ހެއްޔެވެ؟ އެކަން ކުރަން ހުށަނޭޅީ ކީއްވެ ހެއްޔެވެ؟ އަފީފާއި، މޮޑީއާއި، މުހައްމަދު ޝިހާބާއި، އިސްމާޢީލް ޝިހާބާއި، މިނޫންވެސް މީހުން އެކަން ރައްޔިތުންގެ މަޖިލީހަށް ހުށަނޭޅީ ކީއްވެބާއެވެ. އެމީހުން މިރާއްޖެއަށް ޑިމޮކްރަސީ ގެންނަން ބޭނުންނުވީ ކީއްވެބާއެވެ؟ ނަމަވެސް މިއަދު އަޑު އުފުލައި ތިމަންނަ ފެހި ލިބާހެކޭ ބުނިއިރު، ބާކީ ފޮއްޗާއި، ފޮތި ކެނޑި ކަތުރާއި، އޭގެ ބަރަންޏާއި، އަދި ފަހާ ފޮށިވެސް އެއީ މައުމޫނެވެ. އެއީ ހަސަން ޢަފީފެއް މާރިޔާއެއް، މުޙައްމަދު ޝިހާބެއް ނޫނެވެ.\nސިޔާސީ ޕާޓީއަކީ ޠަބަޢީ ނިޒާމުގެ ފަރުޢެއްތަ؟\nދިވެހިރާއްޖޭގައި ސިޔާސީ ޕާޓީ އުފެދުނީ އެކަން ކުރަން ޤާނޫނު އަސާސީ ތަންދޭކަމަށް، އޭރުގެ އެޓާރނީ ޖެނެރަލް ޑރ.ޙަސަން ސަޢީދު ލަފާ ދެއްވުމާއިގުޅިގެންނެވެ. އޭރު ލަފާ ހޯދުމަކީ ރަސްމީކަމެކެވެ. މިހާރު ލަފާ ހޯދުމަކީ ރައީސް ދެކޭގޮތުގައި ނިކަމެތި، އަދި ޤާނޫނާއި ޚިލާފު ކަންކަން ނުހިންގޭނެކަމެކެވެ. ސިޔާސީ ޕާޓީ އުފައްދަން މަޖިލީހުގައި ވޯޓު ދީ، ފާސްކުރުމާއިއެކު، ސިޔާސީ ޕާޓީތައް އުފެދުނެވެ. ވޯޓުން ފާސްވީ އަދު އެމްޑީޕީއަށް ނިސްބަތްވާ ދެތިންމީހަކު ކުރިކަމަކުންނެއްނޫނެވެ. މުޅި މަޖިލީހުގެ މެންބަރުންގެ އިއްތިފާޤުންނެވެ. އެކަންވީ ސިޔާސީ ޕާޓީ އުފައްދަން ބޭނުންވެފައިތިބި، އޭރުގެ އެމްޑީޕީ ފިކުރުގެ މީހުންނަށް ލިބުނު އުފަލަކަށެވެ. އެމީހުން ބުނަނީ ސިޔާސީ ޕާޓީއަކީ އެމީހުންގެ އެއްޗެއްކަމަށެވެ. އެހެންކަމަށްވާނަމަ، ޤާނޫނު އަސާސީއަކީ ރައީސް މައުމޫނުގެ އިސްނެންގެވުމާއި، ކެރުންތެރިކަމާއި، އަދި ޑިމޮކްރަސީއަށް ބޭނުންވެފައި ހުރިކަން އަންގައިދޭ ކަމެކެވެ.\nދެން އޮތީ މަޢުޟޫގެ އަޞްލު ބައެވެ. ސިޔާސީ ޕާޓީ ބައިވެރިވާގޮތަށް އެންމެ ފުރަތަމަ ފުރަތަމަ ބޭއްވި ރިޔާސީ އިންތިޚާބުގައި، އެތައްބައެއްގެ ބައިވެރިވުމާއިއެއްކޮށް، ކުޑަ ތަފާތަކުން ރައީސްކަމަށް އައީ ގަލޮޅު ކެނެރީގޭ މުޙައްމަދު ނަޝީދެވެ. އެންމެންގެ ބަހުންނަމަ “އަންނި”އެވެ. ލާންޖެހުނު ލިބާހަކީ ޑިމޮކްރަސީގެ ލިބާހެވެ. މައުމޫނުގެ އިސްނެންގެވުމަކަށް، ބާރުހުރި، ސަވަރީން އޮތޯރިޓީއަކުން ފެހި ލިބާހެކެވެ. އެކަމަކު ލިބާސްލި މީހާ މުޅީން ލިބާޙުގެ ހަޤީޤަތާއި ދެކޮޅެކެވެ.\nޑިމޮކްރަސީގެ އެންމެ ބޮޑު އަސާސަކީ ޤާނޫނުގެ ވެރިކަން ހިންގުމެވެ. ރައީސް ނަޝީދު ޤާނޫނަށް ބަލަނީހަމައެކަނި އޭނާއަށް ސިޔާސީ ފައިދާ ހުރިކަންކަމުގައެވެ. އެހެންކަންކަމުގައި ޤާނޫނާއި ޚިލާފެވެ. އައްޑޫ ދޫގަސް ގެސްޓް ހައުސް އެއްވެސް ބިޑަކާނުލައި، އިޢުލާނުކުރުމެއްނެތި، ހ.ޝަފީޤުގޭ ޝަފީޤުގެ ދަރި ޝަފީޤް ޙިއްޞާ އޮންނަ އެމްވީކޭއަށް ދިނެވެ. އެންޓިކަރަޕްޝަނުން އެކަން ހުއްޓުވަން އެންގުމުން ނުހުއްޓުވިއެވެ. އެވެސް ޑިމޮކްރަސީއެވެ.\nރައްޔިތުންގެ މަޖިލީހުގެ މެންބަރުން އައްޔަންކުރަން ރައީސަށް ބާރުލިބޭތީ، އެކަން ކުއްވެރިކޮށް ރައީސް ނަޝީދުގެ ޕާޓީން ނުކުރާ މުޒާހަރާއެއްނެތެވެ. ވަލު ދޮރޯށިން ބަޔަކު ވެއްދީކަމަށް ބުންޏެވެ. އެކަމަކު ވެރިކަމަށް އައިސް، އާ މަޖިލިސް އައްޔަނުކުރެވެންދެން، ރައީސް ނަޝީދުވެސް އެއްކަލަ ވަލުދޮރޯށިން މީހުން އެތަނަށް ވެއްދިއެވެ. ވޯޓުގައިވެސް ބައިވެރިވިއެވެ. އެކަމަކު އެވެސް ހަމަ ޑިމޮކްރަސީއެވެ.\nދިވެހިރާއްޖޭގެ ސްޕްްރީމް ކޯޓުން ކުރި ޙުކުމަކާއިދެކޮޅަށް، އެމްޑީޕީގެ މެންބަރުން މަގުމައްޗަށް ނުކުމެ، ޤާޟީންގެ ގޭގެއަށް ގާއުކައި، އެވަރުންނުފުދިގެން މިހާރު ފަހުގެ ތާރީޚެއްގައިވަނީ ކޯޓެއްގައި ތަޅުވެސް ލާފައެވެ. ޤާޟީންގެ މައްސަލައަކީ ރައީސް ބޭނުންވާގޮތަށް މައްސަލަ ނުނިންމުމެވެ. މަޢުލޫމާތު ލިބޭގޮތުގައި ސިފައިންގެއަށް ކުރީގެ އިންތިޤާލީ އުއްތަމަ ފަނޑިޔާރު ގެންގޮސް އެކަމާގުޅިގެން “ބަވާފައިވެސް” އެބަހުއްޓެވެ. ރައްޔިތުންގެ ކޯޓު ހަދައި އެކޯޓުގެ އިސްފަނޑިޔާރަކަށް، ނުވަތަ އުއްތަމަ ފަނޑިޔާރަކަށް މޫސާ މަނިކު ހަަމަޖެއްސީވެސް ހަމަ މިހާރުގެ ވެރިކަމުގެ ފަރާތުންނެވެ. މިވެސް ޑިމޮކްރަސީއެވެ.\nރާއްޖެ ބަދުނާމުވާގޮތަށް، ޓެރައިސްޓުންނޭ، ކިޔައި، ތިމާއަށް ނުއެގޭ އެތައް ވާހަކައެއް ދެއްކުމުގެ ސަބަބުން މިއަދު ރާއްޖޭގެމީހުންނަށް ދުނިޔޭގެ ޤައުމުތަކުގައި ދަތުރުކުރަން އުނދަގޫވެއްޖެއެވެ. ސަލްޓަން ޕާކުގައި ބޮންގޮއްވާލިމީހުންނަށް މަޢާފު ދީފައިވަނީ ޕެރޯލްގެ ޤާނޫނާއިމުޅީން ޚިލާފަށެވެ. ދަރުމަވަންތަ މިސްކިތުގައި ހުކުރުކޮށް، ހުތުބާ އެދެނީ ކާކު ދީފައިވާ ހުއްދައެއްގެ ދަށުންތޯއެވެ. މިރާއްޖޭގެ ރައްޔިތުންގެ ދީނީ އެއްބައިވަންތަކަން ނަގާލައި، ވަކިބަޔަކަށް މިނިވަންކަން ދީގެން އުޅޭއިރު، ލާދީނީ ވާހަކަދައްކައި، އެކަން ފަތުރައި ހަދާމީހުންނަށް ޙިމާޔަތް ދިނުމަށް، ހައްދުފަހަޅަނާފައިވާ މީހުންނަށްވެސް މިނިވަންކަންދެނީއެވެ. މިވެސް މިރާއްޖެ ދެކެފައިވާ ޑިމޮކްރަސީއެވެ. ޑިމޮކްރަސީގެ ހެދުން އަޅައިގެން ހުރި މީހާ ކަން ކުރާގޮތެވެ.\nދައުލަތުގެ ޚަރަދުގައި ކެމްޕޭންކުރުން\nދެން އޮތީ ބޮޑު ޖޯކެކެވެ. އަދުގެ ސިޔާސީ ހަޤީޤަތަކީއޭ ބުނެ ރައީސް ދާދިފަހުން ދިން ރޭޑިޔޯ ޚިޠާބެއްގައި، އިޢުތިރާފުތަކެއް ހުރިކަން އެނގުނެއެވެ. އެއީ އެމްޑީޕީއަށް ދައުލަތުގެ ޚަރަދުގައި ކެމްޕޭނު ކުރުމެވެ. ދައުލަތުގެ ޚަރަދުގައި މާލިއްޔާއިން ތެޔޮގަނެގެން، މުވައްޒަފުން ގޮވައިގެން، ރާއްޖޭގެ 100 ރަށަށް ދަތުރުކުރިއިރު، އެސިޔާސީ ހަޤީޤަތަކީ ޑިމޮކްރަސީގެ އިދިކޮޅެވެ. ދައުލަތުގެ ބަޖެޓް އެމްޑީޕީއަށް ޚަރަދުކުރުމޭ މިބުނި ބަހަކީ ރަށްރަށްގޮސް ޤައުމީ މަސައްކަތްކުރުމުގެ ބަދަލުގައި ބައްދަލުކުރަނީ އެމްޑީޕީ މީހުންނާއެވެ. ވާހަކަ ދައްކަނީ އެމްޑީޕީ ޕޯޑިއަމްގައެވެ. ހުރިހާ ޚަރަދެއް ސަރުކާރުންނެވެ.\nމުލިއާގޭގައި އެމްޑީޕީގެ މައި ކެމްޕޭނު އޮފީސް ހުރިކަމީ، އަނެއް ދިވެހިރާއްޖޭއަކީ މިހާރުގެ ޒިމްބާބުވޭކަން އަންގައިދޭ ދަލީލެކެވެ. މުލިއާގެއަކީ އެމްޑީޕީގެ މައި އިދާރާއެއްނޫނެވެ. ދައުލަތުގެ މުވައްޒިފުން، ޗުއްޓީ ނުނަގައި، މުސާރަ ލިބޭގޮތަށް ކެމްޕޭނުކުރަން ފޮނުވުމަކީ ސީދާ ކޮރަޕްޝަނެވެ.\nމުނާފިޤުންގެ ސިފަތަކުގެތެރެއަށް ބަލާއިރު، ވަޢުދެއް ވިއްޔާ އެއާއި ޚިލާފުވާނެކަމަށް އޮތްއޮތުމަކީ، މިއަދު ރާއްޖޭގައި ވެރިކަމާއިހެދި، ރައީސް ނަޝީދު ދައްކަމުން، ހަދަމުންދާ ދޮގުވަޢުދުގެ ސަބަބުން މަންޒަރެއް ސިފަވާ ކަމެކެވެ. ކެމްޕޭނުގެ ވަޢުދާއި، އޭގެ ކުރީގެ ވަޢުދާއި، ވެރިކަމަށް އައިފަހުން، ރައްޔިތުންގެ މަޖިލީހާއި ކައުންސިލް އިންތިޚާބުގެ ވަޢުދުތައް އެއީ ގޯނިގޯނި ފުރެންދެން ހުރި އެއްޗިއްސެވެ. މިހާރު އަހާލިޔަސް ވީވަޢުދެއްކަން ހަދާންވެސް ނެތް ވަޢުދު ހުންނާނެވެ. 2009 ގެ ކުރިން އަޅަން ބުނި ފްލެޓް ކޮބާ ހެއްޔެވެ؟ އެތަންތަން ގެނބިގެން ދިޔައީބާއެވެ. ޑްރަގަށް ދޮރު ބަންދުކުރާނެކަމަށްބުނެ، ތެޔޮބޯމީހުންނަށް ދަޢުވާކުރަން ޕީޖީއަށް ނުފޮނުވަނީ ކީއްވެ ހެއްޔެވެ؟\nވާހަކައެއް ދައްކައިފިއްޔާ ދޮގު ހަދާނެކަން އެއީ މުނާފިޤުކަމުގެ އަނެއް ސިފައެވެ. މިރާއްޖޭގައި ދަތުރު ފަތުރުގެ ނިޒާމުގައި ތިން ލައްކަ އަށްވުރެ ގިނަމީހުން، ދަތުރުކޮށްފައިވާކަމަށް ހާމަކުރިއެވެ. ދަތުރު ފަތުރޭ ބުނަނީ ރަށުބަންދުންވީއްލުމަށް ރައީސް ވެފައިވާ ވަޢުދެވެ. ރާއްޖޭގެ ފަންސާސް ޕަސެންޓް ރަށުގައި ވެސް އެޚިދުމަތެއް ނުލިބެއެވެ. 10 ޕަސެންޓް ރަށުގައި ހިނގާކަމެއްގައި، މާމޮޅުވެލަން ނުވެސް ގުޅޭ ވަކި ޢަދަދެއް ބުނެލިއިރު، އޮޑި ފަހަރުގައި މީހުން ގުނަން މިނިސްޓަރަކު ލާފައި ހުންނަނަމަ މައްސަލައެއްނެތެވެ. 10 ރުފިޔާއަށް ބަދަލުކުރަން ބުނި ޑޮލަރގެ ރޭޓް މިއަދު މިވަނީ ކިހިނެތް ހެއްޔެވެ؟\nމިހިރީ މިރާއްޖޭގެ ހުދުމުހުތާރު ވެރިޔާގެ ސިފަތެކެވެ. އަދު ދުނިޔެއަށް ފެންނަނީ ޑިމޮކްރަސީގެ މާމޮޅު ޤައުމެއްގެ ގޮތުގައެވެ. ހީވަނީ ޑިމޮކްރަސީގެ އައްޕައަކީ، ނުވަތަ ބާނީއަކީ ވެސް މިހާރު ވެރިކަމުގައި މިހުރި ބާރުގަދަ މަސްތުވާތަކެތި އެކަނި މަނާކުރަންބުނި މީހާހެންނެވެ؟ ދުނިޔޭގެ އެއްވެސް ޤައުމެއްގައި މީނަމިކުރާގޮތަށް ހުރި ޑިމިޮކްރެޓިކް ޤާނޫނު އަސާސީއަކުން ވެރިއަކަށް އައި މީހަކު ދައްކަބަލާށެވެ. ރައްޔިތުންގެ ބޮލަށް ތާވަޅެއްހެން ފިތައި، ތަކެއްޗާއި ޚިދުމަތުގެ އަގު ބޮޑުކުރަން އުޅޭމީހަކު މިނޫނީ ނެތެވެ. ތެދެކެވެ. މިއީ ހަމަ ފައްކާ ހުދުމުހުތާރު ވެރިއެކެވެ.\n2 Responses to ޑިމޮކްރަސީގެ ހެދުން އަޅައިގެންހުރި ދުނިޔޭގެ އެންމެ ބޮޑު ހުދުމުހުތާރު ވެރިޔާ\nmifran mohamed says:\nkaleah varah bodah engey… ekamu kaley ekani vote liyas raeesaku nuhoveyne boa buraanchaa….\nAharen ekanitha? Kaley thihuree boegen tha?


Laliga Gai Messi Ge 500 vana Match Gai Barca Ah Hani Molheh - Vaguthu\nލަލީގާގައި މެސީގެ 500 ވަނަ މެޗުގައި ބާސާއަށް ހަނި މޮޅެއް\nސްޕެނިޝް ލަލީގާގައި ލީގުގެ ގަދަ ބާރު ބާސެލޯނާގެ ތަރި ލިއޮނެލް މެސީ ކުޅުނު 500 ވަނަ މެޗުން އެޓީމަށް ހަނި މޮޅެއް ލިބިއްޖެއެވެ.\nހުއެސްކާ އާއި ދެކޮޅަށް އެޓީމުގެ ދަނޑުގައި ކުޅުނު މި މެޗުން ބާސާ މޮޅުވީ 0-1 ގެ ނަތީޖާ އަކުންނެވެ.\nމި މެޗާއި އެކު މެސީ ލަލީގާގައި ޖުމްލަ 500 މެޗު ކުޅެފައި ވާއިރު މިއީ އޭނާ ބާސާއަށް ހުރިހާ މުބާރާތަކުން އެއްކޮށް ކުޅެދިން 750 ވަނަ މެޗެވެ. ބާސާއަށް އެންމެ ގިނަ މެޗު ކުޅެދިން ކުޅުންތެރިޔާގެ ރެކޯޑް މިވަގުތު އޮތީ އެޓީމުގެ ލެޖެންޑް ޒަވީގެ އަތުގައެވެ. ބާސާގެ ޖާޒީގައި ޒަވީ ވަނީ ޖުމްލަ 767 މެޗު ކުޅެދީފައެވެ. އަދި ލަލީގާގައި ޒަވީ ވަނީ 505 މެޗު ކުޅެދީފައެވެ.\nއެހެންކަމުން ލަލީގާގައި ބާސާއަށް އެންމެ ގިނަ މެޗު ކުޅެދިން ކުޅުންތެރިޔާގެ ރެކޯޑާއި މެސީ އަރާ ހަމަކުރަން އަދި ފަސް މެޗު ބޭނުންވާއިރު ހުރިހާ މުބާރާތްތަކަކުން ބާސާއަށް އެންމެ ގިނަ މެޗު ކުޅެދިން ކުޅުންތެރިޔާގެ ރެކޯޑާއި އަރާ ހަމަކުރަން މެސީއަށް އަދި 17 މެޗު ބޭނުންވެއެވެ.\nވާދަވެރި ކުޅުމެއް ފެނިގެންދިޔަ މި މެޗުގައި ބާސާގެ ހަމައެކަނި ލަނޑު އެޓީމަށް ކާމިޔާބު ކޮށްދިނީ އެޓީމުގެ ޒުވާން މިޑްފީލްޑަރު ފްރޭންކީ ޑި ޖޯންގް އެވެ. މިއީ މެސީ ތަނަވަސްކޮށްދިން ފުރުސަތެއްގައި އޭނާ ކާމިޔާބު ކުރި ލަނޑެކެވެ.\nމެޗުގައި ބާސާއަށް ލަނޑު ކާމިޔާބު ކޮށްދިނުމަށް ފަހު ޑީ ޖޮންގް އުފާ ފާޅުކުރަނީ\nމެޗުން މޮޅުވެ ބާސާ ވަނީ ލީގުގެ ޕޮއިންޓް ތާވަލުގެ ގަދަ ފަހަކުން ޖާގައެއް ހޯދާފައެވެ.\nމީގެއިތުރުން މިސީޒަނުގައި ސްޕެނިޝް ލަލީގާގައި އެންމެ މޮޅު ކުޅުމެއް ދައްކަމުން އަންނަ އެތްލެޓިކޯ މެޑްރިޑުވެސް ވަނީ ރޭ ޑިޕޯޓިވޯ އަލާވޭސް އަތުން މޮޅު ވެފައެވެ.\nއަލާވޭސްގެ ދަނޑުގައި ކުޅުނު މިމެޗު 1-2 އިން ކާމިޔާބުކޮށް އެތްލެޓިކޯއިން ވަނީ ތާވަލުގެ އެއްވަނަ މަގާމަށް އަލުން ޖެހިލާފައެވެ.\nއެތްލެޓިކޯ މެޑްރިޑާއި ޑިޕޯޓިވޯ އަލާވޭސް ބައްދަލުކުރި މެޗުގެ ތެރެއިން\nމެޗުގައި ފުރަތަމަ ލަނޑު ޖަހާ އެތްލެޓިކޯ އިން ލީޑު ނެގީ ފުރަތަމަ ހާފުގެ ފުރިހަމަ ވަގުތު ހަމަވާން4މިނެޓަށް ވެފައި ވަނިކޮށެވެ. މެޗުގައި އެތްލެޓިކޯ އިން އެންމެ ތަފާތު ކުޅުމެއް ދެއްކި ލުއިސް ޝުއަރޭޒް ތަނަވަސް ކޮށްދިން ފުރުސަތެއްގައި މިލަނޑު އެޓީމަށް ކާމިޔާބު ކޮށްދިނީ މާކޮސް ލޮރެންޓޭ އެވެ.\nއެހެންނަމަވެސް ދެވަނަ ހާފުގެ 84 ވަނަ މިނެޓުގައި އެތްލެޓިކޯގެ ފެލިޕޭ އަތުން ބައިކޮޅަށް ވަތް ލަނޑަކުން ޑިޕޯޓިވޯ އަލާވޭސް އަށް ނަތީޖާ ހަމަހަމަ ކުރެވުނެވެ. ދެވަނަ ފަހަރަށް އެތްލެޓިކޯ އަށް ލީޑު ނަގައިދީ މެޗުން މޮޅު ކޮށްދިން ލަނޑު މެޗުގެ ފުރިހަމަ ވަގުތުގެ ފަހު މިނެޓުގައި ކާމިޔާބު ކޮށްދިނީ ޝުއަރޭޒް އެވެ.\nމިނަތީޖާ ތަކާއި އެކު އެތްލެޓިކޯ އިން ތާވަލުގެ އެއްވަނައިގައި އޮތީ ފަނަރަ މެޗުން 38 ޕޮއިންޓް ހޯދައިގެންނެވެ. ބާސާއަށް ތާވަލުގެ ފަސްވަނަ ލިބެނީ ސޯޅަ މެޗުން 28 ޕޮއިންޓް ހޯދައިގެންނެވެ. ތާވަލުގެ ދެވަނައިގައި އެންމެ ފަހުގެ ޗެމްޕިއަން ރެއާލް މެޑްރިޑް އޮތީ ކުޅުނު 17 މެޗުން 36 ޕޮއިންޓް ހޯދައިގެންނެވެ.


"El Chapo" Ge Dharifulhu Salaamaiy Kuran Sifainna Dhekolhah Hanguraama Iulaan Kuree Eynage Beybe! - Vaguthu\nދުނިޔޭގައި މިވަގުތު ހުރި އެންމެ ބޮޑު ޑްރަގު ވިޔަފާރިވެރިޔާ، 'އެލްޗާޕޯ' ގެ އެންމެ ހަގު ދަރިފުޅު، އޮވީޑިއޯ ގުޒްމަން ހައްޔަރުކުރުމުން، ސިނަލޯއާގައި ސިފައިންނާ ދެކޮޅަށް ހަނގުރާމަ އިޢުލާން ކުރީވެސް އެލްޗާޕޯގެ ދަރިއެއް ކަމަށް މަޢުލޫމާތު ލިބިއްޖެއެވެ.\nމިދިޔަ ބުރާސްފަތި ދުވަހު މެކްސިކޯގެ ފަރުބަދަމަތީ ސްޓޭޓެއް ކަމަށްވާ ސިނަލޯއާގެ ކުލިއަކާން ގައި ހަމަނުޖެހުންތައް އުފެދުނީ ސަރުކާރުގެ 35 ސިފައިންގެ ފައުޖަކުން ގެއެއް ރެއިޑްކޮށް އެގެއިން އެލްޗާޕޯގެ2ދަރިން ކަމަށްވާ 39 އަހަރުގެ އިވާން ގުޒްމަން އާއި 28 އަހަރުގެ އޮވީޑިއޯ ގުޒްމަން ހައްޔަރުކުރުމުން ކަން މިހާރު ވަނީ އެނގިފައެވެ.\nސިފައިންގެ އަސްލު ޓާގެޓަކަށްވެސް ވެފައި އޮތީ އޮވީޑިއޯ ހައްޔަރުކުރުމެވެ. އެއީ އޭނާ ހައްޔަރުކޮށްގެން އެމެރިކާއަށް އެތެރެކޮށްދިނުމަށް އެދި މެކްސިކޯގެ ސަރުކާރަށް އެމެރިކާއިން ހުށަހަޅާފައިވާ ރަސްމީ 'އެކްސްޓެޑިޝަން ނޯޓިސް' އަކަށް އިހުތިރާމް ކުރުމުގެ ގޮތުންނެވެ. ސިފައިންގެ ރެއިޑްގެ ތެރެއިން އިވާން ހައްޔަރުކުރުމުން އޭނާގެ ރައްކަލަކަށް 24 ގަޑިއިރު ތިބޭ ގޭންގުގެ ޓީމަކުން ވަނީ ލަސްތަކެއް ނުވެ، ސިފައިން ފޫއެޅުވުމަށްފަހު އޭނާ އެމީހުން އަތުން ސަލާމަތްކޮށްގެން ރައްކާވެފައެވެ.\nސިފައިންގެ އަތްދަށުން ސަލާމަތްވުމަށްފަހު، އޭނާގެ ކޮއްކޮ ސަލާމަތް ކުރަން ވެގެން ސިނަލޯއާ ހަނގުރާމައިގެ މައިދާނަކަށް ހެދީ އިވާންގެ ސީދާ އޯޑަރަށް ކަމަށް މަޢުލޫމާތު ލިބިފައިވެއެވެ. ސިފައިންނަށްވެސް ކޮންޓްރޯލް ނުވާ ވަރުގެ ބާރުގެ ބޭނުން ސިނަލޯއާ ގޭންގުގެ މީހުން ދެއްކިއެވެ. އިވާންގެ އަމުރުގެ ދަށުން ސިނަލޯއާ އަށް ނިސްބަތްވާ ކުލިއަކާންގެ ޖަލެއްގައި ތިބި 56 މީހަކު ވަނީ ހަމަނުޖެހުން އުފައްދާ، ބާރުގެ ބޭނުންކޮށްގެން، ސިފައިންގެ އަތުން ހަތިޔާރުތައް އަތުލުމަށްފަހު، ޖަލުން ފިލައިގެން، "ހަނގުރާމައިގަ" ބައިވެރިވާން "މައިދާނަށް" ގޮސްފައި ކަމަށް މަޢުލޫމާތު ލިބެއެވެ.\nސިނަލޯއާއިން ބޭރުވުމުގެ ކުރިން އެމީހުން ސިފައިންގެ ފައުޖުގެ 8 މީހަކު ރަހީނުކުރިއިރު، ސިފައިންގެ އާއިލާގެ ބައެއް މީހުންވެސް ރަހީނުކޮށްފައިވާ ކަމަށް މެކްސިކޯގެ ނޫސްތަކުން ޚަބަރު ލިބެއެވެ. ސިނަލޯއާގައި ބަޑިޖެހުމުގެ ހަމަލާތަކުގައި ސިނަލޯއާ ގޭންގުގެ މީހުން އަސްކަރީ ފެންވަރުގެ ބަރު ހަތިޔާރާއި، ބަޑިއާއި، އުޅަނދުތައް ބޭނުންކޮށްފައިވެއެވެ. ހަމަލާތަކުގައި ސިނަލޯއާ އަށް ވާގިވެރިވާ5މީހަކު މަރުވިއިރު، ޖަލުން ނުކުތް މީހަކާއި، މެކްސިކޯގެ ސިފައިންގެ މީހަކާއި، އާއްމުންގެ މީހަކުވެސް ވަނީ މަރުވެފައެވެ.\nމެކްސިކޯ ސަރުކާރުން އެންމެ ފަހުން ހަމަލާ ބަދަލްކުރުންތައް ހުއްޓާލުމަށް ނިންމީ ސަރުކާރުގެ ސިފައިންނަށް ސަލާމަތް ވެވޭނެ އެއްވެސް އަލި މަގެއް ނުފެނި، ހަމަލާތަކުގެ ތެރޭގައި ސިފައިން އެއްކޮށް ތާށިވެގެންނެވެ. އޭރު ސިނަލޯއާ އާ ގުޅޭ ހުރިހާ ބޮޑެތި މަގުތަކާ، ހުރިހާ މުހިއްމު ތަންތަނެއްގައި ސިނަލޯއާ ގޭންގުގެ މީހުން ފާރަޔަށް ތިބި ކަމަށް މަޢުލޫމާތު ލިބެއެވެ. ސިފައިން އެމީހުންގެ އޮޕަރޭޝަން ނިންމާލީ، އެލްޗާޕޯގެ ހަގު ދަރިފުޅު، އޮވީޑިއޯ ގުޒްމަން ދޫކޮށްލުމަށްފަހުގައެވެ.\n"އަހަރެން ޤަބޫލު ކުރާ ނިންމުންތައް ނިންމިފައި ހުރީ މި ހާދިސާގަ. ވަރަށް ގިނަ އާއްމުން ތިބީ ފުރާނައަށް ނުރައްކާވެދާނެ ހާލަތެއްގަ. އަހަރެމެންގެ އެންމެ މުހިއްމު ޒިންމާއަކީ ރައްޔިތުން ސަލާމަތްކުރުން." ސިނަލޯއާގައި ކުރިއަށްދިޔަ އޮޕަރޭޝަނާއި ގުޅިގެން މެކްސިކޯގެ ރައީސް، އަންދްރޭސް މެނުއަލް ލޮޕޭޒް ބުންޏެވެ.


ޕަބްލިޝްކުރި ގަޑި: 1547\nސުންގަޑި: 30 އޭޕްރިލް 2015 1500\nމި ކުންފުނީގެ ތިރީގައި މިދަންނަވާ މަޤާމުތަކަށް ހީވާގި، މަސައްކަތަށް ޝައުޤުވެރިކަން ހުންނަ ދިވެހި މުވައްޒަފުން ބޭނުންވެއެވެ.\nވަޒީފާގެ ބާވަތް:ކޮންޓްރެކްޓް – 1 އަހަރު (ކޮންޓްރެކްޓް ގެ މުއްދަތު އިތުރު ކުރުމަށް ހަމަޖެހިފައިވަނީ މަސައްކަތުގެ ފެންވަރުގެ ނަތީޖާއަށް ބެލުމަށްފަހު)\nޑިޕާޓްމަންޓް: ފައިނޭންސް ޑިޕާޓްމަންޓް\nއަސާސީ މުސާރަ:19،276.00 އާއި 23،130.00ރ. އާ ދެމެދު (ތަޖުރިބާއާއި ތަޢުލީމަށް އަދި އިންޓަވިޔުގެ ނަތީޖާއަށް ބެލުމަށްފަހު)\nއެހެނިހެން އެލަވަންސް/އިނާޔަތް: ރިޓަޔަމަންޓް ޕެންޝަން ސްކީމް އަދި ހަމަޖެހިފައިވާ އުސޫލުގެ މަތީން ކުންފުނީގެ ހެލްތު އިޝުއަރެންސް ލިބިދެވޭނެއެވެ.\nމަސައްކަތް ކުރަންޖެހޭ ތަން: ފައިނޭންސް ޑިޕާޓްމަންޓް / އެމް.ޓީ.ސީ.ސީޓަވަރ\nޕްރޮފެޝަނަލް ކޮލިފިކޭޝަން: އޭސީސީއޭ ، ސީމާ، ސީޕީއޭ.\nމި މަޤާމުގެ މަސްއޫލިއްޔަތު އުފުލުމަށް ބޭނުންވާ ފަދަ ދާއިރާއަކުން 2-5 އަހަރު މަސައްކަތްކޮށް ތަޖުރިބާ ލިބިފައިވުން. ނުވަތަ ބެޗްލާރސް ޑިގްރީ އިން ފައިނޭންސް، އެކައުންޓިންގް ނުވަތަ މެނޭޖްމަންޓުން ހަދައިފައިވުން.\nއެކައުންޓިންގެ އުސޫލުތަކާއި މިންގަނޑުތަކާއި ފައިނޭންޝަލް މެނޭޖްމަންޓް އަދި ބޭންކިންގެ ނިޒާމް ހިންގާގޮތުގެ މަޢުލޫމާތު ލިބިފައި ވުމާއެކު އެފަދަ ނިޒާމްތަށް ދިރާސާކުރުމުގެ ޤާބިލިއްޔަތާއި ހުނަރު ލިބިފައިވުން.\nއިނގިރޭސި އަދި ދިވެހި ބަހުން ފުރިހަމައަށް މުޢާމަލާތުކުރުމުގެ ހުނަރު ލިބިފައިވުން.\nމަސައްކަތަށް ޝައުޤުވެރިކަން ހުރުމާއެކު ހީވާގި ކަމާއެކު މަސައްކަތްކުރާ ޞިއްޙަތު ރަނގަޅު މީހަކު ކަމުގައިވުން.\nވަޒީފާގައި ކުރަންޖެހޭ މަސައްކަތް: ޑިޕާޓްމަންޓްގެ ފައިނޭންޝަލް ޕްލޭނިންގ އެންޑް މެނޭޖްމަންޓް ރިޕޯޓިންގ، ފައިނޭންޝަލް ރެކޯރޑްތައް، އިންކަމްއާއި އެކްސްޕެންސްތަކުގެ ތަފުސީލު/ އެކައުންޓިންގ ޑޮކިއުމަންޓްސް ބެލެހެއްޓުމާއި ކޮމްޕައިލްކުރުން.\nމަޤާމު: ބަސް ކޮންޑަކްޓަރ\nބޭނުންވާ އަދަދު: 05\nވަޒީފާގެ ބާވަތް: ކޮންޓްރެކްޓް – 1 އަހަރު (ކޮންޓްރެކްޓް ގެ މުއްދަތު އިތުރު ކުރުމަށް ހަމަޖެހިފައިވަނީމަސައްކަތުގެ ފެންވަރުގެ ނަތީޖާއަށް ބެލުމަށްފަހު)\nޑިޕާޓްމަންޓް: ޓްރާންސްޕޯޓް ފޯރ މޯލްޑިވްސް\nސާރވިސް އެލަވަންސް: 1000.00ރ.\nފިކްސްޑް އެލަވަންސް: އަސާސީ މުސާރައިގެ %20\nއެހެނިހެން އެލަވަންސް/ އިނާޔަތް: ހަމަޖެހިފައިވާ އުސޫލުގެ މަތީން އިތުރުގަޑީގެ ފައިސާ/ އެޑިއުކޭޝަނަލް އެލަވަންސް/ ރިޓަޔަމަންޓް ޕެންޝަން ސްކީމް އަދި ހަމަޖެހިފައިވާ އުސޫލުގެ މަތީން ކުންފުނީގެ ހެލްތު އިޝުއަރެންސް ލިބިދެވޭނެއެވެ.\nމަސައްކަތް ކުރަންޖެހޭ ތަން: ހުޅުމާލެ ބަސް ސަރވިސް/ ޓްރާންސްޕޯޓް ފޯރ މޯލްޑިވްސް\nގްރޭޑް 10 ގެ ފެންވަރު ނުވަތަ 1-2 އަހަރު ފައިސާއާއި މުޢާމަލާތުކުރުމުގެ ތަޖުރިބާ ލިބިފައިވުން.\nމި މަޤާމުގެ މަސްއޫލިއްޔަތު އުފުލުމަށް ބޭނުންވާ ފަދަ ދާއިރާއަކުން ތަޖުރިބާހުރި ފަރާތްތަކަށް އިސްކަންދެވޭނެ.\nވަޒީފާގައި ކުރަންޖެހޭ މަސައްކަތް: އޮޕަރޭޝަނުން އަދި އޮޕަރޭޓަރ އަންގާ ގޮތުގެ މަތިން ދަތުރު ގެ އެންމެހައި ކަންތައް ބަލަހައްޓައި ޕަސިންޖަރުންގެ ޓިކެޓް ކަންތައް ބެލެހެއްޓުން މީގެ އިތުރުން ބަސް ސާފުތާހިރުކޮށް ބެލެހެއްޓުން.\nމަޤާމު: އެސިސްޓަންޓް ސައިޓް އޮފިސަރ\nޑިޕާޓްމަންޓް: ތިލަފުށި ޑޮކް ޑިޕާޓްމަންޓް\nވަޒީފާގެ ބާވަތް:ކޮންޓްރެކްޓް – 1 އަހަރު (ކޮންޓްރެކްޓް ގެ މުއްދަތު އިތުރު ކުރުމަށް ހަމަޖެހިފައިވަނީމަސައްކަތުގެ ފެންވަރުގެ ނަތީޖާއަށް ބެލުމަށްފަހު)\nޢަސާސީ މުސާރަ ރޭންޖް: 5،500.00ރ\nސަރވިސް އެލަވަންސް: 1000.00ރ.\nއެހެނިހެން އެލަވަންސް/އިނާޔަތް: ހަމަޖެހިފައިވާ އުސޫލުގެ މަތީން އިތުރުގަޑީގެ ފައިސާ/ އެޑިއުކޭޝަނަލް އެލަވަންސް/ ރިޓަޔަމަންޓް ޕެންޝަން ސްކީމް އަދި ހަމަޖެހިފައިވާ އުސޫލުގެ މަތީން ކުންފުނީގެ ހެލްތު އިޝުއަރެންސް ލިބިދެވޭނެއެވެ.\nމަސައްކަތް ކުރަންޖެހޭ ތަން: ތިލަފުށި ޑޮކް ޑިޕާޓްމަންޓް، އެމްޓީސީސީ/ ތިލަފުށި ސައިޓް\nޖީ.ސީ.އީ. އޭ ލެވެލް ނުވަތަ އޯ ލެވެލް. 1-3 އަހަރު ދުވަހުގެ މަސައްކަތު ތަޖުރިބާ ލިބިފައިވާ ފަރާތްތަކަށް އިސްކަންދެވޭނެ.\nކޮންޕިޔުޓަރުގެ ހުނަރު ހުންނަ ފަރާތްތަކަށް އިސްކަން ދެވޭނެއެވެ. އަދި މަސައްކަތަށް ޝައުޤުވެރިކަން ހުރުމާއެކު ހީވާގި ކަމާއެކު މަސައްކަތްކުރާ ޞިއްޙަތު ރަނގަޅު މީހަކު ކަމުގައިވުން.\nވަޒީފާގައި ކުރަންޖެހޭ މަސައްކަތް: ތިލަފުށީ ސައިޓްގައި ކުރަމުންދާ މަސައްކަތް ކޯރޑިނޭޓްކޮށް އަދި ހިގަމުންދާގޮތް ބެލުން އަދި އެންމެހައި މަސައްކަތްކުރުމުގައި އިދާރީ ގޮތުން އަދި ޢަމަލީ ގޮތުން ކުރަންޖެހޭ ކަންކަންކުރުން.\nމަޤާމު: ބޯޓް ބިލްޑަރ އެންޑް ރިޕެއަރަރ\nޢަސާސީ މުސާރަ: 6،600.00ރ.\nސަރވިސް އެލަވަންސް: 1،500.00ރ.\nޓެކްނިކަލް އެލަވަންސް: 2،000.00ރ.\nއޯފް ރެސިޑެންޝަލް އެލަވަންސް: 1000.00ރ.\nއެހެނިހެން އެލަވަންސް/އިނާޔަތް: ހަމަޖެހިފައިވާ އުސޫލުގެ މަތީން އިތުރުގަޑީގެ ފައިސާ/ ރިޓަޔަމަންޓް ޕެންޝަން ސްކީމް އަދި ހަމަޖެހިފައިވާ އުސޫލުގެ މަތީން ކުންފުނީގެ ހެލްތު އިޝުއަރެންސް ލިބިދެވޭނެއެވެ.\nކިއްސަރު ވަޑާން ކުރަން ދަންނަ ފަރާތެއްކަމުގައިވުމާއެކު5އަހަރުގެ މަސައްކަތު ތަޖުރިބާ ލިބިފައިވުން.\nއޮޑި ދޯނި ފަހަރު ބަނުމުގެ މަސައްކަތް ކުރުމުގެ ހުނަރު ލިބިފައިވުން.\nމަސައްކަތަށް ޝައުޤުވެރިކަން ހުރުމާއެކު ހީވާގި ކަމާއެކު މަސައްކަތްކުރާ ޞިއްޙަތު ރަނގަޅު މީހަކު ކަމުގައިވުން\nވަޒީފާގައި ކުރަންޖެހޭ މަސައްކަތް: ރަނގަޅު ފެންވަރެއްގައި އޮޑިދޯނިފަހަރުގެ ވަޑާމުގެ މަސައްކަތާއި މަރާމާތުގެ މަސައްކަތްކުރުން؛ މިމަސައްކަތް ރާވައި އަދި ދުވަހުން ދުވަހަށް މި މަސައްކަތުގެ ކަންކަން ބަލަހައްޓައި ދެވިފައިވާ ގަޑިއަށް މަސައްކަތްތައް ނިންމުން.\nމަޤާމު: އެކައުންޓްސް އޮފިސަރ\nވަޒީފާގެ ބާވަތް: ކޮންޓްރެކްޓް – 1 އަހަރު (ކޮންޓްރެކްޓް ގެ މުއްދަތު އިތުރު ކުރުމަށް ހަމަޖެހިފައިވަނީ މަސައްކަތުގެ ފެންވަރުގެ ނަތީޖާއަށް ބެލުމަށްފަހު)\nޑިޕާޓްމަންޓް: ސޭލްސް އެންޑް މާކެޓިންގް ޑިޕާޓްމަންޓް\nޢަސާސީ މުސާރަ: 6600.00ރ.\nސަރވިސް އެލަވަންސް: 1500.00ރ.\nއެހެނިހެން އެލަވަންސް/ އިނާޔަތް: ހަމަޖެހިފައިވާ އުސޫލުގެ މަތީން އިތުރުގަޑީގެ ފައިސާ/ ރިޓަޔަރމަންޓް ޕެންޝަން ސްކީމް އަދި ކުންފުނީގެ ހެލްތު އިޝުއަރެންސް ލިބިދެވޭނެއެވެ.\nމަސައްކަތް ކުރަންޖެހޭ ތަން: އެސްއެމްޑީ/ އެމްޓީސީސީ ސޯމިލް\nޑިޕްލޮމާއިން އެކައުންޓިންގް ނުވަތަ ގުޅުންހުރި ދާއިރާއަކުން ޑިޕްލޮމާ ހާސިލުކޮށްފައިވުން. މި ދާއިރާގައި މަސައްކަތްކޮށް ތަޖުރިބާ ލިބިފައިވާ ފަރާތަކަށް އިސްކަންދެވޭނެ.\nއިނގިރޭސި އާއި ދިވެހި ބަހުން ފުރިހަމައަށް މުއާމަލާތުކުރުމުގެ ހުނަރު ލިބިފައިވުން.\nވަޒީފާގައި ކުރަންޖެހޭ މަސައްކަތް: ޑިޕާޓަމަންޓްގެ އެކައުންޓްސް ރިކޯޑުތައް އަޕްޑޭޓްކޮށް ބެލެހެއްޓުން، ފަރުވާތެރިކަމައިއެކު ދުވަހުން ދުވަހަށް ހިނގާ ކަސްޓަމަރުންގެ ރިކޯޑްތައް ބަލަހައްޓައި، ޑެބްޓް ކަލެކްޝަން އަދި ޕާފޯރމަންސް ރިޕޯޓްސް ފަދަ ޑޮކިއުމަންޓްސް ތައްޔާރުކުރުން.\nމަޤާމު: ފައިބަރ ގްލާސް ޓެކްނީޝަން\nޑިޕާރޓްމަންޓް: ތިލަފުށި ޑޮކް ޑިޕާޓްމަންޓް\nޢަސާސީ މުސާރަ ރޭންޖް: 5500.00 ރ\nޓެކްނިކަލް އެލަވަންސް: 1500.00ރ.\nމަސައްކަތް ކުރަންޖެހޭ ތަން: ތިލަފުށި ޑޮކް ޑިޕާޓްމަންޓް، އެމްޓީސީސީ /ތިލަފުށި ސައިޓް\nވޮކޭޝަނަލް ކޯސް ހަދާފައިވުން ނުވަތަ މި މަސައްކަތުގައި 2-3 އަހަރު ދުވަހުގެ ތަޖުރިބާ ލިބިފައިވުން.\nވަޒީފާގައި ކުރަންޖެހޭ މަސައްކަތް: ރަނގަޅު ފެންވަރެއްގައި ކުންފުންޏަށް ބޭނުންވާ ފައިބަރގްލާސް މަސައްކަތް ކޮށް، ދެވިފައިވާ ގަޑިއަށް މަސައްކަތްތައް ނިންމުން.\nވަޒީފާގެ ބާވަތް:ކޮންޓްރެކްޓް – 1 އަހަރު (ކޮންޓްރެކްޓްގެ މުއްދަތު އިތުރު ކުރުމަށް ހަމަޖެހިފައިވަނީ މަސައްކަތުގެ ފެންވަރުގެ ނަތީޖާއަށް ބެލުމަށްފަހު)\nޢަސާސީ މުސާރަ ރޭންޖް: 5500.00ރ\nޑިޕްލޮމާ /އެޑްވާންސްޑް ސެޓްފިކެޓް އިން ހައިޑްރޯލިކް އިންޖިނިއަރިންގ.\nހައިޑްރޯލިކް އިންޖީން މަރާމާތުކުރުމުގެ ތަޖުރިބާ ލިބިފައިވުން.\nމި މަސއްކަތުގެ ތަޖުރިބާ ލިބިފައިވާ ފަރާތްތްކަށް އިސްކަންދެވޭނެ.\nވަޒީފާގައި ކުރަންޖެހޭ މަސައްކަތް: މެކޭނިކަލް މަރާމާތުގެ އެންމެހައި ކަންތައް ހިންގައި، ރާވައި އަދި ދުވަހުން ދުވަހަށް މި މަސައްކަތުގެ ކަންކަން ބަލަހައްޓައި މި މަސައްކަތުގައި ޢަމަލީ ގޮތުން ބައިވެރިވެ ކުރުން.\nމަޤާމު: ހޭންޑީ ޕާރސަން (މަސައްކަތު)\nޢަސާސީ މުސާރަ ރޭންޖް: 4700.00ރ.\nކޮންސްޓްރަކްޝަން ދާއިރާގެ މަސައްކަތަށް ޝައުޤުވެރިކަން ހުރުމާއެކު ހީވާގި ކަމާއެކު މަސައްކަތްކުރާ ޞިއްޙަތު ރަނގަޅު މީހަކު ކަމުގައިވުން.\nކޮންސްޓްރަކްޝަން ދާއިރާގައި މަސައްކަތްކޮށްފައިވާ ފަރާތްތަކަށް އިސްކަންދެވޭނެ.\nވަޒީފާގައި ކުރަންޖެހޭ މަސައްކަތް: ސައިޓުން އަންގާ ގޮތުގެ މަތިން ޓެކްނިކަލް އަދި ކޮންސްޓްރަކްޝަންގެ މަސައްކަތުގެ އެކިއެކި މަސައްކަތްކުރުން.\nމަޤާމު: ވެބް ޑެވެލޮޕަރ\nވަޒީފާގެ ބާވަތް: ކޮންޓްރެކްޓް\nޑިޕާރޓްމަންޓް: އިންފޯރމޭޝަން ކޮމިއުނިކޭޝަން އެންޑް ޓެކްނޮލޮޖީ ޑިޕާޓްމަންޓް\nމުސާރަ: ދެ ފަރާތް އެއްބަސްވާގޮތުގެ މަތިން\nމަސައްކަތް ކުރަންޖެހޭ ތަން: އައި.ސީ.ޓީ.ޑީ/ އެމް.ޓީ.ސީ.ސީ ޓަވަރ\nޑިގްރީ ނުވަތަ ޑިޕްލޮމާ - ކޮމްޕިއުޓަރ ސައިންސް ދާއިރާގެ ސޮފްޓްވެއަރ ޑެވެލޮޕްމަންޓްގެ ރޮނގުން، ނުވަތަ މި މަޤާމުގެ މަސްއޫލިއްޔަތު އުފުލުމަށް ބޭނުންވާ ފަދަ ދާއިރާއަކުން ތަޢުލީމު ހާސިލުކޮށްފައިވުމާއެކު އެފަދަ ދާއިރާއެއްގައި3އަހަރު މަސައްކަތްކޮށް ތަޖުރިބާ ލިބިފައިވުން އަދި ޤާބިލުކަން ހުރުން.\nވެބް އެޕްލިކޭޝަންސް ސްޓްރަކްޗަރކޮށް ތަރައްޤީކުރުމުގެ ހުނަރު ލިބިފައިވުން.\nއޭ..އެސް.ޕީ ނެޓް، ވީ.ބީ ނެޓް ނުވަތަ ސީނެޓް އަށް ފަރިތަވުން އަދި އެޕްލިކޭޝަންތައް ތަރައްޤީކުރުމުގެ ކަންކަންކުރުމުގެ ޤާބިލުކަންހުރުން.\nބިޒްނަސް މެނޭޖްމަންޓްގެ އުސޫލުތައް އެނގުމާއެކު ލީޑަރޝިޕް ހުނަރާއި މީހުންނާއި ތަކެތި ބޭނުންކޮށްގެން ކޯޑިނޭޓް ކުރުމުގެ ހުނަރު ލިބިފައިވުން.\nވެބް ސަރވަރތަކާއި އޮޕަރޭޓްކުރާ ސިސްޓަމްތައް އަޕްގްރޭޑްކޮށް މެއިންޓެއިންކުރުމާއި ބެލެހެއްޓުމުގެ ތަޖުރިބާ ހާސިލުކޮށްފައިވުން.\nއެމް.ވައި އެސް.ކިއު.އެލް ނުވަތަ އެމް.އެސް އެސް.ކިއު.އެލް ސަރވާރގެ ޑޭޓާބޭސް މޭނޭޖްކުރުމުގެ ތަޖުރިބާ ލިބިފައިވުން.\nމި މަސައްކަތުގައި ދިމާވާ މައްސަލަތައް ދިރާސާކޮށް ހައްލުކުރުމުގެ ހުނަރު އަދި ގިނަ ކަންތައްތައް އެއްފަހަރާ ކުރިއަށް ގެންދިޔުމުގެ ޤާބިލުކަން އަދި ޓީމެއްގައި މަސައްކަތް ކުރުމުގެ ހުނަރު ލިބިފައިވުން.\nވަޒީފާގައި ކުރަންޖެހޭ މަސައްކަތް: ކުންފުންޏަށް ބޭނުންވާ އައު ސޮފްޓްވެއަރތައް މެނޭޖްކޮށް އަދި ބޭނުން ކުރަމުންގެންދާ ސޮފްޓްވެއަރތައް ތަރައްޤީކޮށް ބެލެހެއްޓުން އަދި ކުންފުނީގެ އިންޓްރާނެޓްއާއި ކޯރޕަރޭޓް ވެބްސައިޓް ތަރައްޤީކުރުމުގެ އެންމެހައި މަސައްކަތް މެނޭޖްކުރުން؛ ކުންފުނީގެ ވެބް ޕޯރޓްފޯލިއޯގެ އެޑްމިނިސްޓްރޭޝަން މަސައްކަތް ދުވަހުން ދުވަހަށް ކުރުން، މިކަމުގައި ދިމާވާ މައްސަލަ ބަލާ ދިރާސާކޮށް ލަފާ ދިނުން އަދި ކުރާ ކަންކަމުގެ ފެންވަރު ޤާއިމުކޮށް ދަމަހައްޓައި އަދި މިކަމާއި ބެހޭ ރިޕޯޓު ތައްޔާރުކުރުން.\nމަޤާމު: އެސިސްޓަންޓް ސާރވަރ އެޑްމިނިސްޓްރޭޓަރ\nޑިޕާރޓްމަންޓް: އިންފޮމޭޝަން ކޮމިއުނިކޭޝަން ޓެކްނޮލޮގީ ޑިޕާޓްމަންޓް\nޢަސާސީ މުސާރަ: 6600.00ރ\nސަރވިސް އެލަވަންސް: 1500.00ރ\nޓެކްނިކަލް އެލަވަންސް: 2000.00ރ\nއެޑިއުކޭޝަނަލް އެލަވަންސް: ދާއިރާއިން ހަދާފައިވާ ޑިޕްލޮމާއަށް އަސާސީ މުސާރައިގެ %20، ޑިގްރީއަށް އަސާސީ މުސާރައިގެ %40\nއެހެނިހެން އެލަވަންސް/ އިނާޔަތް: ހަމަޖެހިފައިވާ އުސޫލުގެ މަތީން އިތުރުގަޑީގެ ފައިސާ/ ރިޓަޔަމަންޓް ޕެންޝަން ސްކީމް އަދި ކުންފުނީގެ ހެލްތު އިޝުއަރެންސް ލިބިދެވޭނެއެވެ.\nޑިގްރީ - ކޮމްޕިއުޓަރ ސައިންސް ދާއިރާއިން/ މެނޭޖްމަންޓް އިންފޮމޭޝަން ސިސްޓަމްސް/ ގުޅުންހުރިދާއިރާއަކުން. ނުވަތަ ސަރވަރ މާހައުލުގައި މަދުވެގެން3އަހަރު މަސައްކަތްކޮށް ތަޖުރިބާ ލިބިފައިވުން.\nވީ.އެމް.ވެއަރ، އީ.އެސް.އެކްސް.އައި އަދި ޒެން ޑެކްސްޓޮޕް ބޭނުންކުރުމުގެ ހުނަރާއި ޤާބިލުކަންހުރުން.\nރެޑްހެޓްލިނަކްސް، ވިންޑޯސް ސާރވަރ 2008/ 2012، އެސް.ކިއު.އެލް، އަޕާޗޭ.\nއެސް.ސީ.އެސް.އައި ނުވަތަ ރެއިޑް ފަދަ ނެޓްވޯކް އިކުއިޕްމަންޓްގެ ތަޖުރިބާ ލިބިފައިވުން.\nވަޒީފާގައި ކުރަންޖެހޭ މަސައްކަތް: ވެބްސަރވަރ އިންސްޓޯލްކުރުމާ އެއާގުޅޭ ހިދުމަތްތައް ކޮންފިގަރކުރުމާއި ސަރވަރގެ ބޭސިކް މެނޭޖްމަންޓާ ގުޅޭ ގޮތުން ޑިޕާޓްމަންޓްގެ އެހެން މުވައްޒަފުންނަށް ލަފާދިނުމާއި ސަރވަރ އަޕްގްރޭޑް ކުރުމާއި، މެއިންޓަނަންސް މަސައްކަތް ކުރުމާއި ޕެޗް އިންސްޓޯލް ކުރުމާއި ޕްލޭންކޮށް އިމްޕްލިމެންޓްކުރުން.\nމަޤާމު: އެސިސްޓަންޓް ސަރވެއިންގ އޮފިސަރ\nވަޒީފާގެ ބާވަތް: ކޮންޓްރެކްޓް – 1 އަހަރު (ކޮންޓްރެކްޓް ގެ މުއްދަތު އިތުރު ކުރުމަށްހަމަޖެހިފައިވަނީމަސައްކަތުގެ ފެންވަރުގެ ނަތީޖާއަށް ބެލުމަށްފަހު)\nޑިޕާރޓްމަންޓް: ކޮންސްޓްރަކްޝަން އެންޑް ޕްރޮޖެކްޓްސް މެނޭޖްމަންޓް ޑިޕާޓްމަންޓް\nޢަސާސީ މުސާރަ ރޭންޖް: 5500.00ރ.\nއެޑިއުކޭޝަނަލް އެލަވަންސް: މަޤާމާ ގުޅުންހުރި ދާއިރާއިން ހަދާފައިވާ ޑިޕްލޮމާއަށް އަސާސީ މުސާރައިގެ %20، ޑިގްރީއަށް އަސާސީ މުސާރައިގެ %40\nއެހެނިހެން އެލަވަންސް: ހަމަޖެހިފައިވާ އުސޫލުގެ މަތީން އިތުރުގަޑީގެ ފައިސާ، އެޕްލައިޑް ޓްރިޕް އެލަވަންސް/ ރިޓަޔަމަންޓް ޕެންޝަން ސްކީމް އަދި ހަމަޖެހިފައިވާ އުސޫލުގެ މަތީން ކުންފުނީގެ ހެލްތު އިޝުއަރެންސް ލިބިދެވޭނެއެވެ.\nމަސައްކަތް ކުރަންޖެހޭތަން: އެމްޓީސީސީ ޓަވަރު6ވަނަ ފަންގިލާ/ ކުންފުނިން ކަނޑައަޅާ ސައިޓެއްގައި/ ސީ.ޕީ.އެމް.ޑީ\nޝަރުޠު: ސައިންސް ސްޓްރީމް އިން އޯލެވެލް ހަދާފައިވުން ނުވަތަ2އަހަރު ދުވަހުގެ މަޤާމާ ގުޅޭ ތަޖުރިބާ ލިބިފައިވުން. ޝައުޤުވެރިކަން ހުރުމާއެކު ހީވާގި ކަމާއެކު މަސައްކަތްކުރެވޭނެ ޞިއްޙަތު ރަނގަޅު މީހަކު ކަމުގައިވުން.\nކޮންސްޓްރަކްޝަން ޕްރޮޖެކްޓްތަކަށް ކުރަންޖެހޭ ސާވޭތަކުގައި ބައިވެރިވުން.\nރާވާފައިވާ މަސައްކަތް ކުރުމާއި މެޕް/ ޗާޓުތަށް ކުރެހުން. އަދި އެންމެހައި މަސައްކަތްކުރުމުގައި އިދާރީ ގޮތުން އަދި ޢަމަލީ ގޮތުން ކުރަންޖެހޭ ކަންކަންކުރުން.\nމަޤާމު: މެކޭނިކް (މެރިން/ އޮޓޯމޮބައިލް)\nޢަސާސީ މުސާރަ: 5500.00ރ.\nއެޑިއުކޭޝަނަލް އެލަވަންސް: ޑިޕްލޮމާއަށް އަސާސީ މުސާރައިގެ %20، ޑިގްރީއަށް އަސާސީ މުސާރައިގެ %40\nއެހެނިހެން އެލަވަންސް/އިނާޔަތް: ހަމަޖެހިފައިވާ އުސޫލުގެ މަތީން އިތުރުގަޑީގެ ފައިސާ/ ރިޓަޔަރމަންޓް ޕެންޝަން ސްކީމް އަދި ކުންފުނީގެ ހެލްތު އިޝުއަރެންސް ލިބިދެވޭނެއެވެ.\nމަސައްކަތް ކުރަންޖެހޭ ތަން: ހުޅުމާލެ/މާލެ ނުވަތަ ވިލިނގިލި/ މާލެ ފެރީ ޓަރމިނަލް ނުވަތަ ޑިޕާޓްމަންޓުން އަންގައި ތަނެއްގައި - ޓްރާންސްޕޯޓް ފޯރ މޯލްޑިވްސް\nޑިޕްލޮމާ/އެޑްވާންސްޑް ސެޓްފިކެޓްއިން މެކޭނިކަލް އިންޖިނިއަރިންގ (މެރިން)\nމަދުވެގެން 02 އަހަރު ގެ މެރިން އިންޖީން މަރާމާތުކުރުމުގެ ތަޖުރިބާ ލިބިފައިވުން.\nމަސައްކަތަށް ޝައުޤުވެރިކަން ހުރުމާއެކު ހީވާގި ކަމާއެކު މަސައްކަތްކުރެވޭނެ ޞިއްޙަތު ރަނގަޅު މީހެއްކަމުގައިވުން.\nވަޒީފާގައި ކުރަންޖެހޭ މަސައްކަތް: ޑިޕާޓްމަންޓަށް ބޭނުންވާ މެކޭނިކަލް މަރާމާތުގެ އެންމެހާ މަސައްކަތްކުރުންހަވާލުކުރެވިފައިވާ މަސައްކަތް ރޭވުމާއި އަދި ދުވަހުން ދުވަހަށް މަސައްކަތް\nވީމާ، މި މަޤާމުތަކަށް ޝައުޤުވެރިވާފަރާތްތަކުން 30 އެޕްރީލް 2015 ވަނަ ދުވަހުގެ 15:00 ގެ ކުރިން އެމް.ޓީ.ސީ.ސީ ހެޑް އޮފީހަށް "ޖޮބް އެޕްލިކޭޝަން ފޯމު" ފުރިހަމަކުރެއްވުމަށްފަހު، ފޯމާއެކު ލިބިވަޑައިގެންފައިވާ ތަޢުލީމީ ސަނަދުތަކުގެ އަސްލާ އެއްގޮތް ކޮޕީ، ދިވެހި ރައްޔިތެއްކަން އަންގައިދޭ ކާޑުގެ ކޮޕީ އަދި ޕާސްޕޯޓް ސައިޒްގެ ފޮޓޯއެއް ހުށަހެޅުއްވުން އެދެމެވެ. މިތަކެތި ފެކްސް އަދި އީމެއިލް އިންވެސް ގަބޫލު ކުރެވޭނެއެވެ. މި ފޯމު ކުންފުނީގެ ހިއުމަން ރިސޯރސަސް އެންޑް އެޑްމިނިސްޓްރޭޝަން ޑިޕާރޓްމަންޓުން ލިބެން ހުންނާނެއެވެ. އަދި ކުންފުނީގެ ވެބްސައިޓްއިން މި ފޯމު ޑައުންލޯޑް ކުރެވޭނެއެވެ.\nފެކްސް ނަންބަރު: 3221 332\nލިބިފައިވާ ތަޢުލީމީ ސަނަދުތަކުގެ ކޮޕީ (އަސްލާ އެއްގޮތްކަން އަންގައިދޭ ތައްގަނޑު ޖަހާފައިނުވާ ސެޓުފިކެޓު ހުށައަޅާފައިވާނަމަ، އިންޓަވިއުއަށް ހާޒިރުވާންވާނީ ސެޓުފިކެޓުތަކުގެ އަސްލާ އެކުގައެވެ.)\nމި މަޤާމަށް މުވައްޒަފުން ހޮވާނީ ތަޢުލީމީ ސެޓުފިކެޓުތަކާއި މަސައްކަތުގެ ތަޖުރިބާ އަދި އިންޓަވިއުއަށް ބަލައި އެންމެ މަތިން މާކްސް ލިބޭ ފަރާތްތަކަށެވެ.\n4 ރަޖަބު 1437


މުއްސަނދި ކަމަކީ ނަފްސުގެ މުއްސަނދިކަން – Ilm\nأَبُو ذَرّ رَضِي اللهُ عَنْهُ ވިދާޅުވިއެވެ. ﷲ ގެ ރަސޫލާ صلّى الله عليه وسلم ޙަދީޘް ކުރެއްވިއެވެ. ((يَا أَبَا ذَرٍّ! أَتَرَى كَثْرَةَ الْمَالِ هُوَ الْغِنَى؟». قُلْتُ : نَعَمْ يَا رَسُوْلَ اللهِ! قَالَ :«فَتَرَى قِلَّةَ الْمَالِ هُوَ الْفَقْرِ؟». قُلْتُ : نَعَمْ يَا رَسُوْلَ اللهِ! قَالَ :«إِنَّمَا الْغِنَى غِنَى الْقَلب، وَالْفَقْرُ فَقْرُ الْقَلْب)) މާނައީ: “އޭ އަބޫ ޛައްރުއެވެ! މުދާ ގިނަ ވުމަކީ ، މުއްސަނދި ވުން ކަމުގައި ތިބާ ދެކެމު ހެއްޔެވެ؟” ތިމަން ދެންނެވީމެވެ. އޭ ﷲ ގެ ރަސޫލާއެވެ! އާދޭހެވެ. ޙަދީޘް ކުރެއްވިއެވެ. “މުދާ މަދު ވުމަކީ ފަޤީރުވުން ކަމުގައި ތިބާ ދެކެމު ހެއްޔެވެ؟” ތިމަން ދެންނެވީމެވެ. އޭ ﷲ ގެ ރަސޫލާއެވެ! އާދޭހެވެ. ޙަދީޘް ކުރެއްވިއެވެ. “ޙަޤީޤީ މުއްސަނދި ކަމަކީ ހިތުގެ މުއްސަނދި ކަމެވެ. ޙަޤީޤީ ފަޤީރު ކަމަކީ ހިތް ފަޤީރުވުމެވެ.”(1)\nމާތް ﷲ އެމީހަކަށް މިންވަރު ކޮށް ދެއްވި އެއްޗަކަށް ރުހޭ މީހަކީ އެންމެ މުއްސަނދި މީހާއެވެ.\nأبو هريرة رضي الله عنه ވިދާޅުވިއެވެ. ﷲ ގެ ރަސޫލާ صلى الله عليه وسلم ޙަދީޘް ކުރެއްވިއެވެ. ((مَنْ يَأْخُذُ عَنِّي هَؤُلَاءِ الْكَلِمَاتِ فَيَعْمَلُ بِهِنَّ أَوْ يُعَلِّمُ مَنْ يَعْمَلُ بِهِنَّ؟)) “ތިމަންކަލޭގެފާނު އަރިހުން މި ކަލިމަތައް ލިބިގަނެ އެއަށް ޢަމަލު ކުރާނީ ކާކު ހެއްޔެވެ؟ ނުވަތަ އެއަށް ޢަމަލު ކުރާނޭ ބަޔަކަށް އުނގަންނައި ދޭނީ ކާކު ހެއްޔެވެ؟” މިފަދައިން ޙަދީޘް ކުރެއްވުމުން أبو هريرة رضي الله عنه ވިދާޅުވިއެވެ. އޭ ﷲ ގެ ރަސޫލާއެވެ! އަޅުގަނޑު ތިކަން ކުރާ ހުށީމެވެ. އެހިނދު އެކަލޭގެފާނު، ތިމަންގެ އަތުގައި ހިއްޕަވައި ފަސްކަމެއް ގުނާ ލެއްވިއެވެ. ޙަދީޘް ކުރެއްވިއެވެ. ((اتَّقِ الْمَحَارِمَ تَكُنْ أَعْبَدَ النَّاسِ، وَارْضَ بِمَا قَسَمَ اللَّهُ لَكَ تَكُنْ أَغْنَى النَّاسِ، وَأَحْسِنْ إِلَى جَارِكَ تَكُنْ مُؤْمِنًا، وَأَحِبَّ لِلنَّاسِ مَا تُحِبُّ لِنَفْسِكَ تَكُنْ مُسْلِمًا، وَلَا تُكْثِرْ الضَّحِكَ فَإِنَّ كَثْرَةَ الضَّحِكِ تُمِيتُ الْقَلْبَ)) މާނައީ: ” ޙަރާމްކަންތައްތަކުން ތިބާ ރައްކާތެރި ވާށެވެ. އޭރުން ތިބާއަކީ މީސްތަކުންގެ ތެރެއިން ވާ އެންމެ އަޅުވެރި މީހާއަށް ވާ ހުއްޓެވެ. ﷲ ތިބާއަށް ބައްސަވައި މިންވަރު ކުރައްވައިފައި ވާ އެއްޗަށް ތިބާ ރުހޭށެވެ. އޭރުން ތިބާއަކީ މީސްތަކުންގެ ތެރެއިން ވާ އެންމެ މުއްސަނދި މީހާއަށް ވާ ހުއްޓެވެ. ތިބާގެ އަވަށްޓެރިޔާއަށް، ތިބާ އިޙުސާންތެރި ވާށެވެ. އޭރުން ތިބާ ފުރިހަމަ މުއުމިނަކަށް ވާ ހުއްޓެވެ. ތިބާގެ އަމިއްލަ ނަފުސަށް އެދޭ ކަންތައްތައް، މީސްތަކުންނަށް ތިބާ އެދޭށެވެ. އޭރުން ތިބާ ފުރިހަމަ މުސްލިމަކަށް ވާ ހުއްޓެވެ. ތިބާ ގިނައިން ނުހޭށެވެ. ފަހެ ، ހަމަކަށަވަރުން ގިނައިން ހުނުމަކީ ހިތް މަރުވާ ކަމެކެވެ.”(2)\nއަދިވެސް أبو هريرة رضي الله عنه ކިބައިން ރިވާވެފައިވެއެވެ. ނަބިއްޔާ صلى الله عليه وسلم ޙަދީޘް ކުރެއްވިއެވެ. ((لَيْسَ الْغِنَى عَنْ كَثْرَةِ الْعَرَضِ وَلَكِنَّ الْغِنَى غِنَى النَّفْسِ)) މާނައީ: “މުއްސަނދިކަމަކީ މުދަލުގެ ގިނަކަމެއް ނޫނެވެ. އެހެނެއްކަމަކު މުއްސަނދިކަމަކީ ނަފްސުގެ މުއްސަނދިކަމެވެ.”(3)\n(1) موارد الظمآن إلى زوائد ابن حبان. باب ما جاء في الفقراء ومن لا يؤبه له .حديث:2563.\n(2) سنن الترمذي. حديث:2305. ޝެއިޚް އަލްބާނީ رحمه الله ޙަސަންގެ ދަރަޖަ ދެއްވާފައިވާ ޙަދީޘްއެއް.\n(3) صحيح البخاري: حديث: 6446، صحيح مسلم: باب ليس الغني عن كثرة العرض، حديث: 1051.


Kulhudhuffushi Airport Ah Lafaa Furuvumah Aanmun Dhiun Manaakoffi - Vaguthu\nހދ. ކުޅުދުއްފުށީ އެއާޕޯޓަށް ލަފާފުރުވުމަށް އާންމުން ދިއުން މަނާކޮށްފިއެވެ.\nކުޅުދުއްފުށީ ސިޓީ ކައުންސިލުން ކުރި އިއުލާނެއްގައި ވަނީ، ވޭތުވެދިޔަ ދުވަސްތަކުގައި މާލެއިން ކުޅުދުއްފުށި ސިޓީއަށް ދަތުރުކޮށް ހޯމްކަރަންޓީން ފުރިހަމަކުރުމުގެ ތެރެއިން ކޮވިޑް-19 އަށް ފައްސި ވެފައިވާ ވޭދަނަތަކެއް ފެނިފައިވާ ކަމަށެވެ. ވީމާ، އެއާޕޯޓަށް މީހުން ލަފާފުރުވުމަށް އާންމުން ދިއުމަކީ މަނާކަމެއް ކަމުގައި ކުޅުދުއްފުށި ސިޓީގެ ކޮވިޑް-19 ޓާސްކްފޯސްގެ ފަރާތުން ނިންމާފައިވާ ކަމަށް އެ އިއުލާންގައިވެއެވެ.\nމިދުވަސްވަރަކީ މާލެ އަދި ރާއްޖޭގެ އެކި ހިސާބުތަކުގައި ކޮވިޑް-19 ރޯގާ ހަލުވިކަމާއެކު ފެތުރެމުންދާ ދުވަސްވަރަކަށްވާތީ ކުޅުދުއްފުށީގައި ކޮވިޑް-19 އިން ރައްކާތެރިވުމަށް ގިނަ ގުނަ މަސައްކަތްތަކެއް ކުރެވެމުންދާ ކަމަށް އިއުލާންގައިވެއެވެ. ނަމަވެސް މި މަސައްކަތްތަކުގެ ނަތީޖާ އެންމެ އެދެވޭ ގޮތެއްގައި ފެންނާނީ ރައްކާތެރިވެ ތިބުމަށް އެންމެން އެކުގައި މަސައްކަތްކޮށްގެން ކަމަށް އިއުލާންގައިވެއެވެ.\nކުޅުދުއްފުށީ މޮނިޓަރިން އުވާލައިފައި ވަނީ މިމަހުގެެ 25 ވަނަ ދުވަހުއެވެ.\nކުޅުދުއްފުށީގެ މޮނިޓަރިން އުވާލީ ވަކިތަރުތީބެއް ނެތި އެރަށުން ނެގި 90 ސުންކު ކޮވިޑް-19 އަށް ނައްސިވުމުންނެވެ. ކުޅުދުއްފުށިން މިހާރު ކޮވިޑަށް ފައްސިވަމުން އަންނަނީ ކަރަންޓީންގައި ތިބި މީހުންނެވެ. ކުޅުދުއްފުށީގެ މޮނިޓަރިން އުވާލިއިރު ރާއްޖޭގެ ބޮޑެތި ގިނަ ރަށްތައް މިހާރު ވެސް އޮތީ މޮނިޓަރިންގެ ހާލަތުގައެވެ.


Copa America 2019: Suarez ge Penalty Naakaamiyaabuve Uruguay mubaaraathun Kataifi\nކޮޕާއެމެރިކާ 2019– ސުއަރޭޒްގެ ޕެނަލްޓީ ނާކާމިޔާބުވެ، ...\nޑަބްލިއު.ޑީސީ ގެ މެމްބަރުން މީދުއަށް ކުރެއްވި ...\nby vomadmin June 30, 2019\nސުއަރޭޒްގެ ޕެނަލްޓީ ނާކާމިޔާބުވުމުން ކޮޕާ އެމެރިކާ ފުޓްބޯޅަ މުބާރާތް އެންމެ ގިނައިން ކާމިޔާބުކޮށްފައިވާ އުރުގޭ މުބާރާތުން ކަޓައިފިއެވެ.\nކޮޕާ އެމެރިކާ ފުޓްބޯޅަ މުބާރާތުގެ ކްއާޓާފައިނަލުގެ ފަހުމެޗްގައި ރޭ އުރުގުއާއީ އަދި ޕެރޫ ބައްދަލުކުރި މެޗު 0-0 ގެ ނަތީޖާއަކުން އެއްވަރުވުމުން އުރުގުއޭ މުބާރާތުން ކަޓާފައިވަނީ ޕެނަލްޓީ ޖަހައިގެން ދެރަވެގެންނެވެ.\nޕެނަލްޓީ ޖެހިޖެހުމުގައި ފުރަތަމަ ޕެނަލްޓީ އުރުގުއާއީއަށް ނާކާމިޔާބުވިއިރު މިޕެނަލްޓީ ޖަހާފައިވަނީ ސުއަރޭޒްއެވެ. ސުއަރޭޒްގެ މިޕެނަލްޓީވަނީ ޕެރޫގެ ކީޕަރު ގަލެސޭވަނީ ދިފާޢުކޮށްފައެވެ.\nމި ޕެނަލްޓީއަށްފަހު ދެޓީމުންވެސް ޖެހި އެހެން ހުރިހާ ޕެނަލްޓީ ތަކެއްވެސްވަނީ ކާމިޔާބުވެފައެވެ. ޕެނަލްޓީ ޝޫޓްއައުޓަށްފަހު ޕެރޫއިން ރޭގެ މެޗު ކާމިޔާބުކޮށްފައިވަނީ 4-5 ލަނޑުގެ ނަތީޖާއަކުންނެވެ.\nރޭގެ މެޗުން ޕެނަލްޓީޖަހައިގެން ޕެރޫ މޮޅުވިކަމުގައިވިޔަސް ރޭގެ މުޅި މެޗުގައި އުރުގުއާއީ ގޯލާ އަމާޒުކޮށް އެންމެ ޙަމަލާއެއްވެސް ފޮނުވާލެވިފައެއް ނުވާކަން ފާހަގަކޮށްލަންޖެހެއެވެ.\nއަދި މީގެ އިތުރަށް ރޭގެ މެޗުގެ ކުޅުމުގެ ތެރޭގައި އުރުގުއޭއިން ތިން ލަނޑުޖެހިއެވެ. އެހެން ނަމަވެސް މެޗު އޮފިޝަލުންވަނީ އެތިން ލަނޑުވެސް އޮފްސައިޑްކަމަށް ނިންމާފައެވެ. އަދި މީގެ އިތުރަށްވެސް ލަނޑުޖަހައި ލީޑު ނަގާނެ ގިނަ ފުރުޞަތުތަކެއް ރޭގެމެޗުގައި އުރުގުއޭގެ ކުޅުންތެރީންނަށް ލިބިގެން ގޮސްފައެވެ. އެހެންނަމަވެސް މިއިން އެއްވެސް ފުރުޞަތެއްގެ ބޭނުން އުރުގުއޭގެ ކުޅުންތެރީންނަށް ނުހިފުނެވެ. ރޭގެ މެޗްގައި އުރުގުއޭއަށް ލަނޑު ޖަހަން އެންމެ ހުސް ފުރުޞަތެއް ލިބިގެން ގޮސްފައިވަނީ ކަވާނީއަށެވެ. ގޯލް ކުރިމަތިން ކަވާނީއަށް ލިބުނު ބޯޅަ ކަވާނީ ފޮނުވާލީ ގޯލް ދަނޑިމަތިން ބޭރަށެވެ.\nމެޗަށްއައީ މޮޅުވުމަށް ވިސްނައިގެން ކަމަށާއި އެހެންނަމަވެސް އެކަން ކާމިޔާބުނުވިއިރު، މިކަމުގައި ދައްކާނެ އިތުރު ބަހަނާއެއް ނެތްކަމަށާ މިއީ ލިބުނު ވަރަށް ބޮޑު ނާކާމިޔާބީއެއްކަމަށް އުރުއޭގެ ކޯޗްޓަބަރޭޒް ބުންޏެވެ.\nސެމީ ފައިނަލްގައި ޕެރޫއިން ބައްދަލުކުރަން ޖެހޭނީ އެންމެ ފަހުގެ ޗެމްޕިއަން ޗިލީއާއެވެ\nބާސެލޯނާގެ ރައީސް ޖޯސެފް ބާޓޮމެއާ ކުލަބުން ބޭރުކުރުމަށް ނޯކޮންފިޑެސް ވޯޓެއް ނެގުމަށް ކުލަބުންގެ މެންބަރުން މަސައްކަތް ފަށާފަވާކަމަށް ބާސެލޯނާގެ ...\nނޭމާ ނުލިބިދެކަމަށް ބަލައި ސަންޗޯ ހޯދުމުގެ މަސައްކަތް ބާސާއިން ފަށައިފި\nޕީއެސްޖީއަށް ކުޅެމުންއަންނަ ބާސެލޯނާގެ ކުރީގެ ފޯވާޑް ބްރެޒިލްގެ ނޭމާ ނުލިބިއްޖެނަމަ ބްރޯޝިއާ ޑޯޓްމަންޓަށް ކުޅެމުންއަންނަ އިންގްލެންޑް ސަންޗޯ ގަތުމަށް ...


ކޮވިޑް19: ގެ ބަދަލުވާ މީހުންނަށް އެހީވުމުގައި ވެސް ފުލުހުން – Dhen.mv\nކޮވިޑް19: ގެ ބަދަލުވާ މީހުންނަށް އެހީވުމުގައި ވެސް ފުލުހުން\nApril 19, 2020 - 8:02 am\nކޮވިޑް19 ފެތުރެމުންދާ މިދަނޑިވަޅުގައި ރައްޔިތުންގެ ޚިދުމަތުގައި ގައުމީ ސަލާމަތީ ދެ ބާރު ކަމަށްވާ ދިވެހި ސިފައިންނާއި ދިވެހި ފުލުހުން ގެންދަނީ ބުރަކޮށް މަސައްކަތް ކުރައްވަމުންނެވެ. ދަތި ޙާލުގައި ޖެހިފައިވާ ދިވެހިންނަށް ބޭނުންވާ އެންމެ ކުދިކުދި ކަންތަކުން ފެށިގެން ބޮޑު ކަމެއް ދިމާވި ނަމަވެސް ފުލުހުން ދަނީ އެކަމަކަށް އެހީތެރިވެވޭތޯ މަސައްކަތް ކުރަމުންނެވެ. އެއީ ހޮސްޕިޓަލްގައި އެޑްމިޓްކޮށްފައި އޮތް ބަލިމީހަކަށް ބޭނުންވާ އެއްޗެއް ގެންގޮސްދިނުމުން ފެށިގެން ގޮސް ގެ ބަދަލުވާ މީހުންނަށް އެހީތެރިވުން ކަމުގައި ވިޔަސްމެއެވެ.\nއެގޮތުން ރޭގައި ވެސް ފުލުހުންގެ ޓީމަކުން ވަނީ މިފަދަ މީހަކަށް އެހީތެރިވެފައެވެ. މާލެ ފުރަ ބަންދުގައި އޮތުމާއެކު ގެ ބަދަލުވުމުގައި ދަތިތަކާއި ކުރިމަތިލާން ޖެހުނު އާއިލާއަކަށް އެންމެ ފަހުން ތަކެތި އުފުލައިދީ ގެއަށް ވަންދައިދިނުމުގައި ވެސް ޙަރަކާތްތެރިވީ ފުލުހުންނެވެ.\nމިދަތި އުނދަގޫ ދަނޑިވަޅުގައި ހިތަށް ހިތްހަމަޖެހުމާއި ފިނިކަން ލިބޭ މިފަދަ އެތައް މަންޒަރުތަކެއް ކޮންމެ ދުވަހަކު ހެން ދަނީ ފެންނަމުންނެވެ. އާންމުން އެކަކު އަނެކަކަށް އެހީވާ މަންޒަރާއި ބައެއް ފަހަރު ދިވެހި ފުލުހުން އަދާ ކުރައްވާ ބޮޑު ޒިންމާ ފެނިފައި ޝުކުރުން ހިތްތައް ފުރެއެވެ. ނަމަވެސް އަހަރެމެންގެ ފަސޭހައަކަށާއި އަހަރެމެންނަށް ޚިދުމަތް ކުރަން ގެނެސްފައިތިބޭ ބިދޭސީންނާއި މެދު އިހާނެތިކޮށް ބައެއް ފަހަރު ކަންތައް ހިނގާފައި ހުރިކަމީ ހިތާމަވެރި ކަމެކެވެ.


Kulhudhuffushi Online - Hdh ah hulhuvailaigen heyndboal koachas treinin proguraameh baahvanee\nހދ އަށް ހުޅުވައިލައިގެން ހޭންޑްބޯލް ކޯޗަސް ޓްރެއިނިން ޕްރޮގުރާމެއް ބާއްވަނީ\nނަސްވާ ޙަސަން - 10 months ago - 21 އޯގަސްޓް 2017\nހޭންޑްބޯލްޑަބުލިއު ސްޕޯޓްސް އެކަޑަމީ\nޑަބިލިޔު ސްޕޯޓްސް އެކަޑަމީ އާއި ހޭންޑްބޯލް މޯލްޑިވްސް ގުޅިގެން ހޭންޑްބޯލް ކޯޗަސް ޓުރެއިނިން ޕްރޮގުރާމެއް އަންނަ މަހު ހދ އަތޮޅުގައި ބޭއްވުމަށް ވަނީ ހަމަޖެހިއްޖެ އެވެ.\nކޭއޯ އަށް މައުލޫމާތު ދެމުން ޑަބިލިޔު ސްޕޯޓްސް އެކަޑަމީ ފަރާތުން އައުޝަން ބުނިގޮތުގައި މިއީ ކުޅުދުއްފުށީގެ އިތުރުން ހދ އަތޮޅުގެ ހުރިހާ ރަށަކަށް ހުޅުވައިލައިގެ ކުރިއަށް ގެންދާ ޕްރޮގުރާމެއް ކަމަށެވެ.\nއަދި ސެޕްޓެންބަރ މަހުގެ 20 ން 30 އަށް ކުރިއަށް ގެންދާ މި ޕްރޮގުރާމުގައި ތަމްރީން ކޮށްދިނުމަށް ހަމަޖެހިފައި ވަނީ ގައުމީ ފެންވަރުގެ2ކޯޗުން ކަމަށެވެ.\nއެގޮތުން ކޯޗުކަން ދަސްކުރުމުގެ ފުުރުސަތު 30 މީހުންނަށް ހުޅުވާލެވިފައިވާއިރު މިކަމަށް އެހެން ރަށްރަށުން އަންނަ ފަރާތަށް ކުޅުދުއްފުށީގައި ތިބުމަށާއި ކެއުން އިންތިޒާމްކުރާ ފަރާތުން ހަމަޖައްސާނެކަމަށް އައުޝަން ބުންޏެވެ.\nއޭގެ އިތުރުން ހޭންޑް ބޯލް ކޯޗިން ކޭމްޕެއް އަފީފުއްދީން އަދި އެއީސީގެ ދަރިވަރުންނަށް ވެސް ކުރިއަށް ގެންދާނެ ކަމަށެވެ.\nދެ ޖިންސުގެ ހުރިހާ އުމުރު ފުރާއަކަށް ހުޅުވާލައގެން ކުރިއަށްގެންދަން ނިންމާފައިވާ މި ޕްރޮގުރާމުގައި ހޭންޑްބޯލް ކުޅެން ދަސްކުރަން ބޭނުންވާ ފަރާތްތަކަށް އެ ފުރުސަތުވެސް ވަނީ ހުޅުވާލެވިފައި އެވެ.\nހޭންޑް ބޯލް ކޯޗް ޓުރެއިނިން ޕްރޮގުރާމް އަދި ހޭންޑް ބޯލް ކޯޗިން ކޭންޕްގައި ބައިވެރިވާން ބޭނުންވާ ފަރާތްތަކުން 7948311 މި ނަންބަރަށް މެސެޖަކުން ނުވަތަ ގުޅައިގެން ނަންނޯޓު ކުރެވޭނެ އެވެ. އަދި ނަންނޯޓު ކުރާ ފަރާތްތަކުގެ ތެރެއިން ހޭންޑް ބޯލް ކޯޗް ޓުރެއިނިން ޕްރޮގުރާމްގައި ބައިވެރިވާ ފަރާތްތަކަށް އެޕްލިކޭޝަން ފޯމް ފޮނުވޭނެ ކަމަށް އައުޝަން ބުންޏެވެ.\nއައުޝަން ބުނިގޮތުގައި މި ޕްރޮގުރާމުގެ އެންމެ ބޮޑު މަގްސަދަކީ ކުޅުދުއްފުށީގައި މި ކުޅިވަރު އާލާކޮށް 2018 ވަނަ އަހަރު މާލޭގައި އޮންނަ ހޭންޑް ބޯލް ޓޯނަމެންޓަށް ރަށުން ސުކޫލަކު ޓީމެއް ގެންދިޔުމަށް ކަމަށެވެ. އަދި 2018 އަހަރު ޔޫތް ޑިވެލޮޕްމެންޓް ޕްރޮގުރާމުގެ ދަށުން ރަށު ސުކޫލްތަކުގައި މި ކުޅިވަރު ކުޅެވޭނެ ގޮތް ހެދުމަށް ކަމަށް އެފަރާތުން މައުލޫމާތު ދެއެވެ.\nއެގޮތުން ހޭންޑް ބޯލް މޯލްޑިވްސްގެ މަގްސަދަކަށްވެފައި ވަނީ ރާއްޖޭގެ އެކި ކަންކޮޅުތަކުގައި ހޭންޑް ބޯލްގެ ދަސްކޮށްދެވޭ ވަރުގެ ކޯޗުންތަކެއް ނެރެ، މި ކުޅިވަރަކީ ގައުމީ ފެންވަރުގެ ފާހަގަކޮށްލެވޭ ކުޅިވަރަކަށް ހެދުމަށެވެ.\nސަޕްނާ ދީދީގެ ބައޮފިކްގައި ދިޕިކާއެކު އިރުފާން\nސްކޫލުތައް ހިމެނޭ ސަރަހައްދުތަކުގެ ޓްރެފިކް ބަލަހައްޓައި ދިނުމަށް ކައުންސިލުން އެދެފި


ނަސްރުގެ 60 ވަނަ އިންޓަރނޭޝަނަލް މެރަތަން ވެސް4ގަޑިއިރަށް ވުރެ އަވަހަށް ނިންމައިފި – Dhuvas Online\nނަސްރު އޭނާގެ ޓީމުގެ ބައިވެރިންނާއެކު\nނަސްރުގެ 60 ވަނަ އިންޓަރނޭޝަނަލް މެރަތަން ވެސް4ގަޑިއިރަށް ވުރެ އަވަހަށް ނިންމައިފި\nރާއްޖޭގައި މިހާތަނަށް އެންމެ ގިނަ ފުލް މެރަތަން ދުވެފައިވާ ނަސްރު އަޙްމަދު (ނަސްރު) ނަސްރުގެ 60 ވަނަ އިންޓަރނޭޝަނަލް މެރަތަން ވެސް4ގަޑިއިރަށް ވުރެ އަވަހަށް ނިންމައިފި އެވެ.\n“މޮސްކޯ ރަނިންގ ސީޒެޑްއޭއާރް މެރަތަން” ނަސްރު ދުވެފައިވަނީ 03:40:15 އިން ނެވެ.\nހަލުވިކަމާއެކު ފެތުރެމުންދާ ކޯވިޑް-19 ގެ ސަބަބުން ދުނިޔޭގެ އެކި ކަންކޮޅުތަކުގައި ބާއްވަމުން އަންނަ ރޭސްތައް މަޑުޖެހިފައި އޮތުމަށް ފަހު، ބައެއް ގައުމުތަކުގައި ދުވުންތައް ބާއްވަމުން ދިޔަ ނަމަވެސް، އަދިވެސް ގިނަ ރޭސްތައް ބާއްވަނީ ވަރޗުއަލް ކޮށްނެވެ.\nއެގޮތުން މި ރޭސް ވެސް ނަސްރު ދުވެފައިވަނީ ވަރޗުއަލް ކޮށް ހުޅުމާލޭގަ އެވެ.\nރޭ 8 ޖެހި އިރު، ނަސްރު ދުވި މި ރޭހަކީ އޭނާ މިއަހަރު ދުވި4ވަނަ މެރަތަން އެވެ.\nމި ރޭސް ސްޕޮންސަރ ކޮށްފައި ވަނީ ފިޒިއޯ ކްލިނިކުގެ ފަރާތުން ނެވެ. ފިޒިއޯ ކްލިނިކަކީ ކުޅިވަރުގައި ދިމާވާ ތަފާތު އެކި އަނިޔާތަކުގައި ފަރުވާދޭ ކްލިނިކެކެވެ.\nމި ކްލިނިކުން ދޭ ޚިދުމަތްތަކުގެ ތެރޭގައި ސްޕޯޓްސް ރިހެބިލިޓޭޝަން، މެނުއަލް ތެރަޕީ، ސްޕޯޓްސް ސްޓްރެޗް، މެޓް ތެރަޕީ (ސްޕޯޓްސް އެންޑް އެތްލެޓިކްސް)، ސްޓްރޯކް ރިހެބިލިޓޭޝަން އަދި ޓޭޕިންގ ހިމެނެ އެވެ.\nމި ދުވުމާ ގުޅޭގޮތުން ނަސްރު ބުނީ އެއްވެސް އަނިޔާއެއް ކުރިމަތި ނުވެ،4ގަޑިއިރަށް ވުރެ އަވަހަށް ރޭސް ނިންމާލެވުމުން އުފާވާ ކަމަށެވެ. އަދި މި ރޭސް ދުވުނީ އިތުރު މެރަތަން އެއް ވަރަށް އަވަހަށް އޮތުމާއެކު ވަރަށް ބަލައިގެން ކަމަށެވެ.\n“ވަރަށް އުފާވޭ،4ގަޑި އިރަށް ވުރެ އަވަހަށް ނިންމާލެވުމުން. ޚާއްސަކޮށް އަނިޔާއެއް ނުވެ ނިންމާލެވުމަކީ ލިބޭ ވަރަށްބޮޑު ހިތްހަމަ ޖެހުމެއް. އަދި އަމުދުން ރާއްޖޭގައި މިހާ ގާތްގާތުގައި އިންޖަރީއެއް ނުވެ ދުވެވުމަކީ ވަރަށް އުފާވާ ކަމެއް.” ނަސްރު ބުންޏެވެ.\nއޭނާ ބުނީ އަންނަ އާދީއްތަ ދުވަހު އިތުރު މެރަތަން އެއް ދުވަން ޖެހޭތީ ރޭގެ މެރަތަން ދުވީ އެވަރަށް ވިސްނުމުގައި ބަހައްޓައިގެން ކަމަށެވެ.\nނަސްރު ބުނީ ފުރުޞަތު ލިބިއްޖެނަމަ، އޭނާގެ 60 ވަނަ އިންޓަރނޭޝަނަލް މެރަތަން ކިޓް އޭނާ ބޭނުންވަނީ ރައީސުލްޖުމްހޫރިއްޔާ އިބްރާހިމް މުޙާއްމަދު ސާލިޙަށް ހަދިޔާ ކުރުމަށް ކަމަށެވެ.\nރޭގެ ދުވުމުގައިވެސް “ރޭސް ރޫޓު” ބަލަހައްޓައި، ޓެކްނިކަލް އެހީތެރިކަން ފޯރުކޮށްދީފައިވަނީ އެތްލެޓިކްސް އެސޯސިއޭޝަން އޮފް މޯލްޑިވްސްގެ ފަރާތުން ނެވެ.\nރާއްޖޭގައި އެންމެގިނަ ފުލް މެރަތަން ޖެހުމުގެ ރެކޯޑް އޮންނަ ނަސްރުގެ އަމާޒަކީ އޭޝިއާ ބައްރުގައިވެސް މިފަދަ ރެކޯޑެއް ހެދުމެވެ.\nތަފާސް ހިސާބުތަކުން ދައްކާ ގޮތުގައި އޭޝިއާގައި އެންމެ ގިނަ މެރެތަން ޖެހުމުގެ ރެކޯޑް އޮތް ދުވުންތެރިޔާ ދުވެފައިވަނީ 100-150 އާ ދޭތެރޭގެ ޢަދަދަކަށް ކަމަށްވާ އިރު، އެ އަމާޒަށް ވާސިލުވުމަށް ނަސްރު ކުރަމުން އަންނަ އުއްމީދުތައް ހާސިލުވުމަކީ މާދުރުގައިވާ ކަމެއް ނޫނެވެ.\nނަސްރު މިހާތަނަށް ދުވެފައިވާ ގިނަ މެރަތަން4ގަޑި އިރަށްވުރެ އަވަހަށް ނިންމާފައިވާ އިރު، އޭނާއަކީ ރާއްޖެއިން ބޭރުގައި ބޭއްވި މެރަތަންއެއްގައި އެއްވަނަ ހޯދި ފުރަތަމަ ދިވެހި ދުވުންތެރިޔާގެ ޝަރަފް އޮންނަ ފަރާތްވެސް މެއެވެ.\nއެގޮތުން ނަސްރު އެއްވަނަ ހޯދީ އިންޑިއާގެ ނިއުދިއްލީގައި އޮތް ހިންދުސްތާން މެރަތަންގައި3ގަޑި 29 މިނެޓުން ރޭސް ނިންމައިގެންނެވެ. އެ ދުވުމުގައި ނަސްރު ދުވުނީ ހޫނުމިން 35 ޑިގްރީ ސެލްސިއަސްގައެވެ.\nދިވެހި ގައުމީ ދިފާޢީ ބާރުގެ ސްޓާފް ސަރޖެންޓެއްގެ ބުރަ މަސްއޫލިއްޔަތު އަދާކުރަމުން، ކޮންމެ ދުވަހަކުވެސް ފަތިހާއި ހަވީރު ފަރިތަކުރުންތައް ބަރާބަރަށް ހަދަމުން ނަސްރު އެ އަންނަނީ ގައުމަށް ރީތި ނަމެއް ހޯދައިދިނުމަށެވެ.\nޒިޔަތަށް ކުރި ދައުވާތަކަށް އިއުތިރާފުވެ، ދައުލަތާއި އެކު އެއްބަސްވުން ހަދައިފި\nފަޅުރަށްތަކުގެ ވަރުވާ ދެއްކުމުގައި ލުއި ކޮށްދިނުމަށް ގަވައިދަށް އިސްލާހު ގެނެސްފި\nރާއްޖޭގައި ފުޓްސަލް ކުރިއެރުވުމަށް އެފްއޭއެމްގެ ދައުރު މުހިންމު\nބަންގާޅު ކަނޑުގައި އުފެދިފައިވާ ކޮޅިގަނޑު މާދަމާ ތޫފާނަކަށް ބަދަލުވަނީ!


“dhevansoora” mimahu 15 adhi 16 gai thiladhekunu sinamaagai\n“ދެވަންސޫރަ” މިމަހު 15 އަދި 16 ގައި ތިލަދެކުނު ސިނަމާގައި\nމިއަހަރު ރިލީޒް ކުރި ފުރަތަމަ ފިލްމު ދެވަންސޫރަ މިމަހު 15 އަދި 16 ގައި ތިލަދެކުނު ސިނަމާގައި އެޅުވުމަށް ހަމަޖެހިއްޖެ އެވެ.\nމި މަހު5ފެށިގެން ޕެންޓަގްރާމް ފިހާރައިން ދެ ޝޯގެ ޓިކެޓްވެސް ވިއްކަމުންދާއިރު ދެ ޝޯއިން އަދިވެސް ޖާގަ ލިބޭނެކަމަށް ކުޅުދުއްފުށީގައި ފިލްމު އެޅުވުމުގައި އިސްކޮށް އުޅޭފަރާތުން މައުލޫމާތު ދެއެވެ. އަދި ކުޅުދުއްފުށީގައި ޝޯ އެޅުވުމަށް ފިލްމުގެ ލީޑް ތަރިއެއްވެސް އައުމަށް ހަމަޖެހިފައިވާ ކަމަށް އެފަރާތުން މައުލޫމާތު ދެއެވެ.\nމީގެ އިތުރުން މި ފިލްމުގެ ހުރިހާ ބެލުންތެރިންގެ މެދުގައި ހާއްސަ ގުރުއަތުލުމެއްވެސް ވަނީ ނެގުމަށް ހަމަޖެހިފަ އެވެ. އެގޮތުން ފިލްމުގެ ބެލުންތެރިންގެ މެދުގައި ނެގޭ ގުރުއަތުލުމުން ހޮވޭ ފަރާތަކަށް 50،000 ގެ އަގުހުރި ސައިކަލެއް ލިބޭނެއެވެ.\nމި ފިލްމަކީ ޔޫއްޕެ ޕްރޮޑަކްޝަނުން ގެނެސްދޭ ސަސްޕެންސް ތްރިލާއެކެވެ. ސްޓޫޑިއޯ ގްރީން، އެޕެކްސް ޕިކްޗާސް، ބްލެކް މީޑިއާ އިންކް، ޝައި ޕްރޮޑަކްޝަން، އެންވިޝަން އެންޓަޓެއިންމަންޓް އަދި މައި ޑްރީމް އެންޓަޓެއިންމަންޓް ގުޅިގެން ގެނެސްދޭ މި ފިލްމުގެ ސްކްރީން ޕްލޭ ލިޔެ ޑައިރެކްޓްކޮށްފައިވަނީ ޔޫއްޕެ އެވެ.\nފިލްމުގެ ލީޑް ރޯލުން ފެނިގެންދާނީ މުހައްމަދު ފައިސަލް، އިބްރާހިމް ޖިހާދު (ޖިމީ) އަދި މުޅިން އާ ތަރިއެއް ކަމަށްވާ މަރިޔަމް ޝިފާ އެވެ.\nއިތުރު ތަރިންގެ ގޮތުގައި އަލީ އާޒިމް (ދޮން އައްޔަ)، އަލީ ޝަޒްލީމް، ފާތިމަތު އާޒިފާ، ޔޫއްޕެ، އަހްމަދު ސައީދު، ނާޝިދާ މުހައްމަދު، އަހުމަދު އީސަ (އާނަންދު) އަދި ޖާދުﷲ އިސްމާއީލް (ޖާދު)، މަރިޔަމް ޝަކީލާ އަދި މަރިޔަމް ހަލީމްވެސް މި ފިލްމުން ފެނިގެންދާނެ އެވެ.


Intern doctorunge maalee dhathithah hahlu kohdheyn edhijje\nއިންޓާން ޑޮކްޓަރުންނަށް ދިމާވެފައިވާ މާލީ ދަތިތައް ހައްލުކޮށްދޭން އެދިއްޖެ\nދަރުމަވަންތަ ހޮސްޕިޓަލް. އިންޓާން ޑޮކްޓަރުންނަށް ދިމާވެފައިވާ މާލީ ދަތިތައް ހައްލުކޮށްދޭން ވަނީ އެދިފައި -- ފޮޓޯ: އަވަސް\nމެޑިސިން އިންޓާންޝިޕް ހަދަމުންދާ ޑޮކްޓަރުންނަށް ކުރިމަތިވެފައިވާ މާލީ ދަތިތަކަށް ހައްލު ހޯދައިދިނުމަށް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހަށް ހުށަހަޅައިފި އެވެ.\nއައިޖީއެމްއެޗްގައި މެޑިސިން އިންޓާންޝިޕް ހަދަމުންދާ 28 ޑޮކްޓަރަކު ސޮއިކޮށްފައިވާ ސިޓީ ރައީސް ސޯލިހަށް ފޮނުވާފައިވަނީ މިދިޔަ މަހުގެ 18 ވަނަ ދުވަހު އެވެ.\nސިޓީގައިވާ ގޮތުން މާލީ މައްސަލަތަކެއް ކުރިމަތިވީ ކޮވިޑް 19އާއި ގުޅިގެން ކޯސް ދިގުލައިގެން ދިއުމުންނެވެ. މެޑިސިން ކޯސްތަކަކީ އަގު ބޮޑު ކޯސްތަކަކަށް ވެފައި ގިނަ ކުދިން ކިޔެވީ ލޯން ނަގައިގެން ކަމަށްވާތީ މާލީ މައްސަލަތަކާ ހެދި ލޯނުގެ ގޮތުގައިވެސް ބޮޑު ދަރަންޏެއް އޮތް ކަމަށް ސިޓީގައި ފާހަގަކޮށްފައިވެ އެވެ.\n"ނަގާފައިވާ ލޯނުތަކަށް ގިނަ އަދަދެއްގެ ފައިސާ މިހާރުވެސް ދަނީ ކެނޑެމުންނެވެ،" ސިޓީގައިވެ އެވެ.\nކިޔެވުމަށްފަހު ރާއްޖޭގައި އިންޓާންޝިޕް ހެދުމަށް ނިންމީ ރާއްޖޭގެ އިންޓާންޝިޕް ޕްރޮގްރާމްގެ ފެންވަރު ޖުމްލަކޮށް ރަނގަޅުވެފައި މާލީ މައްސަލަތަކެއް ހުރިއިރު ރާއްޖެއިން ބޭރަށް ދިއުމަކީ އިތުރު ހަރަދުތައް ހިނގާނެ ކަމަކަށްވާތީ ކަމަށްވެސް ސިޓީގައިވެ އެވެ.\nގިނަ ގައުމުތަކުގައި އަދި ސަރަހައްދީ ގައުމުތަކުގައިވެސް އިންޓާންޝިޕްގެ މުއްދަތުގައި ޑޮކްޓަރުންނަށް މުސާރައެއް ނުވަތަ އެލަވަންސެއްދޭ ކަމަށް ފާހަގަކޮށް ބުނެފައިވަނީ ސިވިލް ސާވިސް ކޮމިޝަންގެ ޖެނެރަލް މެޑިކަލް ޑޮކްޓަރުންގެ ވަޒީފާގެ އޮނިގަނޑުގައި ސޮއި ކުރެވުނީ އިންޓާން ޑޮކްޓަރުން ހިމެނޭކަން ނޭނގި ކަމަށެވެ. އެހެންވެ އެ އޮނިގަނޑުގެ ދަށުން އިންޓާން ޑޮކްޓަރުންނަށް ދޭ މުސާރަ އެމީހުން މަސައްކަތް ކޮށްފައިވާ މުއްދަތައް އަދ ކުރިއަށް އޮތް ދުވަސްތަކުގައި މަސައްކަތް ކުރާނެ މުއްދަތަށް ވެސް ހަމަޖައްސައިދިނުމަށް އެދިފައިވެ އެވެ. އިގުރާރުގައިވާ ގޮތުން އިންޓާންޝިޕްގެ މުއްދަތުގައި މުސާރަ ނުލިބޭނެ އެވެ.\nސިޓީގައިވާ ގޮތުން އިންޓާން ޑޮކްޓަރުން ބައެއް ފަހަރު މުޅި ދުވަހު މަސައްކަތް ކުރާއިރު ޑިއުޓީ ގަޑީގައި ކެއިންބުއިން ފަދަ ޒަރޫރީ ކަންކަން ވެސް ހަމަޖައްސަނީ އަމިއްލަ ހަރަދުގަ އެވެ. އެކަމަކު މުސާރަ ނުލިބޭތީ އެފަދަ ހަރަދު ހަމަޖެއްސުމަށާއި އިތުރު ލޯނެއް ލިބޭނެ ގޮތެއް ވެސް ހަމަޖެހިފައި ނުވާ ކަމަށް ފާހަގަކޮށްފައިވެ އެވެ. އެހެންވެ މައްސަލައަށް ހައްލެއް ހޯދައިދޭއިރު އަނެއްކާ ވެސް ލޯނު ނޫން ހައްލެއް ހޯދައިދިނުމަށްވެސް ރައީސް އަށް ދަންނަވާފައިވެ އެވެ.\nއިންޓާން ޑޮކްޓަރުންގެ ސިޓީއަށް އަދި މިހާތަނަށް ރައީސް އޮފީހުން އެއްވެސް ޖަވާބެއް ދީފައެއް ނުވެ އެވެ.\nއެމްބީބީއެސް ހަދާ ޑޮކްޓަރުންނަށް ލައިސަންސް ލިބެނީ އެއް އަހަރުގެ އިންޓާންޝިޕް ފުރިހަމަކޮށް ކަމާ ގުޅޭ އިދާރާތަކުން އެކަން ބަލައިގަތުމުންނެވެ.\nރައީސް އިބްރާހިމް މުހައްމަދު ސޯލިހު ރައީސް އޮފީސް އައިޖީއެމްއެޗް + މިނިސްޓްރީ އޮފް ހެލްތު\nއަލަށް ހަދާ ކޮވިޑް ފެސިލިޓީ ރައީސް ބައްލަވާލައްވައިފި


Civil Court - ބައިނަލް އަޤްވާމީ އަންހެނުންގެ ދުވަހުގެ ތަހުނިޔާ\nތާރީޚް: ބުދަ، 08 މާރޗް 2017 | ޒިޔާރަތްކުރެވުނު: 320\nލޮބުވެތި އަންހެން ބޭކަނބަލުންނެވެ. މިޤައުމާއި މިވަޠަނާއި ޢާއިލާގެ އުފަކާރައަށްޓަކައި ތިޔަ ލޮބުވެތި ބޭކަނބަލުން ތިޔަ ކުރައްވާ ޚިދުމަތާއި، ތިޔަ އުފުއްލަވާ ބުރައާއި، ވެވަޑައިގަންނަވާ ޤުރުބާނީ ބުރަދަން ހުރިގޮތެއްގައި ވަޒަންކުރާނެއެވެ. އަބަދުގެ އަބަދަށް ތިޔަ ކަނބަލުންގެ ނަން ލިޔެ ޒިކުރާކުރާނެއެވެ. ތިޔަ ކަނބަލުންނަށްޓަކައި މިޤައުމާއި މިވަޠަނާއި ޢާއިލާ ފަޚުރުވެރިވާނެއެވެ. މިޤައުމާއި މިވަޠަނާއި ޢާއިލާގެ ވިންދު ހިނގަނީ ތިޔަ ކަނބަލުންގެ ނަންފުޅު މަތީގައެވެ. ތިޔަ ކަނބަލުން ނުވާނަމަ މައިވަންތަކަމެއް ނުވާނެއެވެ. ތިޔަ ކަނބަލުންނަށް ސާބަހާއި ތައުރީފްހުރި ޝުކުރުގެ ހާރުތައް މާމެލާމެލިން ގަތައި ތިޔަ ކަނބަލުންގެ ކަރުފުޅުތަކުގައި އަޅުވަމެވެ.\nސިވިލް ކޯޓުގެ ޚިދުމަތުގެ ވެށީގެ 57% އަކީ ލޮބުވެތި ބޭކަނބަލުންނެވެ. މިކޯޓުގެ މާޒީގެ ފަތްފުށްތަކުން ލޮބުވެތި ބޭކަނބަލުން މިކޯޓުގެ ޤާޟީ ކަމާއި އެކި މަޤާމްތަކުގައި ޚިދުމަތްކޮށްފައިވާކަން ހުރީ ދިމާލަށް ފެންނާށެވެ.\nމިކޯޓުން ކަނޑައަޅާފައިވާ ލަނޑުދަނޑިތައް ޙާޞިލުކުރުމުގައި އެކި ދާއިރާތަކުން އެކި ފަންތީގައި ލޮބުވެތި ބޭކަނބަލުން ކޮށްދެއްވަމުން ގެންދަވާ ޚިދުމަތުގެ ދައުރު ބޮޑަށް ފެންނަމުންދާކަން އެއީ މިކަމުގެ އަލިގަދަ ހެއްކެކެވެ.\nމިކޯޓުގެ މަސައްކަތްތައް ރާވައި ހިންގާ އިންތިޒާމުކުރުމުގައި ސާބިތުކަންމަތީ ވަރުބަލިކަމެއްނެތި ލޮބުވެތި ބޭކަނބަލުން ކުރައްވާ މިންނަތް މަސައްކަތް ދިއްލިގެންވާ ވޮށެއް ފަދައިން މިކޯޓުގެ ޖައްވުގައި ދަނީ ވިދާ ބަނބުޅަމުންއެވެ.\nމިހެން މިކަން އޮތުމުން ދުވަހުގެ މުނާސަބަތުގައި މިކޯޓުގެ ލޮބުވެތި ބޭކަނބަލުންނަށް ޚާއްޞަވެގެންވާގޮތުން އިޚުލާސްތެރި ޝުކުރެއް އަރިސްކުރަމެވެ. އަދި ސިވިލް ކޯޓުގެ ނަމުގައި ދިވެހިރާއްޖޭގެ ހުރިހާ ބޭކަނބަލުންނަށް ބައިނަލް އަގްވާމީ އަންހެނުންގެ ދުވަހުގެ މުބާރަކްބާދީ އާއި ތަހުނިޔާ ވެދުންކޮށް އަރިސްކުރަމެވެ.\nފުރަތަމަ ޞަފުޙާ ޚަބަރު ބައިނަލް އަޤްވާމީ އަންހެނުންގެ ދުވަހުގެ ތަހުނިޔާ\nހުޅުމާލޭ ޑިވިޜަންގެ ފޯމުތައް\nޝަރީޢަތުގެ މަޖިލީސް އަޑުއެހުމަށް ވަންނަން އެދޭ ފޯމް\nމައްސަލަތަކުގައި ސިވިލް ކޯޓަށް ޙާޟިރުވާމީހުން ޗުއްޓީއަށް އެދޭ ފޯމް


ހިލޭ އަންހެނުންނާއި އެކު… – DhiSalafiyyah\nއިސްލާމްދީނުގައި އަންހެނުންނަށް ދެވިގެންވާ މަޤާމަކީ އެހެން އެއްވެސް ދީނެއްގައި އެއްވެސް އަންހެނަކަށް ދެވިގެންވާ މަޤާމެއް ނޫނެވެ. އަދި ހަމަ އެހެންމެ އިސްލާމްދީނުގައި އެކަނބަލުންނީ ޙިމާޔަތްކުރެވިގެންވާ މުތް ތަކެއް ފަދަ ބައެކެވެ. އަގު ނުކުރެވޭ ޖަވާހިރުތަކެއްފަދަ ބައެކެވެ.\nއަންހެނުންނާ ބައްދަލު ކުރާހިނދު ނުވަތަ އެކަނބަލުންނާ ވާހަކަ ދައްކާއިރު އިސްލާމްދީނުގައި ފިރިހެނުން ސަމާލުވާންޖެހޭ ކަންތައްތަކެއްވެއެވެ. އެގޮތުން އަންހެނުން ރައްކާތެރިކުރުމަށްޓަކައި ފިރިހެނުން އަންހެނުންނާއި މުޚާތްބް ކުރާނެގޮތް ބަޔާން ކުރައްވައި ކީރިތި ޤުރުއާނުގައި މާތްﷲ ޥަޙީ ކުރައްވާފައިވެއެވެ.\nوَإِذَا سَأَلْتُمُوهُنَّ مَتَـٰعًا فَسْـَٔلُوهُنَّ مِن وَرَ‌آءِ حِجَابٍ ۚذَ‌ٰلِكُمْ أَطْهَرُ لِقُلُوبِكُمْ وَ قُلُوبِهِنَّ ۚ\nމާނައީ: ” އަދި އެކަނބަލުން (އެބަހީ: ނަބިއްޔާގެ އަނބިއަނބިކަނބަލުން) ގެ ކިބައިންތިޔަބައިމީހުން އެއްޗަކަށް އެދޭނަމަ، ފަހެ، ފަރުދާއެއްގެ އަނެއްފަރާތުންތިޔަބައިމީހުން އެކަނބަލުންނާ سؤالކުރާށެވެ! ތިޔަބައިމީހުންގެހިތްތަކަށާއި، އެކަނބަލުންގެ ހިތްޕުޅުތަކަށް އެންމެ طاهرކަންބޮޑީއެގޮތެވެ. “\nމާތްﷲ ޥަޙީ ކުރައްވާފައިވެއެވެ.\nوَقُل لِّلْمُؤْمِنَـٰتِ يَغْضُضْنَ مِنْ أَبْصَـٰرِ‌هِنَّ وَيَحْفَظْنَ فُرُ‌وجَهُنَّ وَلَا يُبْدِينَ زِينَتَهُنَّ إِلَّا مَا ظَهَرَ مِنْهَا ۖ وَلْيَضْرِ‌بْنَ بِخُمُرِ‌هِنَّ عَلَىٰ جُيُوبِهِنَّ ۖ وَلَا يُبْدِينَ زِينَتَهُنَّ إِلَّا لِبُعُولَتِهِنَّ أَوْ ءَابَآئِهِنَّ أَوْ ءَابَآءِ بُعُولَتِهِنَّ أَوْ أَبْنَآئِهِنَّ أَوْ أَبْنَآءِ بُعُولَتِهِنَّ أَوْ إِخْوَ‌ٰنِهِنَّ أَوْ بَنِىٓ إِخْوَ‌ٰنِهِنَّ أَوْ بَنِىٓ أَخَوَ‌ٰتِهِنَّ أَوْ نِسَآئِهِنَّ أَوْ مَا مَلَكَتْ أَيْمَـٰنُهُنَّ أَوِ ٱلتَّـٰبِعِينَ غَيْرِ أُو۟لِى ٱلْإِرْ‌بَةِ مِنَ ٱلرِّ‌جَالِ أَوِ ٱلطِّفْلِ ٱلَّذِينَ لَمْ يَظْهَرُ‌وا۟ عَلَىٰ عَوْرَ‌ٰ‌تِ ٱلنِّسَآءِ ۖ وَلَا يَضْرِ‌بْنَ بِأَرْ‌جُلِهِنَّ لِيُعْلَمَ مَا يُخْفِينَ مِن زِينَتِهِنَّ ۚ وَتُوبُوٓا۟ إِلَى ٱللَّهِ جَمِيعًا أَيُّهَ ٱلْمُؤْمِنُونَ لَعَلَّكُمْ تُفْلِحُونَ\nމާނައީ: އަދި مؤمنއަންހެނުންނަށް އެކަނބަލުންގެ ބެލުންތައް ތިރިކުރުމަށާއި،އެކަނބަލުންގެ فرجތައް ރައްކާތެރިކުރުމަށް ކަލޭގެފާނު ވިދާޅުވާށެވެ! އަދިއެކަނބަލުންގެ ޒީނަތުގެ ތެރެއިން ފާޅުވެގެންވާތަން ފިޔަވައި (އެބަހީ: މޫނާއި ދެއަތްތިލަ ފިޔަވައި) އެކަނބަލުންގެ ޒީނަތް ފާޅުނުކުރާހުށިކަމެވެ! އަދި އެކަނބަލުންގެ ބުރުގާތައް، އެކަނބަލުންގެ ކަރުވަޅުތަކުގައިއަޅައިނިވައިކުރާހުށިކަމެވެ! އަދި އެކަނބަލުންގެ ފިރިންނަށް، ނުވަތައެކަނބަލުންގެ ބަފައިންނަށް، ނުވަތަ އެކަނބަލުންގެ ފިރިންގެ ބަފައިންނަށް،ނުވަތަ އެކަނބަލުންގެ ފިރިހެން ދަރިންނަށް، ނުވަތަ އެކަނބަލުންގެ ފިރިންގެފިރިހެން ދަރިންނަށް، ނުވަތަ އެކަނބަލުންގެ أخންނަށް، ނުވަތައެކަނބަލުންގެ أخންގެ ފިރިހެން ދަރިންނަށް، ނުވަތަ އެކަނބަލުންގެ أختންގެފިރިހެން ދަރިންނަށް، ނުވަތަ އެކަނބަލުންގެ ތެރެއިންވާ އަންހެނުންނަށް،ނުވަތަ އެކަނބަލުންނަށް މިލްކުވެގެންވާ އަޅުންނަށް، ނުވަތަ ފިރިހެނުންގެތެރެއިން އެދުންވެރި ކަމެއް ނުހިނގާވަރުގެ ގެންގުޅޭ މީހުންނަށް، ނުވަތައަންހެނުންގެ عورةތައް ނޭނގޭވަރުގެ ކުޑަކުއްޖާއަށް މެނުވީ، އެކަނބަލުންގެޒީނަތް ފާޅުނުކުރާހުށިކަމެވެ! އަދި އެކަނބަލުންގެ (ގަހަނާއާއި) ޒީނަތުގެތެރެއިން، ވަންހަނާވެފައިވާ ތަކެތި އެންގުމަށްޓަކައި، ފައިތިލަތަކުން(ބިމުގައި) އެކަނބަލުން ނުތަޅާހުށިކަމެވެ! އޭ مؤمنންނޭވެ! ތިޔަބައިމީހުންއެންމެން اللَّهއަށް توبةވާށެވެ! (އެއީ) ތިޔަބައިމީހުން ދިންނަވައި، نصيبލިބުމަށްޓަކައެވެ.\nމާތް ނަބިއްޔާ ގެ ޙަދީޘްފުޅެއްގެ މާނައިގައިވެއެވެ.\n” ހިލޭ އަންހުންނާ ބައްދަލުކުރުންމުން ތިޔަބައިމީހުން މަނާވެގަންނާށެވެ. ” އަންޞާރިއްޔަ ބޭކަލަކު އެއްސެވިއެވެ. އޭ ﷲ ގެ ރަސޫލާއެވެ. ކައިވެނީގެގޮތުން ފިރިމީހާގެ ބޭބެއާވެސްތޯއެވެ؟ ޙަދީޘްކުރެއްވިއެވެ. ” އެއީ ތިޔަބައިމީނުންނަށް ހުރި މަރުގެ ދާންމައްޗެކެވެ. “


Maduvvari dhaairaa Futsal challenge ge champion kan Meedhoo Bunvaru FC hoadhaifi | Fainu Online\nފޮޓޯ: މުބާރާތުގެ ފޭސްބޫކް ޕޭޖް\nއިބްރާހިމް ފަހީމް 15 ފެބްރުއަރީ 2022, އަންގާރަ, 23:58\nމަޑުއްވަރީ ދާއިރާގައި ހިމެނޭ މަޑުއްވަރީ އަދި މީދޫގެ ޒުވާނުންނަށް ހާއްސަ ކޮށްގެން އެ ދާއިރާގެ މަޖިލިސް މެންބަރު އާދަމް ޝަރީފް އުމަރު ކުރިޔަށް ގެންދަވާ ފުޓްސަލް މުބާރާތުގެ ޗެމްޕިއަންކަން ރ. މީދޫއަށް ނިސްބަތްވާ ބުންވަރު އެފްސީން ހޯދައިފިއެވެ.\nމަޑުއްވަރީ ފުޓްސަލް ދަނޑުގައި މިރޭ ކުޅުނު މި މުބާރާތުގެ ފައިނަލް މެޗް3– 1 ގެ ނަތީޖާއަކުން ބުންވަރު އެފްސީ ކާމިޔާބުކުރީ ރ. މީދޫއަށް ނިސްބަތްވާ ހޭރިޔާ އާއި ބައްދަލުކޮށެވެ. މިއީ ބުންވަރު އެފްސީ މި މުބާރާތް ކާމިޔާބުކުރި ފުރަތަމަ ފަހަރެވެ. މީގެ ކުރިން 2019 ވަނަ އަހަރު ބުންވަރު އެފްސީން ވަނީ މީދޫ އެކުވެރި ކުލަބުން ކުރިޔަށް ގެންދިޔަ ފުޓްސަލް މުބާރާތުގެ ޗެމްޕިއަންކަން ހޯދާފައިކަން ފާހަގަ ކޮށްލެވެއެވެ.\nފޯރި ގަދަ ކުޅުމެއް ފެނިގެންދިޔަ މިރޭގެ މެޗަށްފަހު މުބާރާތުގެ އެކި ވަނަތަކަށް އައި ފަރާތްތަކަށް ވަނީ ޓްރޮފީއާއި މެޑަލް އަދި ފައިސާގެ އިނާމު ހަވާލު ކޮށްފައެވެ.\nއެގޮތުން، ފުޓްސަލް މުބާރާތުގެ އެންމެ ގިނަ ގޯލް ޖެހި ކުޅުންތެރިޔަކަށް ހޮވިފައިވަނީ އެފްސީ ޔުނައިޓެޑްގެ ޙަސަން ރިޒާންއެވެ. އަދި ޕްރޮމިސިން ޕްލޭޔަރގެ މަގާމު ހޯދީ ޓީމް ވާލުގެ އަޙްމަދު މަހާސިންއެވެ.\nމި މުބާރާތުގެ ޓޮޕް 5:\n- ޝަމްވީލް މުޙައްމަދު – ހޭރިޔާ\n- އައިހަމް މުޙައްމަދު – ބުންވަރު\n- އަހްނަފް އަޙްމަދު – ބުންވަރު\n- މުޙައްމަދު ޖުމާން އަޙްމަދު – އެފްސީ ޔުނައިޓެޑް\n- އަޙްމަދު އާސިފް – ހޭރިޔާ\nމި މުބާރާތުގެ އެންމެ މޮޅު ކޯޗްގެ މަގާމު ހޯދީ ބުންވަރު އެފްސީގެ ޙުސައިން އަޔާޒެވެ. އަދި ފުޓްސަލް ކިންގްގެ މަގާމު ހޯދީ ހޭރިޔާގެ އަޙްމަދު އާސިފެވެ.\nޗެމްޕިއަން ކަނބަލުން - ފޮޓޯ: މުބާރާތުގެ ފޭސްބޫކް ޕޭޖް\nދާއިރާގެ މަޖިލިސް މެންބަރު އާދަމް ޝަރީފް އުމަރު ކަނބަލުންނަށް ހާއްސަކޮށްގެން ކުރިޔަށް ގެންދަވާ ނެޓްބޯޅަ މުބާރާތުގެ ޗެމްޕިއަންކަން ހޯދީ ރ. މަޑުއްވަރީއަށް ނިސްބަތްވާ ކަނބަލުން ޓީމުންނެވެ.\nއިއްޔެ އެ މުބާރާތުގެ ފައިނަލް މެޗް ކުޅެފައިވީނަމަވެސް، އެކިއެކި ވަނަތަކަށް އައި ފަރާތްތަކަށް އިނާމު ދީފައިވަނީ މިރޭ އޮތް މުބާރާތް ނިންމުމުގެ ރަސްމިއްޔާތުގައެވެ.\nކަނބަލުން ޓީމުން މުބާރާތުގެ ޗެމްޕިއަންކަން ހޯދީ7އެޓޭކަރސް އާއި ބައްދަލުކޮށެވެ. މި މުބާރާތުގެ ކުއީން އޮފްދަ ޓޯނަމެންޓްގެ މަގާމު ހޯދީ ކަނބަލުން ޓީމްގެ ފާޠިމަތު ސާއިލާއެވެ. ޕްރޮމިސިން ޕްލޭޔަރ އަކަށް ހޮވުނީ ސެވެން އެޓާކަރސްގެ އާއިޝަތު މިޝްޔާއެވެ.\nމި މުބާރާތުގެ ޓޮޕް 7:\n- އައިޝަތު އަރުޝީނާ –7އެޓޭކަރސް\n- އާމިނަތު ނާޖިއާ – ކަނބަލުން\n- މަރްޔަމް އަރުޝީ –7އެޓޭކަރސް\n- އާމިނަތު ޝާހިރާ – ކަނބަލުން\n- ފާޠިމަތު ސާއިލާ – ކަނބަލުން\n- ފާޠިމަތު ޝައިހާ – ވުމަން އެމްޕަވަރ\n- އާއިޝަތު އަމީމާ – ކަނބަލުން\nމި އަހަރުގެ ފުޓްސަލް މުބާރާތުގައި އެ ދެރަށުން ޖުމުލަ7ޓީމެއް ބައިވެރިވެފައިވެއެވެ. ނެޓްބޯޅަ މުބާރާތުގައި،4ޓީމަކުން ބައިވެރިވެފައި ވެއެވެ. މި ދެ މުބާރާތުގެ ނިންމުން ފާހަގަ ކުރުމަށް މިރޭ ބޭއްވި ކުލަ ގަދަ ހަފްލާ ޝަރަފުވެރި ކޮށްދެއްވީ މަޑުއްވަރީ ދާއިރާގެ މަޖިލިސް މެންބަރު އާދަމް ޝަރީފެވެ.\nއިތުރު ލިޔުންތައް ރ. މަޑުއްވަރި ރ. މީދޫ އާދަމް ޝަރީފް ޢުމަރު މަޑުއްވަރީ ދާއިރާ ކަޕް


ގްލޯބަލް ކޮރަލް ރީފް މޮނިޓަރިންގް ނެޓްވޯރކްގެ ސައުތު އޭޝިއާ ސީ ރީޖަންގެ މަސައްކަތު ބައްދަލުވުން ފަށައިފި\nއިންޓަރނޭޝަނަލް ކޮރަލްރީފް އިނީޝިއެޓިވް (އިކްރީ) އާއި މޮނާކޯ ސަރުކާރުގެ އެހީގައި ރާއްޖޭގައި ގްލޯބަލް ކޮރަލް ރީފް މޮނިޓަރިންގ ނެޓްވާރކްގެ ދެކުނު އޭޝިއާގެ ފަރުތަކާއި ގުޅޭ މައުލޫމާތު ދިގުމުއްދަތަކަށް ނަގަމުންދާ ފަރާތްތަކަށް އަމާޒުކޮށްގެން ބާއްވާ ދެ ދުވަހުގެ ސަރަހައްދީ މަސައްކަތުބައްދަލުވުމެއް ފރާއްޖޭގައި މިއަދު ފަށައިފިއެވެ.\nދިވެހި ސަރުކާރުގެ ފަރާތުން މި ވޯރކްޝޮޕް ކުރިއަށްގެންދަނީ މޯލްޑިވްސް މެރިން ރިސާރޗް އިންސްޓިޓިއުޓް އަދި މިނިސްޓްރީ އޮފް ފިޝަރީޒް މެރިން ރިސޯސަސް އެންޑް އެގްރިކަލްޗަރ އިންނެވެ. މި ވަރކްޝޮޕް އިފްތިތާހު ކޮށްދެއްވީ މިނިސްޓަރ އޮފް ފިޝަރީޒް، މެރިން ރިސޯސަސް އެންޑް އެގްރިކަލްޗަރ ޒަހާ ވަހީދުއެވެ. މިވޯރކްޝޮޕް ކުރިއަށްދަނީ މިމަހުގެ 28 ހުން 29، މޯލްޑިވްސް ކަސްޓަމްސް ބިލްޑިންގް ގެ ކޮންފަރެންސް ހޯލްގައެވެ.\nދެދުވަހަށް ބޭއްވޭ މި މަސައްކަތު ބައްދަލުވުމުގައި ޖުމްލަ 25 ބައިވެރިން ބައިވެރިވެލައްވައެވެ. މީގެ ތެރޭގައި އިންޑިއާ، ޝްރީލަންކާ، ޖަޕާންގެ އިތުރުން ސައުތް އޭޝިއަން ކޯޕަރޭޓިވް އެންވަޔަރަންމަންޓް ޕްރޮގްރާމް (ސަސެޕް) އިން ޖުމްލަ7މަންދޫބުންނާއި ގްލޯބަލް ކޮރަލް ރީފް މޮނިޓަރިންގް ނެޓްވޯރކްގެ ފެސިލިޓޭޓަރެއް ހިމެނިވަޑައިގަންނަވައެވެ. އަދި ރާއްޖޭގެ ކަމާގުޅޭ މުއައްސަސާތަކާއި ޖަމިއްޔާ ޖަމާއަތްތަކުން ޖުމްލަ 17 ބައިވެރިން ބައިވެރިވެއެވެ. މި މަސައްކަތު ބައްދަލުވުމަކީ އިކްރީގެ ފަރާތުން ދުނިޔޭގެ ފަރުތައް ނިސްބަތްވާ ސަރަހައްދުތަކުގެ މެދުގައި ސަރަހައްދީ ފެންވަރެއްގައި ފަރުތަކުގެ ހާލަތާއި ގުޅޭ މައުލޫމާތު އެކުލަވައިލުމަށް ބާއްވާ7ވަނަ މަސައްކަތު ބައްދަލުވުމެވެ. މި މަސައްކަތުބައްދަލުވުމުގައި އެއްކުރެވޭ ދެކުނު އޭޝިއާގެ ފަރުތަކުގެ މައުލޫމާތުތަކަކީ، "2020 ޖީ.ސީ.އާރ.އެމް.އެން ގްލޯބަލް ކޮރަލް ރީފް ސްޓޭޓަސް އެންޑް ޓްރެންޑްސް" ރިޕޯޓު އެކުލަވާލުމަށް ބޭނުންވާ މައުލޫމާތެވެ. މި ރިޕޯރޓް އިފްތިތާހު ކުރުމަށް ހަމަޖެހިފައިވަނީ އޮގަސްޓް 2020 ގައި ޕަލާއޯގައި ބޭއްވޭ "އޯޝަންސް ކޮންފަރަންސް" ގައެވެ. ދުނިޔޭގެ ފަރުތަކުގެ ހާލަތަށް އަލިއަޅުވާލާ ރިޕޯޓެއް އެންމެ ފަރުން ޝާއިޢުކުރެވިފައި ވަނީ 2008 ގައެވެ.\nދުނިޔޭގެ ފަރުތަކުގެ ހާލަތާއި ގުޅޭ މައުލޫމާތު އާންމު ވުން ވެގެން ދާނީ، ސައިންޓިފިކް މައުލޫމާތުގެ އަލީގައި، ކަނޑުތަކާއި ފަރުތަކާއި ގުޅޭ ސިޔާސަތުތައް އެކަށައެޅުމަށް ލިބޭ ބޮޑު އެހީއަކަށެވެ. އަދި މިފަދަ ރިޕޯރޓްތަކަށް ރިއާޔަތްކޮށް، ފަރުތައް އަންނަން އޮތް ޖީލުތަކަށް ދެމެހެއްޓުމަށް ކުރާ މަސައްކަތް ކުރުން ވެގެން ދާނީ ރާއްޖެފަދަ، ފަރުތަކުގެ މައްޗަށް އެކުލެވިގެންވާ ޖަޒީރާ ގައުމުތަކަށް ނޫ އިޤްތިޞާދަކަށް ވާސިލުވުމަށް އެޅޭ ބާރަކަށެވެ. މިވޯރކްޝޮޕް ރާއްޖޭގައި މިބޭއްވެނީ ސަރަހައްދީ ފެންވަރުގައި ކަމާގުޅޭ ދާއިރާއިން ރާއްޖެ އިސްދައުރެއް އަދާކުރާކަމުގެ ހެއްކެކެވެ.\nނީޝިއެޓިވް (އިކްރީ) އަކީ ދުނިޔޭގެ ފަރުތައް ހިމާޔަތްކޮށް، ފަރުތަކުގެ ވަސީލަތްތައް ދެމެހެއްޓެނިވިގޮތެއްގައި ބޭނުންކުރުމަށް ބާރުއަޅާ ގައުމުތަކާއި ޖަމްއިއްޔާ ޖަމާޢައްތްތައް އެކުލެވޭ ނުރަސްމީ ޕާރޓްނަރޝިޕެކެވެ. އިކްރީ ވުޖޫދަށް އައީ 1994 ވަނަ އަހަރު އަށް ގައުމެއްގެ އެކުލެވޭ ގޮތަށެވެ. ފަރުތައް ހިމާޔަތްކުރުމާއި، ފަރުތަކުގެ ހާލަތާއި ގުޅޭގޮތުން ހޭލުންތެރިކަން އުފެއްދުމާއި، ފަރުތަކުގެ ވަސީލަތްތައް ދެމެހެއްޓުމަށް އިކްރީން ދަނީ މުހިންމު ދައުރެއް އަދާކުރަމުންނެވެ.\nގްލޯބަލް ކޮރަލް ރީފް މޮނިޓަރިނގް ނެޓްވަރކް (ޖީ.ސީ.އާރ.އެމް.އެން) އަކީ ފަރުތަކުގެ މާހައުލާއި ގުޅޭގޮތުން ލިބެން ހުރި ސައިންޓިފިކް މައުލޫމާތު އާންމުކޮށް، ސައިންސް ކުރިއެރުވުމަށް މަސައްކަތްކުރާ ބައިނަލްއަޤްވާމީ ނެޓްވަރކެކެވެ. ސަހަރައްދީ ފެންވަރުގައި ފަރުތަކުގެ ހާލަތު ދެނެގަތުމަށް މޮނިޓަރ ކޮށް، މި މަސައްކަތުން ލިބޭ ޑޭޓާ އެކުލަވާލައި ރިޕޯރޓް ކުރުމަކީ ޖީ.ސީ.އާރ.އެމް.އެން ގެ މުހިންމު އެއް ދައުރެވެ.\nދަނޑިއަލުވި ދަނޑި ބުރިއެއް ބިމަށް ޖަހާނުލި ވެރިކަންތަކުން މިއަދު ބުނާނީ ކީކޭ؟


Ras Online - ބީއެމްއެލް އިން 100 ކޭޝް އެޖެންޓުންނާއެކު ޑިޕޮސިޓް އަދި ޕޭމަންޓްގެ ޚިދުމަތް ފުޅާކުރަނީ\nމާޝާ މިދުހަތު 1 ފެބްރުއަރީ 2021\nމުޅި ރާއްޖެއަށް ބޭންކިންގ ޚިދުމަތް ފުޅާކުރުމަށްޓަކައި ބޭންކް އޮފް މޯލްޑިވްސް އިން ކުރަމުންދާ މަސައްކަތުގެ ދަށުން މިއަހަރުގެ ތެރޭގައި 100 ކޭޝް އޭޖެންޓުން މެދުވެރިކޮށް ފައިސާ ޖަމާކުރުމާއި ފައިސާދެއްކުމުގެ ހިދުމަތް ފުޅާކުރުމަށް ނިންމައި އެކަން އެބޭންކުން މިއަދު އާންމުކޮށްފިއެވެ.\nކޭޝް އޭޖެންޓުން މެދުވެރިކޮށް ކަސްޓަމަރުންނަށް އެކައުންޓުން ފައިސާ ނެގުމުގެ އިތުރުން އެކައުންޓަށް ފައިސާ ޖަމާކުރުމާއި، ކްރެޑިޓް ކާޑާއި ލޯނަށް ފައިސާ ދެއްކުމުގެ ހިދުމަތް ލިބިދެއެވެ. އަދި މި ޚިދުމަތަކީ އެއްވެސް ފީ އަކާ ނުލާ ބޭންކުން ފޯރުކޮށްދެމުން އަންނަ ޚިދުމަތެކެވެ.\nބީއެމްއެލުން ތަޢާރަފު ކޮށްފައިވާ ކޭޝް އެޖެންޓުން މެދުވެރިކޮށް ފައިސާ ޖަމާކުރުމާއި ފައިސާ ދެއްކުމުގެ ޚިދުމަތަކީ ބޭންކުގެ ކަސްޓަމަރުންގެ މެދުގައި ވަރަށް މަގްބޫލް ޚިދުމަތެއް ކަމަށް އެބޭންކުން ފާހަގަ ކުރެއެވެ. މި ގޮތުން ފާއިތުވި އަހަރުގައި ރާއްޖޭގެ އެކި ކަންކޮޅުތަކުގައި ގާއިމްކުރެވިފައިވާ 41 ޑިޕޮސިޓް ކޭޝް އޭޖެންޓުން މެދުވެރިކޮށް ކަސްޓަމަރުން 180 މިލިއަން ރުފިޔާ ޖަމާކޮށްފައިވާ ކަމަށް ވެސް ބޭންކުން މައުލޫމާތު ދީފައި ވެއެވެ.\nކޭޝް އެޖެންޓްގެ ޚިދުމަތަކީ ކަސްޓަމަރުން ބޭންކްގެ ބްރާންޗް ނުވަތަ އޭޓީއެމް ސެންޓަރެއް ގާއިމްކޮށްފައިވާ ރަށަކަށް ދަރުތު ކުރުމުގެ ބަދަލުގައި އަމިއްލަ ރަށުގައި ތިބެގެން އަސާސީ ބޭންކިންގ ހިދުމަތް ހޯދޭނެ ނިޒާމެކެވެ. މި ހިދުމަތަކީ އެބޭންކުން 2014 ވަނަ އަހަރު ތައާރަފް ކުރި ހިދުމަތެކެވެ. މިހާރުވެސް 200 އަށް ވުރެ ގިނަ ކޭޝް އެޖެންޓުން މެދުވެރިކޮށް ފައިސާ ނެގުމުގެ ހިދުމަތް ބޭންކުން އަންނަނީ ފޯރޮކޮށްދެމުންނެވެ.


Thikijehi Thaana aai "Dhivehi Muslimun" | Thiladhun\nތިކިޖެހި ތާނައާއި “ދިވެހި މުސްލިމުން”\nޢަބްދުﷲ ސަޢީދު ފެބްރުއަރީ 21, 2020\nރައްޓެއްސަކު ބުންޏެވެ. ތިކި ނުޖަހާވެސް ދިވެހިން ލިޔަންވީ ހުރިހާ އެއްޗެއް ތާނަ އަކުރުން ލިޔެވެއެވެ. ކިޔަންވެސް އެނގެއެވެ. އެހެންވީއިރު މީހުންނަށް އުނދަގޫ ކުރާކަށް ކޮން ތިކިޖެހި ތާނައެއް ހެއްޔެވެ؟ އެހެން ހަމަ ބުނުމާއެކު އަޅުގަނޑުގެ ހަނދާނަށް އައީ މަރުޙޫމް ސައިކުރާ އިބްރާހީމް ނަޢީމު އަޅުގަނޑު ކައިރި ވިދާޅުވި ވާހަކައެކެވެ. ރާގާއި މަޚްރަޖައާއެކު އެ ވިދާޅުވިގޮތަށް ލޔެވޭތޯ ބަލާނަމެވެ. “ޢަބްދުﷲ ސަޢީދު، ތިކި ޖެހި ތާނަ ބޭނުންކުރުމާމެދު ސުވާލު އުފައްދައިފިނަމަ އެ މީހަކު އެހެރީ ރަނގަޅަށް ޤުރުއާން ނުކިޔަވާ. އެމީހަކަށް އަޅުގަނޑުމެންނަކީ ކޮންބައެއްކަން ނޭނގެނީ. މިއީ ދިވެހި މުސްލިމުން” ކަށީގައި ހަން ތަތްލާފައިވާ އަތުން މޭގައި ޖައްސަވާ ލެއްވިއެވެ.\nނަޢީމްބެގެ ފިލާވަޅުތައް ކުރުނުވާނެކަން އެމަނިކުފާނު ދެނެވަޑައިގަންނަވާ ބޭފުޅުންނަށް އެނގިވަޑައިގަންނަވާނެއެވެ. ފިލާވަޅު ފެށުނީ ތިިކި ޖެހި ތާނަޔާމެދު އަޅުގަނޑަށް ވެސް ސުވާލެއް ނަޢީމްބެ އަރިހުގައި ދެންނެވިގެންނެވެ. މަސައްކަތް ހުއްޓާލައްވާފައި އެ ދުވަހު އޮތީ އެ ފިލާވަޅެވެ.\nނަޢީމްބެ ދެކެވަޑައިގަންނަވާ ގޮތުގައި ތިކިޖެހި ތާނައަކީ ދިވެހި ބަހަށް ލިބުނު މުއްސަނދި ކަމެކެވެ. ބޭރުގެ ބައެއް ލަފުޒުތަކުގައި އޮންނަ ބައެއް އަކުރުތަކުގެ އަޑު، ޚާއްޞަކޮށް ޢަރަބި ބަހުގެ ބައެއް އަކުރުތަކުގެ އަޑު ދިވެހި ބަހުގައި ނެތުމުގެ ސަބަބުން ތިކި ޖެހިތާނައަކީ އޮންނަންޖެހޭ އެއްޗެކެވެ.\nނަޢީމްބެ ވިދާޅުވިގޮތުގައި އަޅުގަނޑުމެން ނަކީ މުސްލިމުންނަށް ވެފައި، އިސްލާމްދީނުގެ ޝިޢާރުތަކާއި އިސްލާމްދީން ރަމްޒުކޮށްދޭފަދަ ލަފުޒުތައް ލިޔާއިރު ތިކިޖެހި ތާނަ ބޭނުން ކުރަންޖެހޭނެއެވެ. އެހެން ބަސްބަހުން ޢަރަބި އަޑު ނިކުންނަގޮތަށް ނުލިޔެވުމަކީ އެ ބަސްތަކުގެ ފަގީރުކަމާއި ދެރަކަމެވެ. ދިވެހިބަހުން ލިޔެވޭކަމީ ދިވެހިބަހުގެ މޮޅުކަމާއި ފުރިހަމަކަމެވެ. ޤުރުއާނަށް ޤުރުއާން ލިޔެވެން އޮއްވައި ގުރުއާން ކިޔަންވީ ކީއްވެގެން ހެއްޔެވެ؟ ޙޫރުންނަށް ހޫރުންނޭ ލިޔުނީމާ މާނަ އޮޅެއެވެ. އަޅުގަނޑުމެންނަކީ ދިވެހި މުސްލިމުންނަށް ވާތީ ރަމަޟާނަށް ރަމަލޯން ކިޔާކަށް ވެސް ލިޔާކަށް ވެސް ނުވާނެއެވެ. ނޭނގެންޏާ އޮތީ ދަސްކުރުމެވެ.\nބައެއް މީހުން ﷲ ގެ އިސްމުފުޅު ވެސް ތާނައިން ލިޔަން ހިފައިގަނެގެން އެބައުޅޭ ނޫންހެއްޔެވެ؟ މިކިޔާ އެއްޗަކާއި އެ ކިޔާ އެއްޗެއް އެނގޭ ހެއްޔެވެ؟\nޙަޤީޤަތުގައި ވެސް ނަޢީމްބެ އެ ވިދާޅުވާ ވާހަކައެއް އަޅުގަނޑަކަށް ނޭނގެއެވެ. ނަޢީމްބެ ދެއްވަނީ ކުރުދޮށިންނެވެ. ގަނޑެއްގައި ލިޔެ ދައްކަވަމުންނެވެ. ފޯރިއާ ޖޯޝާއެކުގައެވެ.\nތިކިޖެހި ތާނައިގެ ހަމައަކީ އަރަބި އަކުރުގައި ނުކުތާ މަތީގައިވާނަމަ ތާނަ އަކުރުގައިވެސް މަތީގައި ތިކި ޖެހުމެވެ. ތިން ނުކުތާ އިން އަކުރެއް ނަމަ ތިން ތިއްކެވެ. އެެހެންނޫނީ އެއް ތިއްކެވެ. ޢަރަބި އަކުރުގައި ނުކުތާއެއް ނެތްނަމަ ތާނަ އަކުރުގައި ތިކި ޖަހާނީ ތިރީގައެވެ.\n(ح) އަށް ޙ، (خ) އަށް ޚ، (ع) އަށް ޢ، ”(غ) އަށް ޣ، ”(ذ) އަށް ޛ، (ط) އަށް ޠ، (ظ) އަށް ޡ، (ث) އަށް ޘ، (ق) އަށް ޤ، (ش) އަށް ޝ، (ص) އަށް ޞ، (ض) އަށް ޟ އެވެ.\nއަރަބި ލަފުޒެއް ވެސް ދިވެހި ލަފުޒެއްގެ ގޮތުގައި ބަލައިގެންފިނަމަ ކޮންމެހެން ތިކި ޖެހި ތާނަ ބޭނުންކޮށްގެން އެ ލަފުޒެއް ލިޔަން އުޅޭނެ ކަމެއް ނެތެވެ. އެކަމަކު އަޅުގަނޑުމެންނަކީ ދިވެހި މުސްލިމުން ކަމަށް ވާތީ އެގޮތަށް ބަލައިނުގަނެވޭނެ ލަފުޒުތައް ހުންނާނެ ކަމަށް ނަޢީމްބެ ވިދާޅުވިއެވެ.\nޢަރަބިން ލަފުޒު އޮންނަގޮތް ނޭނގި ތިކި ޖަހަން އުޅުމަށްވުރެ ރަނގަޅުވާނީ ނުޖެހިއްޔާއެވެ. ތިކި ނުޖެހުމަށްވުރެ ނުބައިކޮށް ތިކި ޖެހުން މާ ގޯހެވެ.\nތިކިޖެހި ތާނައިގެ ލިސްޓުގައި ޜ، އާއި ޥ ވެސް ހިމެނެއެވެ. ބަހުގެ ބައެއް ޢިލްމުވެރިން ދެކެވަޑައި ގަންނަވާ ގޮތުގައި ޥ އާއި ޜ ގައި ތިކި ޖަހައިގެން ބޭނުންކުރުމުގެ ބޭނުމެއް ނެތެވެ. އެ ދެ އަޑަކީ ދިވެހިބަހުގައި އޮތް ދެ އަޑެވެ.\nނަޢީމްބެ ވިދާޅުވި “ދިވެހި މުސްލިމުން” ނާ މެދު އަޅުގަނޑަށް އެދުވަހުގެ ފަހުން ވަރަށް ވިސްނުނެވެ. އެކަމަކު އޭރު އެ ވިދާޅުވި އެއްޗެއް އެހާ ބޮޑަކަށް ނަގައެއް ނުގަނެވުނެވެ. އެހެނަސް އާ ޤާނޫނު އަސާސީގައި މުސްލިމަކަށް މެނުވީ ދިވެހި ރައްޔިތަކަށް ނުވެވޭނެ ކަމަށް ލިޔުނު ހިސާބުން އެ މަފްހޫމް ބޮލަށް ވަނެއެވެ. އެއީ އިއްޔެއަކު މިއަދަކު އުފަންވެގެން އުޅޭ ވިސްނުމެއް ނޫނެވެ. ދިވެހި ޤައުމިއްޔަތުގެ ބިންގަލަކީ މާތްވެގެންވާ އިސްލާމް ދީނެވެ. ބަހާއި ދެން ހުރި ހުރިހާ ކަމަކަށް ވުރެވެސް ދީން އިސްވާނެއެވެ. ނަޢީމްބެ އެހެން ވިދާޅުވިއިރު އަދި ޤާނޫނު އަސާސީ ވުޖޫދަކަށް ނާދެއެވެ.\n21 ފެބްރުއަރީ, 2020 | 10:04\nތަފާތެއް އެބަ ފެނޭ މިހާރު\n22 ފެބްރުއަރީ, 2020 | 12:14\nވަރަށް ރަނގަޅު މަޢުލޫމާތުކޮޅެއް\n25 ފެބްރުއަރީ, 2020 | 6:03\nބޭކާރު އެއްޗެއް ތިކިތާނައަކީ\nނައީމު ބުންޏަސް ގޯހެއް ވާނީ ގޯހަކަށް\n25 ފެބްރުއަރީ, 2020 | 7:06\nމަރުހޫމް އިބުރާހިމް ނައީމުގެ ވާހަކަފުޅާ ދެކޮޅުހެދުމަކީ މިހާރު ކުރާކަށްރަނގަޅުކަމެއްނޫނެވެ.\nއެއާއިއެކު ވެސް އަމިއްލަ ޚިޔާލު ފައުޅުކޮށްލުމަކީ\nކުރެވިދާނެކަމެއް ކަމުގައި ދެކެމެވެ.\nތިކިތެޅިތާނަ އުފެއްދުމުގެ ކުރިން ވެސް\nދިވެހިން އުޅުނީ ތާނައިން ލިއެގެންނެވެ. ދިވެހިން އުޅުނީ އެލިއުންބަލައިގެން އަރަބިއަކުރުވެސްކިޔައި ގެންނެވެ. ތިކިތެޅުމަކުން އަރަބިއަކުރުތައް ލިއުމުގެ\nމަޚުރަޖައަށް އެއްވެސް ބަދަލެއް ނައުދެއެވެ. ވިއްޔަ ވީ ނުބައެވެ. މިހާރު ގިނަފަހަރަށް ތިކިޖަހަނީވެސް އަދި ކިޔަނީ ވެސް ނުބައިކޮންނެވެ. ސަބަބަކީ އަރަބި ބަހުގެ އެލަފުޒުތައް ދިވެހިވާކަމެވެ. އަރަބި އަޑުތަކާ (ބައެއް ޒުވާނުން ) ބީރައްޓެހިވާކަމެވެ.\nމިދުވަސް އަންނާނެކަމަށް އޭރު ވެސް ބައެއް\nފަރާތްތަކުން ވަކާލާތުކުރިއެވެ. ތިކިތެޅުމާ ދެކޮޅު ހަދައި އެކުރެވެނީ މާނައެއްނެތް އިތުރުނުބައެއް އުފެދޭނެކަމެކޭ ބުނެ ބަހުސްކުރިއެވެ. ނަމަވެސް\nބާރާއި ނުފޫޒުއޮތީ ތިކިއުފެއްދިފަރާތާއި ތިކިތެޅުމާ އެއްކޮޅަށްކަމުގައި ވީތީ އެގޮތް އެޖަލްސާގެ އިސް ގޮނޑިން ވޯޓުދީގެން ފާސްކުރީއެވެ.\nނަތީޖާ މިއޮތީއެވެ. ރަނގަޅަށް ތިކިތަޅާފައި ހުންނަ ލިއުމެއް ފެނޭބާއެވެ.! ތިކިތެޅީމާ އެތިކިން އުފެދޭ އަޑު ނެރޭހެއްޔެވެ.؟ މިއަދު ދެން މިވާހަކަ ދެއްކުމަކުން ވާނެ ކަމެއްވެސް ނެތެވެ.\nމިހާލުގައި ތަޅާތިކިތަކުން މިވާއަނިޔާއަށް ކެތްކޮށް ގެން ތިބުންނޫންގޮތެއް ވެސް ނެތެވެ.\n25 ފެބްރުއަރީ, 2020 | 7:08\nހަގީގަތަކީ ގިނަފަހަރު ހިތިއެއްޗެއް.\n26 ފެބްރުއަރީ, 2020 | 9:17\nކުރީ ޒަމާނުގައި ތާނަ ލިޔެ އުޅުނީ ފަންސުރުން ނުވަތަ ގަލަމުން ނުވަތަ އެނޫން ވެސް އެފަދަ ވަސީލަތެއް ބޭނުން ކޮށްގެން އަތުން.\nލިޔަން ޖެހޭ ކޮންމެ އަރަބި ލަފުޒެއް ލިޔުނީ އަރަބި އަކުރުން. ނަމަވެެސްް މިހާރު ކީބޯޑުން ލިޔަން ޖެހުނީމާ އެހުރިހާ އަރަބި ލަފުޒުތައް ކީބޯޑުު ގައި ނުހުންނާާތީީ ތާނަ އަކުރުން އެ އަރަބި ލަފުޒު ތައް ލިޔަން ޖެހޭތީ އަކުރުު ތަކެއް ގައި ތިކި ޖަހަން ޖެހުނީ ކަމަށް ގަބޫލު ކުރެވޭޭ.\nއެއީ ނައީމު އެވިދާޅުވި ފަދަ އަރަބި ބަސް ތަކާ ނަން ތައް ދިވެހި ބަހުގައި ހުންނާތީ.


BREAKING | Kanditheemun Covid Ah Fassivi Meehunge Adhadhu 67 Ah! - Vaguthu\nކަނޑިތީމުން ކޮވިޑަށް ފައްސިވި މީހުންގެ އަދަދު 67 އަށް!\nށ. ކަނޑިތީމުން ކޮވިޑް-19 އަށް ފައްސިވި މީހުންގެ އަދަދު 67 އަށް އަރައިފިއެވެ.\nއަތޮޅު ތެރޭގެ ރަށްތަކުން ކޮވިޑް-19 ގެ ވޭދަނަތައް ފެންނަމުން އަންނަ މި ދަނޑިވަޅުގައި ކަނޑިތީމުން އެންމެ ފުރަތަމަ ބަލީގެ ވޭދަނަތަކެއް ފެނިފައިވަނީ މިމަހުގެ 12 ވަނަ ދުވަހުއެވެ. އެދުވަހު އެރަށުން ފައްސިވެފައިވަނީ ކަރަންޓީނު ފުރިހަމަ ކުރުމަށްފަހު ސުންކު ނެގި މީހަކާއި ރޯގާގެ އަލާމާތްތައް ހުރެގެން ފްލޫ ކްލިނިކަށް ދެއްކި3މީހެކެވެ.\nކަނޑިތީމުގެ ރައީސް އަހުމަދު އަހުސަން "ވަގުތު" އަށް ވިދާޅުވީ، އެރަށުން އިތުރު 27 މީހަކު ފައްސިވެފައިވާ ކަމަށެވެ. އެއީ މިމަހުގެ 19 ވަނަ ދުވަހުގެ ރޭ ނަގާފައިވާ 99 ސުންކުގެ ތެރެއިން ފައްސިވެފައިވާ މީހުން ކަމަށް އަހުސަން ވިދާޅުވިއެވެ.\nމީގެ ކުރިން އެރަށުން ފައްސިވެފައިވާ 40 މީހުންނަކީ ކުރިން ފައްސިވެފައިވާ މީހުންނާއި ގާތުން އެއްތާވި މީހުންނެވެ.\nއެހެން ކަމުން މިދޭވަނަތަކާއި އެކީ މިހާތަނަށް އެރަށުން ފައްސިވެފައިވާ މީހުންގެ އަދަދު 67 އަށް އެރީ ކަމަށް އަހުސަން ވިދާޅުވިއެވެ.\nއަހުސަން ވިދާޅުވީ، މި ވޭދަނަތަކާއި ގުޅިގެން 74 ވަރަކަށް ގެއެއް މިވަގުތު މޮނިޓަރިންގެ ހާލަތަށް ގެނެސްފައިވާ ކަމަށާއި އަދި ވެސް އެއަދަދު އިތުރުވުމަކީ އެކަށީގެންވާ ކަމެއް ކަމަށް އޭނާ ވިދާޅުވިއެވެ.\nކަނޑިތީމުގެ މުޖުތަމައު ތެރޭގައި ބަލި ފެތުރޭ ކަމަށް ބެލެވިފައިވާއިރު، މިވަގުތު އެރަށް އަރާ ފޭބުން ވަނީ މަނާ ކޮށްފައެވެ.\nރާއްޖެއިން މިހާތަނަށް 50،802 މީހަކު ކޮވިޑް-19 އަށް ފައްސިވެފައިވާއިރު، އޭގެ ތެރެއިން 2،194 މީހަކީ ފާއިތުވި 24 ގަޑިއިރު ފައްސިވެފައިވާ މީހުންނެވެ. މިއަދަދުތަކުން ރާއްޖޭގެ ހާލަތު ގޯސްވެފައިވާ މިންވަރު ހާމަވެއެވެ.


Raajje akee Maimeeha ge faraathun dharifulhah HIV aai Syphilis nufethurey gaumeh kamah kan'da alhaifi | Mihaaru\nރާއްޖެއަކީ އެޗްއައިވީއާއި ސިފިލިސް މައިންގެ ފަރާތުން ދަރިންނަށް ނުފެތުރޭ ގައުމެއް ކަމަށް ކަނޑައަޅައި ޑަބްލިއެޗްއޯއިން ދިން ސެޓްފިކެޓާ ނައިބު ރައީސް ފައިސަލް ނަސީމް ހަވާލުވެވަޑައިގަންނަވަނީ.\nރާއްޖެ އަކީ މައިމީހާގެ ފަރާތުން ދަރިފުޅަށް އެޗްއައިވީ ނުފެތުރޭ ގައުމެއް ކަމަށް ކަނޑައަޅައިފި\n15 ޖުލައި 2019 - 12:362comments\nރާއްޖެ އަކީ މައިންގެ ފަރާތުން ދަރިންނަށް އެޗްއައިވީ އާއި ސިފިލިސް ނުފެތުރޭ ގައުމެއް ކަމަށް ދުނިޔޭގެ ސިއްހަތު ޖަމިއްޔާ (ޑަބްލިއެޗްއޯ) އިން ކަނޑައަޅައިފި އެވެ.\nމިގޮތަށް ކަނޑައަޅައި އެކަމުގެ ލިއުން ޑަބްލިއެޗްއޯ އިން ހަވާލުކުރީ ހޮޓެލް ޖެންގައި މިއަދު ބޭއްވި ރަސްމިއްޔާތެއްގަ އެވެ. ރާއްޖޭގެ ފަރާތުން އެ ލިޔުމާ ހަވާލުވެ ވަޑައިގަތީ ނައިބު ރައީސް ފައިސަލް ނަސީމެވެ.\nރާއްޖެ އަކީ އެ ދެބަލި މައިންގެ ފަރާތުން ތުއްތު ދަރިފުޅަށް ނާރާ ގައުމެއް ކަމުގެ ސެޓްފިކެޓް މި ސަރަހައްދުން ލިބުނު ދެ ވަނަ ގައުމެވެ. ރާއްޖެ އަކީ މުޅި ދުނިޔެ އަށް ބަލާއިރު އެ ސެޓްފިކެޓް ލިބު 12 ވަނަ ގައުމެވެ. އަދި ގައިންގަޔަށް އަރާ ބައްޔެއް ނައްތައިލެވުނު ނުވަތަ ފެތުރުން ހުއްޓުނު ކަމުގެ ސެޓްފިކެޓް ރާއްޖެ އަށް ލިބުނު މިއީ ހަތަރު ވަނަ ފަހަރެވެ.\nމެލޭރިއާ، ފައިލޭރިއާ އަދި ހިމަބިހި ނައްތައިލިކަމުގެ ސެޓްފިކެޓް ކުރިން ވަނީ ލިބިފަ އެވެ.\nމިއަދު ލިބުނު ސެޓްފިކެޓް ހޯދުމުގެ މަސައްކަތް ފެށީ ހެލްތު މިނިސްޓްރީން ބުނިގޮތުގައި 2014 ވަނަ އަހަރު އެވެ. ޑަބްލިއުއެޗްއޯގެ މިންގަނޑާ އެއްގޮތަށް އެ މަސައްކަތް އޭރު ނެޝަނަލް ވެލިޑޭޝަން ކޮމިޓީއެއް ނެގި އެވެ. އަދި ޑަބްލިއެޗްއޯ މިންގަޑުތަކާއެއްގޮތަށް ކަންތައްތައް ހުރިތޯ ބަލަން 2018 ވަނަ އަހަރުގެ ކުރީކޮޅު ތަފާސްހިސާބާއި މައުލޫމާތު އެއްކުރުމުގެ ހަރަކާތްތަކެއް މުޅި ރާއްޖޭގައި ހިންގި ކަމަށް ހެލްތު މިނިސްޓްރީން ބުންޏެެވެ. މާބަނޑު ދުވަސްވަރު ސިއްހީ ހިދުމަތް ހޯދާ މީހުންގެ ނިސްބަތާއި، މާބަނޑު ދުވަސްވަރު އެޗް.އައި.ވީ އަދި ސިފިލިސް އަށް ޓެސްޓްކުރާ މީހުންގެ ނިސްބަތް އެގޮތުން ދެނެގަތެވެ.\nމި ހޯދުންތަކަށް ފަހު ތައްޔާރުކުރި ގައުމީ ރިޕޯޓް ޑަބްލިއެޗްއޯ އަށް ހުށަހެޅީ ވެސް 2018 ވަނަ އަހަރު އެވެ.\nމާލެ އާއި އަތޮޅުތެރޭގެ ސިއްހީ ހިދުމަތްދޭ ތަންތަނާއި، އުފަންވެނި ސިއްހަތާއި އަދި މައިންނާއި ތުއްތުކުދިންގެ ސިއްހަތާ ބެހޭ ޕްރޮގްރާމްތައް، އަދި އެޗް.އައި.ވީ އަދި ޖިންސީ ގުޅުމުން އަރާ ބަލިތަކާ ބެހޭ ޕްރޮގްރާމްތައް ހިނގާ ގޮތް ޑަބްލިއެޗްއޯގެ ޓީމުން ބެލި އެވެ.\nއިތުރު ލިޔުންތައް ސިއްހަތު ޑަބްލިއުއެޗްއޯ ހެލްތު މިނިސްޓްރީ އެޗްއައިވީ އެއިޑްސް\nރާއްޖޭގައި އެއިޑްސް ބަލި ދަނީ ގިނަވަަމުން: މިނިސްޓްރީ


Fahun Libunu Quota in 500 Quota Raees Ofeehuge Belumuge Dhashah\nފަހުން ލިބުނު ކޯޓާއިން 500 ކޯޓާ ރައީސް އޮފީހުގެ ބެލުމުގެ ދަށަށް\nފަހުން ލިބުނު ކޯޓާއިން 500 ކޯޓާ ހުރީ ރައީސް އޮފީހުގެ ބެލުމުގެ ދަށުގައި---\nރިޕޯޓް | | 21 އޯގަސްޓު 2017 |5ކޮމެންޓް\nމިއަހަރު ރާއްޖެއިން މީހުން ހައްޖަށް ގެންދިއުމަށް ފަހުން ދިން އިތުރު 1000 ކޯޓާގެ ތެރެއިން 500 ކޯޓާގެ ކަންތައްތައް ރައީސް އޮފީހުގެ ބެލުމުގެ ދަށުން ކުރިއަށް ގެންދާ ގޮތަށް ނިންމައިފިއެވެ.\nފަހުން ދިން 1000 ކޯޓާގެ ތެރެއިން މިހާރުވަނީ 500 ކޯޓާ ހައްޖު ކޯޕަރޭޝަނާއި ހަވާލުކޮށްފައެވެ. އެ ކޯޓާގައި ދާން ބޭނުންވާ މީހުން ކުރިމަތިލުމަށް މިރޭ 10:00 ހަމައަށް ފުރުސަތު ވަނީ ހުޅުވާލާފައެވެ. ރައީސް އޮފީހުގެ ބެލުމުގެ ދަށުގައި ހުރި 500 ކޯޓާއަށް އަމަލު ކުރާނެ ގޮތެއް އަދި ހާމައެއް ނުކުރެއެވެ.\nއިސްލާމިކް މިނިސްޓްރީގެ އޮފިޝަލަކު ވީއެފްޕީއަށް ވިދާޅުވީ އިތުރަށް ލިބުނު ކޯޓާތަކުގެ މަސައްކަތްތައް ކުރިއަށް ގެންދަނީ ރައީސް އޮފީހުން ކަމަށެވެ. ނަމަވެސް ރައީސް އޮފީހުގެ ތަރުޖަމާނު ފޯނު ނުނަންގަވާތީ ރައީސް އޮފީހުގެ ބަހެއްވަނީ ލިބޭ ގޮތް ނުވެފައެވެ.\nވޭތުވެ ދިޔަ ދެ އަހަރު ވެސް ރާއްޖެއަށް އިތުރު 1000 ކޯޓާ ލިބިފައިވެއެވެ. އަދި އެ ކޯޓާތައް ލިބެނީ ސައުދީ ރަސްގެފާނުގެ ހާއްސަ ހުއްދައެއްގެ ދަށުން ސީދާ ރައީސް އޮފީހަށެވެ. ނަމަވެސް އެ 1000 ކޯޓާގެ ކަންކަން ވެސް ކުރިއަށް ގެންދަނީ އިސްލާމިކް މިނިސްޓްރީގެ ބެލުމުގެ ދަށުންނެވެ.\nމިއަހަރު ރާއްޖެއަށް އިތުރު 1000 ކޯޓާ ލިބުނުކަން އެނގިފައިވަނީ އިއްޔެއެވެ. އެކޯޓާތައް ހަމަޖެހުނު އިރު މިއަހަރު ރާއްޖެއިން ހައްޖަށް ދިއުމަށް ހަމަޖެހިފައިވާ 1000 މީހުން މިހާރު ތިބީ ސައުދީ އަރަބިއްޔާއަށް ގޮހެވެ.\nމިއަހަރު ފުރަތަމަ ލިބުނު 1000 ކޯޓާއަށް މީހުން ގެންދިޔައީ ހައްޖު ކޯޕަރޭޝަނާއި އަލްހަރަމައިން ހައްޖު އެންޑް އުމްރާ ކޮމްޕެނީ މޯލްޑިވްސް ޕްރައިވެޓް ލިމިޓެޑް އާއި ސިސިލްފަރު ހައްޖު އެންޑް އުމްރާ ގްރޫޕް ޕްރައިވެޓް ލިމިޓެޑް އަދި ޒައީ ގްރޫޕް ޕްރައިވެޓް ލިމިޓެޑެވެ.\nފްލައިޓަށް ދިމާވި މައްސަލައެއްގެ ސަބަބުން ހައްޖުވެރިންނަށް ފުރޭ ގޮތެއް ނުވި\nހައްޖު ކޯޕަރޭޝަންގެ ހަވާލުގައި ހައްޖަށްދާ ފުރަތަމަ ގުރޫޕް ފުރައިފި\nއަލަށް ލިބުނު ކޯޓާއިން 900 ކޯޓާ ހައްޖު ކޯޕަރޭޝަނަށް\nއިތުރު 1000 ހައްޖު ކޯޓާ ދީފި: ރައީސް\nސަރުކާރުން ބަލަހައްޓާ ކަމެއް ސަރުކާރުގެ އެންމެ އިސްވުޒާރާ ރައީސް އޮފީހަށް ގެންދާގޮތަށް ހަމަޖެއްސުމަކީ ގޯހެއް ނޫން\nއަޅުކަމެއްގެ ތެރެއަށް ނުބައިކަމެއް ވައްދަންއުޅޭތީ، އެކަމުގެ ތެރެއަށް ހެޔޮގޮތުގައި ޙައްޖުގެ އަޅުކަން އަދާކުރަން ބޭނުންވާ ފަރާތްތައް ނުވަނުމަށް ނަޞީޙަތްތެރިވަމެވެ. އެ 500 ކޯޓާގަ ދާނެ މީހުން އެ އުރެންގެ ތެރެއިން ވާނެއެވެ. އެ މީހުން އެދަނީ ޙައްޖަކަށް ނޫނެވެ. އެކަމު ކިއެއްތަ އެ މީހުން 2018 އަށް ކެމްޕޭނު ކުރަނީއެވެ.\nހައްޖު ދުވަހު އިއުލާން ނުކުރީ ކީއްވެތޯ؟ ރައީސް މީހާގެ ހެޔޮފުޅު ކަމާއި ދީލަތިކަން މިއީ. ރަގަޅަށް ގެންދެވޭ އެއްވެސް ކަމެއްވޭބާ؟\nރަސްގެފާނުޒަމާނުގަވެސް ހުރިހާ އިނާޔަތްތަކާ ފުރުސަތު ތަކެއް ލިބެން ހުންނާނީ ގަނޑުވަރުން\nގޯހެއް ނޫން ކޮންމެ ކަމެއްގައި ވެސް ކޮރަޕުސަން އޮއްނަން ވާނެ. ފާތުމަގެ ދީލަތި އެހީ އޭ ކިޔާފައި ބަހަން ފަށަން އުޅޭ.


Bilehfahi Bandharu Tharahgee Kurumuge Massakaiy Baarah Kuriah - Vaguthu\nބިލެތްފަހި ބަނދަރު ތަރައްގީ ކުރުގެ މަސައްކަތް ބާރަށް ކުރިއަށް\nބިލެތްފަހި ބަނދަރު ތަރައްގީ ކުރުމުގެ މަސައްކަތް ކުރަނީ.\nށ. ބިލެތްފަހި ބަނދަރު ތަރައްގީ ކުރުމުގެ މަސައްކަތް ކުރިއަށްދާ ކަމަށް އެމްޓީސީސީން މިއަދު ވިދާޅުވެއްޖެއެވެ.\nއެ ރަށު ބަނދަރު ތަރައްގީ ކުރުމުގެ މަސައްކަތް ޕްލޭނިން މިނިސްޓްރީން އެމްޓީސީސީއާ ހަވާލު ކުރީ 28.42 މިލިއަން ރުފިޔާއަށެވެ.\nމި މަޝްރޫއުގެ ދަށުން 24،125 ކިއުބިކް މީޓަރުގެ ސަރަޙައްދެއްގެ ބަނދަރު ފުންކުރުމާއި، 376 މީޓަރުގެ ސަރަޙައްދެއްގައި ބޭރުތޮށި ލުމާއި، 98 މީޓަރުގެ ސަރަޙައްދެއްގައި އެއްގަމުތޮށި ލުމާއި، 1،150 އަކަ މީޓަރުގެ ސަރަޙައްދެއްގައި ޕޭވްމެންޓް ހެދުމާއި މަގުބައްތި ހަރުކުރުން ހިމެނެއެވެ.\nރާއްޖޭގެ އެކިކަންކޮޅުތަކުގައި ބަނދަރު ތަރައްގީ ކުރުމުގެ މަސައްކަތް އެމްޓީސީސީން ދަނީ ކުރަމުންނެވެ. ރާއްޖޭގައި ހިންގާ މަޝްރޫއުތަކުގެ ތެރެއިން މިހާރު އެންމެ ގިނަ މަޝްރޫއު ހިންގަމުން އަންނަ ކުންފުންޏަކީ ވެސް އެމްޓީސީސީއެވެ.\nއުނގޫފާރު މަގުގެ %85 މަސައްކަތް ނިމިއްޖެ\nއަނގޮޅިތީމު ބަނދަރުގެ %50 މަސައްކަތް ނިމިއްޖެ\nފޯކައިދޫ ބަނދަރުގެ %41 މަސައްކަތް ނިމިއްޖެ\nޖޫން 13, 2021 18:10\nރާއްޖޭގެ ރައްތަކުގެ ރީތި ގޮޑުދޮށު ތަކާއި އެރީތި ދޮންވެލި ބީޗް ހަލާކުވަނީ ނެރުތަކާއި ބަދަރު ތަކާއި ފަޅު ހެދުމުގެ ސަބަބުން ގުދުރަތީ ގޮތުން ރައްތަށް ހުރިގޮތަށް ބެހެއްޓުން މާރަގަޅު !\nޖޫން 13, 2021 20:36\nވަރަށް ވެސް އުފާވެރި ޚަބަރެއް! އެހެން ނަމަވެސް ހިތާމައަކީ ށ. ފޭދޫގެ ބަނދަރުގެ މަސައްކަތް ފިނިހަކަ ދުވެލީގައި ދާތީ! ކައުންސިލްގެ އިންތިޚާބާއި ދިމާކޮށް މަސައްކަތް ފަށައިގަން ނަމަވެސް، މިހާރު ބަނދަރުގެ މަސައްކަތް ކުރިޔަށްދާގޮތް މި ރަށުގައި ހުރި ސްޕަވައިޒަރަށްވެސް ނޭގޭ! މީ ހިތާމަހުރި ކަމެއް!


Stroke ah fahu furathama faharah Hailey fanunna vaahaka dhakkaifi - Hali News\nސްޓްރޯކަށްފަހު ހައިލީ ފުރަތަމަ ފަހަރަށް ފޭނުންނާ ވާހަކަ ދައްކައިފި\nއެމެރިކަން މޮޑެލް ހައިލީ ބީބާ އަށް ސްޓްރޯކެއް ޖެހުމަށްފަހު ބަލިން ފަސޭހަ ވެގެން އޭނާ ފުރަތަމަ ފަހަރަށް އެވާހަކަ ފޭނުންނާ ހިއްސާކޮށްފިއެވެ.\nއުމުރުން 25 އަހަރުގެ ހައިލީ ބުނީ، އޭނާ ގެ ފިރިމީހާ ޖަސްޓިން ބީބާ އާއި އެކު ހެނދދުނުގެ ނާސްތާ ނަގަން އިންދާ ކުއްލިއަކަށް ކަނާތު އަތް އައްސިވާން ފެށިކަމަށެވެ. އަދި އެ އަތުގެ އިނގިލި ތައްވެސް އައްސިވެ ކަނާތު ކޮލަށް އުނދަގޫތަކެއް ވެ އަނގަ އިން ވާގި ދިޔަހެން ހީވި ކަމަށެވެ. އަދި ތަކުރާރުކޮށް ޖަސްޓިން އޭނާ ގާތު ހުރިހާ ކަމެއް ރަނގަޅުހޭ އަހަމުން ދިޔަ އިރު އޭނާ އަށް އަނގައިން ވާހަކަ ވެސް ނުދެއްކުނުކަމަށް ހައިލީ ބުންޏެވެ. އެވަގުތު ޖަސްޓިން އެމަޖެންސީ ނަމްބަރ 119 އަށް ގުޅައި އެހީ އަށް އެދި ހައިލީ ހޮސްޕިޓަލްގައި އެޑްމިޓު ކުރިކަމަށެވެ.\nހައިލީ އަށް ދިމާވި ކަންތައް ކިޔައި ދެމުން އޭނާ ބުނީ، ހޮސްޕިޓަލަށް ގެންދިޔަ އިރު އެންޒައިޓީ އާއި ހެދި އޭނާގެ ހާލަތި އިތުރަށް ގޯސްވިކަމަށެވެ. ޑޮކްޓަރުން އޭނާ އަށް ދިމާވި ކަންތައް ތަހުލީލު ކުރުމަށް ފަހު ބުނެފައިވަނީ އޭނާ އާށް ޖެހުނީ މިނި ސްޓްރޯކެއް ކަމަށެވެ.\nޑޮކްޓަރުން ބުނެފައިވަނީ ހައިލީ އުފަންވީއިރު ހިތުގައި އުފެދިފައިވާ ލޯވަޅަކުން ގަނޑުވެފައިވާ ލޭކޮޅެއް ސިކުނޑިއާ ހަމައަށް ދަތުރު ކޮށް މިނި ސްޓްރޯކެއް ޖެހުނީ ކަމަށެވެ.\nހައިލީ ބުނީ މިހާރު އޭނާގެ ހިތުގައިވާ ލޯވަޅު ސާޖަރީ ކޮށް ސިކުނޑީގައިވާ ގަނޑު ލޭކޮޅަށް ބޭސްކޮށް އަދި އެންޒައިޓީ އިންވެސް ސަލާމަތް ވެފައިވާ ކަމަށެވެ. އަދި އޭނާ ދަނީ މިވަގުތު ލޭ ދިޔާ ކުރާ ބޭސްބޭނުން ކުރަމުން ކަމަށްވެސް ބުނެފައިވެއެވެ. ހައިލީގެ ބަލިހާލަތު ދިމާވި ދުވަހުން ފެށިގެން ޖަސްޓިން އެނާ އެންމެ ހިނދު ކޮޅަކަށްވެސް އެކަނި ކޮށް ނުލާކަމަށް މި ދެތަރިންގެ ގާތް މީހުން ބުނެފައިވެއެވެ. އަދި ހައިލީ ބަލިވެ އުޅުނު ދުވަސް ކޮޅު ޖަސްޓިން ވަރަށް ހިތާމަ ކުރި ކަމަށްވެސް އޭނާގެ ގާތް މީހުން ބުންޏެވެ.\nހައިލީ އާއި ޖަސްޓިން ކައިވެނިކޮށްފައިވަނީ4މަސްވަންދެން ލޯބީގެ ގޮތުން ގުޅިގެން އުޅުމަށްފަހު އެވެ. މި ދެތަރިން ކައިވެނިކުރީ 2018 ވަނަ އަހަރުއެވެ.


Kulhun hutaalumah fahu Terry, Henry ge assistant akah\nކުޅުން ހުއްޓާލުމަށްފަހު ޓެރީ، އޮންރީގެ އެސިސްޓެންޓަކަށް\nޗެލްސީ އާއި އިންގްލެންޑްގެ ގައުމީ ޓީމުގެ ކުރީގެ ކެޕްޓަން ޖޯން ޓެރީ 23 އަހަރަށް ފަހު ކުޅުން ހުއްޓާލައިފި އެވެ.\nވެސްޓްހަމް ދޫކޮށް، ޓެރީ ޗެލްސީގެ ޔޫތު ޓީމަށް ބަދަލުވީ އޭނާގެ އުމުރުން 14 އަހަރުގަ އެވެ. ޓެރީ ބުނީ ޗެލްސީ އާއި ގައުމީ ޓީމުގެ ކެޕްޓަންކަން ކުރުމަކީ އޭނާއަށް ލިބުނު އެންމެ ބޮޑު ޝަރަފު ކަމަށެވެ.\nޓެރީ އެންމެ ފަހުން ކުޅުނީ އެސްޓަން ވިލާއަށެވެ. މި ސީޒަންގައި އޭނާ ވަނި ރަޝީއާގެ ސްޕާޓަކް މޮސްކޯއަށް ބަދަލު ވުމަށް މަސައްކަތް ކޮށްފަ އެވެ. ނަމަވެސް ޓްރާންސްފާ ޕީރިއަޑް ނިމުނު އިރުވެސް ޓީމު ބަދަލު ނުކުރެވުމުން އޭނާ ހުރީ ކުޅޭނެ ކުލަބެއް ނެތިފަ އެވެ.\nކުޅުން ހުއްޓާލިކަން ޓެރީ ރޭ އިއުލާން ކުރީ، އެސްޓަން ވިލާގައި ތިއޮރީ އޮންރީގެ އެސިސްޓެންޓަކަށް ވުމަށެވެ. ވިލާއިން ވަނީ، އޮންރީ އާއި ޓެރީއާ ދެ މީހުންނާވެސް އިންޓަވިއު ކޮށްފަ އެވެ. ކޯޗިންގައި ޓެރީއަށް ވުރެ އޮންރީގެ ތަޖުރިބާ ބޮޑެވެ.\nއޮންރީ (ވ) އާ ދެކޮޅަށް ޓެރީ ކުޅެނީ --\nމިދިޔަ އެއް އަހަރު އޭނާ ހުރީ ބެލްޖިއަމްގެ އެސިސްޓެންޓް ކޯޗަކަށެވެ. ވޯލްޑްކަޕުގެ ތިން ވަނަ ހޯދައިދޭން ބެލްޖިއަމްގެ ކޯޗް ރޮބާޓޯ މާޓީނޭޒްއަށް އެހީތެރިވުމަށްފަހު ވޯލްޑްކަޕުގެ ފަހުން އޮންރީ ވަނީ ބެލްޖިއަމްގެ ޓީމުން އިސްތިއުފާ ދީފަ އެވެ.\nއެސްޓަންވިލާގެ ކޯޗަކަށް އޮންރީ ގެންނަނީ، އެ ޓީމުގެ ކޯޗުގެ މަގާމުގައި ހުރީ ސްޓީވް ބުރޫސް މަގާމުން ވަކި ކުރުމަށް ފަހު އެވެ. އިނގިރޭސި ޗެމްޕިއަންޝިޕްގައި ވާދަ ކުރަމުން އަންނަ އެސްޓަން ވިލާގައި އޮންރީ އާއި ޓެރީއަށް އޮންނާނެ އެންމެ ބޮޑު މަސައްކަތަކީ އަންނަ ސީޒަންގެ ޕްރިމިއާ ލީގްގެ ޖާގަ އެސްޓަން ވިލާއަށް ހޯދައި ދިނުމެވެ. ކުރިން އާސެނަލްއަށް ކުޅުނު އޮންރީ އާއި ޗެލްސީއަށް ކުޅުނު އޮންރީ ވަނީ އެއް ކުޅުންތެރިޔަކު އަނެއް ކުޅުންތެރިޔަކާ ދެކޮޅަށް ކުޅެފަ އެވެ.\nމިދިޔަ ހަފުތާގައި، ޔޫއެފްއާ ޔޫތު ލީގްގައި ޗެލްސީގެ 19 އަހަރުން ދަށުގެ ޓީމު، ޑެންމާކުގެ މޯލްޑްއާ ދެކޮޅަށް ކުޅުނު މެޗަށް ތައްޔާރުވާން ޓެރީ ވަނި އެ ޓީމަށް އެހީތެރި ވެފަ އެވެ. އެ މެޗު ޗެލްސީގެ ޒުވާން ޓީމުން ކާމިޔާބު ކުރީ 10-1 ންނެވެ.\nލޮރިސްގެ ބޮޑު ފުށުއެރުން، ޗެލްސީއަށް މުހިންމު މޮޅެއް\nޗެލްސީ އަޑިއަށް ގެނބިގެން ހިނގައްޖެ!\nޓެރީގެ ކޮންޓްރެކްޓް އާކުރަން ޗެލްސީން ނިންމައިފި\nއަދިވެސް ގަދަ ހަތަރަކަށް އެރިދާނެ: ހިޑިންކް


Masthuvaa thakehchaa eku meehaku hayyar koh, bandhan 15 dhuvas – Iru\nމަސްތުވާތަކެއްޗާއެކު މީހަކު ހައްޔަރުކޮށް، ބަންދަށް 15 ދުވަސް\nމަސްތުވާތަކެއްޗާއެކު މީހަކު ހައްޔަރުކޮށް ބަންދަށް 15 ދުވަސް ޖަހައިފިއެވެ.\nމިކަމާއި ގުޅޭ މައުލޫމާތު ހިއްސާކޮށް ފުލުހުން ބުނެފައިވަނީ، މަސްތުވާތަކެއްޗާ ދެކޮޅަށް ކުރަމުންދާ މަސައްކަތްތަކުގެ ތެރެއިން ށ. މިލަންދޫ ޕޮލިސް ސްޓޭޝަނާއި ފުލުހުންގެ އިންސްޓެލިޖެންސް ގުޅިގެން ހިންގި އޮޕަރޭޝަނެއްގައި، މިލަންދޫން މަސްތުވާތަކެއްޗާއެކު 37 އަހަރުގެ ދިވެހި ފިރިހެނެއް ހައްޔަރުކޮށްފައިވާކަމަށެވެ.\nއޭނާ ހައްޔަރުކޮށްފައިވަނީ މިލަންދޫގައި ފުޅާދާއިރާއެއްގައި މަސްތުވާތަކެތީގެ ވިޔަފާރިކޮށް މަސްތުވާތަކެތި ބޭނުންކުރާ ކަމަށް ފުލުހުންގެ އިންޓެލިޖެންސަށް ލިބުނު މަޢުލޫމާތަކާ ގުޅިގެން ހިންގި އޮޕަރޭޝަނުގައެވެ.\nމި މަހުގެ 1 ވަނަ ދުވަހު ހިންގި އެ އޮޕަރޭޝަނުގައި ކޯޓު އަމުރެއްގެ ދަށުން އޭނާ ހައްޔަރުކޮށް، އޭނާ ދިރިއުޅޭ ގެ ބަލައި ފާސްކުރިއިރު މަސްތުވާތަކެތި ކަމަށް ބެލެވޭ އެއްޗެއް ހުރި 20 ކަރުދާސްކޮޅު ފެނިފައިވެއެވެ. މި މައްސަލައިގައި ހައްޔަރުކޮށްފައިވާ މީހާގެ ބަންދާމެދު ގޮތެއް ނިންމުމަށް ށ. މިލަންދޫ މެޖިސްޓްރޭޓް ކޯޓަށް ހާޒިރުކުރުމުން، މިނިސްޓްރީ އޮފް ހޯމްއެފެއާޒުން ކަނޑައަޅާ ތަނެއްގައި ބަންދުގައި ބެހެއްޓުމަށް 15 ދުވަހުގެ މުއްދަތު ދީފައިވާކަމަށް ފުލުހުން ވަނީ ބުނެފައެވެ.


Minister Shaahidh Rayyithun Ge Majlis Gai Hehdhevee Ithurufulheh - Vaguthu\nކޮވިޑް-19: އަތޮޅުތައް އަދިވެސް ނުރައްކަލުގައި! -4ގަޑިއިރު ކުރިން\nމިނިސްޓަރ ޝާހިދު ރައްޔިތުންގެ މަޖިލީހުގައި ހެއްދެވީ އިތުރުފުޅެއް!\nކުރީގެ ރައީސް އަބްދުﷲ ޔާމީންގެ ވެރިކަމުގެ ހަތަރު އަހަރު ދުވަހުގެ ތެރޭގައި ލިބުނު 1.9 ބިލިއަން ރުފިޔާގެ ހިލޭ އެހީ މި ސަރުކާރުން ތިން މަސް ދުވަހުގެ ތެރޭގައި ހޯދާފައިވާ ކަމަށް ވިދާޅުވެ ފޮރިން މިނިސްޓަރ އަބްދުﷲ ޝާހިދު ރައްޔިތުންގެ މަޖިލީހުގައި ހެއްދެވީ އިތުރުފުޅެއްކަން ސަރުކާރުގެ ރަސްމީ ތަފާސް ހިސާބުތަކުން ދައްކައިފިއެވެ.\nފިނޭންސް މިނިސްޓްރީން ޖުލައި މަހުގެ 25 ވަނަ ދުވަހު އާއްމުކޮށްފައިވާ ތަފާސް ހިސާބުތައް ދައްކާ ގޮތުން މިއަހަރު ސަރުކާރަށް ހިލޭ އެހީގެ ގޮތުގައި މިހާތަނަށް ލިބިފައި ވަނީ 463 މިލިއަން ރުފިޔާ އެވެ.\nމިދިޔަ އަހަރު ޑިސެމްބަރ މަހުގެ9ވަނަ ދުވަހު އާއްމުކޮށްފައިވާ ތަފާސް ހިސާބަށް ބަލާއިރު 2018 ވަނަ އަހަރު ފެށިގެން އެހާތަނަށް ހިލޭ އެހީގެ ގޮތުގައި ލިބިފައި ވަނީ 307.7 މިލިއަން ރުފިޔާ އެވެ. ޑިސެމްބަރ މަހުގެ 31 ވަނަ ދުވަހު އާއްމު ކޮށްފައިވާ ތަފާސް ހިސާބުތައް ދައްކާ ގޮތުން ހިލޭ އެހީގެ ގޮތުގައި ލިބިފައި ވަނީ 372 މިލިއަން ރުފިޔާ އެވެ.\nއެހެންކަމުން ރައީސް ޞާލިހްގެ ސަރުކާރު ހަވާލުވި ފަހުން ހިލޭ އެހީގެ ގޮތުގައި މިދިޔަ އަހަރު ލިބުނީ 64.3 މިލިއަން ރުފިޔާ އެވެ. މިއަހަރުގެ ފެބްރުއަރީ މަހުގެ ނިޔަލަށް މިއަހަރު ހިލޭ އެހީގެ ގޮތުގައި ލިބިފައި ވަނީ 385.4 މިލިއަން ރުފިޔާ އެވެ.\nސަރުކާރުގެ ރަސްމީ ތަފާސް ހިސާބުތައް ދައްކާ ގޮތުން ސަރުކާރުގެ ފުރަތަމަ ތިން މަސް ދުވަހުގެ ތެރޭގައި ހިލޭ އެހީގެ ގޮތުގައި ލިބިފައި ވަނީ 449.7 މިލިއަން ރުފިޔާ އެވެ. އަދި ސަރުކާރަށް ފާއިތުވެގެން މިދިޔަ އަށް މަސް ދުވަހުގެ ތެރޭގައި ހިލޭ އެހީގެ ގޮތުގައި ލިބިފައި ވަނީ 527.3 މިލިއަން ރުފިޔާ އެވެ.\nއެހެންކަމުން މިނިސްޓަރ ޝާހިދު ވިދާޅުވި އަދަދަށް ވުރެ ސަރުކާރަށް ލިބުނު ހިލޭ އެހީ 1.3 ބިލިއަން ރުފިޔާ މަދެވެ. މިނިސްޓަރ ޝާހިދު ރައްޔިތުންގެ މަޖިލީހުގައި ދެއްކެވި ވާހަކަފުޅަކީ ތެދު ވާހަކަފުޅެއް ކަމަށްވާނަމަ ދައުލަތައް ލިބުނު ހިލޭ އެހީގެ ތެރެއިން 1.3 ބިލިއަން ރުފިޔާ މިވަނީ ގެއްލިފައެވެ.\nސަރުކާރަށް 100 ދުވަސް ފުރުން ފާހަގަ ކުރަން މާޗް މަހު ފަހުކޮޅު ރައީސް އޮފީހުގައި އޮތް ރަސްމިއްޔާތެއްގައި ވާހަކަފުޅު ދައްކަވަމުން ރައީސް ޞާލިހް ވިދާޅުވީ މިސަރުކާރު ފެށުނު ފަހުން މިއަހަރު މިހާތަނަށް (މާޗް މަސް ނިމުމާއި ހަމައަށް) ހިލޭ އެހީގެ ގޮތުގައި 1.9 ބިލިއަން ރުފިޔާ ލިބިފައިވާ ކަމަށެވެ. ނަމަވެސް އެއީ އޭރު ރަސްމީ ހިސާބުތަކުން ދެއްކި އަދަދަށް ވުރެ 1.8 ބިލިއަން ރުފިޔާ މަދު އަދަދެކެވެ.\nމިނިސްޓަރ ޝާހިދު ރައްޔިތުންގެ މަޖިލީހުގައި އިތުރުފުޅު ހައްދަވާފައި ވާއިރު ބޭންކް އޮފް މޯލްޑިވްސްގެ ޑެޕިއުޓީ ސީއީއޯ ޝަރީފް ރައްޔިތުންގެ މަޖިލީހުގައި އިތުރުފުޅު ހެއްދެވި ކަމަށް ބުނެ އޭނާގެ މައްސަލައެއް ފުލުހުން އަންނަނީ ތަޙްޤީޤު ކުރަމުންނެވެ.\nއޮގަސްޓް 5, 2019 08:38\nއިންސާފު ފެންނާނެ، ކެތްކޮށްލާ. ރީނދޫ ޓައީ އެޅި މީހުން އަނގައިން ފުޅަ ނުކުތަސް އެވާނީ ޖަވާހިރަށް. ފައިސާ ޖަހާ މެޝިނަކުން ފައިސާ ޕްރިންޓްވުމުން. ރީނދޫ ޓައީ އެޅި މީހުން ނުރުހޭ މީހަކު އަނގައިން ބޭރުވާ ކޮންމެ ބަހަކީ ބޭކާރު އެއްޗެހި.. ދިވެހިން އެދިގެން އުޅުނު ގޮއްރީނދޫ ކުލައިގެ (އަލިފާނުގެ) އިންސާފު މިދަނީ ލިބެމުން.\nއޮގަސްޓް 5, 2019 08:44\nއިރު އޮއްސުނީމަ ރަންރީދޫ ކުލަ ފިލާހެން ފިލުވާނެ ކަމަށް ބުނި މީހާ އެހެރީ ރީނދޫވެފަ. ދެން ހެދޭނީ ދޮގު. މުޅި ދުނިޔެ ވަށާ ބުރުޖެހުން ކަމަކީ.\nއޮގަސްޓް 5, 2019 08:46\nތަފާސަ ހިސާބު ކަލޭމެންނައް ލިޔާކައް ނޭނގުނު.. ފުރަތަމަވެސް މި ލިޔަނީ މިސަރުކާރައް މިއަހަރު މިހާތަނައް ލިބުނީ 463 މިލިޔަނޭ. ދެން މި ބުނަނީ މިދިޔަ 8 މަސް ދުވަސް ތެރޭ ސަރުކާރައް ލިބުނީ 527.3 މިލިޔަނޭ. އެހެން ވާނީ ކިހިނަކުންތަ.؟ ކަލޭމެން ހިސާބު ކިޔެވީ އަދުރޭ ކާރީންތަ. މި ޒަމާނުގަ އެކްސެލް ސީޓެއްގަ ކޮލަމެއްގަ ޖަހާލިނަމަވެސް ހިސާބު ދިމާކޮއްލެވޭނެ. އެވަރުވެސް ހަމަ ނުވަނީތަ ވަގުތުގަ ތިބޭ ބުއްދިވެރީންނައް.\nއޮގަސްޓް 5, 2019 09:55\nހަބަރު އަލުން ކިޔާލަންވީ ނޫންތޯ ؟؟؟؟\nއޮގަސްޓް 5, 2019 10:12\nއޭ ހުޅުމާލެ ފްލެޓްތަކުގަ ދިިރިއުޅޭނެ މީހުންގެ އަދަދު ހިސާބުކުރި ޝަހީމު ލައްވާ ޝަހިމެޓިކްސް ފޯމިއުލާ އަށް ހިސާބު ހަދާލާފަ ނިކަން ފޮނުވާލަދީބަލަ.\nމިއަހަރު 463 މިލިޔަން. އެއީ ޖުލައި 25 އާ ހަމައަށޭ އެބައިން ބުނެފަ. މިދިޔަ އަހަރު މިސަރުކާރަށް 64.3 މިލިޔަން. މިދޭތި އެއްކޮށްލަން އެކްސެލް ޝީޓެއްގަ ޖަހާބަލަ ހިސާބު ދިމާނުވޭތޯ؟ ތަންކޮޅެއް ގަމާރުވީމަ އެކްސެލް ޝީޓްގަ ޖަހައިގެން އެވަރު ހިސާބެއް ހަދަން ތިޔާ ޖެހެނީ...\nއޮގަސްޓް 5, 2019 08:50\nއަަސްމާ އަށް ނޭނގުނު ދޯ ޚަބަރުގައި އޮތީ މިއަހަރު މިހާތަނަށް ލިބުނު 463 ރުފިޔާ (ޖަނަވަރީ އިން ޖުލައި ގެ ނިޔަލަށް) އަދި މިދިޔަ އަހަރުގެ ނޮވެމްބަރ ޑިސެމްބަރުގައި ލިބުނު 64.3 އެއް ކުރީމަ ކަމެއް 527.3 ވަނީކީ. ލޮލް\nއޮގަސްޓް 5, 2019 10:15\nއަސްމާ އަކީ ޝަހިމެޓިކްސް ފޯމިއުލާއަށް ހިސާބު ޖަހާ، ވަރަށް މަތީ ފެންވަރުގެ ހިސާބު އިލްމުވެރިއެއް. އެކްސެލް ޝީޓްގަ އޭނަ ހަދާލާނީވެސް. ގަދަ ގޮލައެކޭ.\nއޮގަސްޓް 5, 2019 08:51\nޝާހިދު ދޮގެއް ނަހަދާ. އެހާވަރަށް ލިބުނު. ފައިސާ ހިފާގެން ރާއްޖެ އަންނަނިކޮށް ދަތުރުމަތީ ކިބޫ ފައިސާކޮޅު ކާލީ. ވަގު ކިބޫ\nއޮގަސްޓް 5, 2019 09:18\nއަސްމާ ތިހުރީ ރަނގަޅަށް އެކްސެލް ޝީޓުގައި ހިސާބު ހަދަން ދަސްވެ ނިމިފައި. އެއީވެސް ރީނދޫ ޕްރިޕެއިޑް ޝާހިދު ކައިރިން. ހެހެހެ.\nއޮގަސްޓް 5, 2019 09:59\nމަޖްލިސް ގެ ރައީސް ގެ ސަމާލުކަމަށް މިކަން އައިބާ..؟؟ ތިލަފަތުގެ ދެކޮޅު... އެންމެން ހަމަހަމަ .ޢަދުލު އިންސާފު... މަޖްލިސަށް ދޮގު މަޢުލޫމާތު ދިނީމާ ހަދާގޮތް... އޮންނާނެތާ!!!!.\nއޮގަސްޓް 5, 2019 10:04\nލިބުނު ލާރިގަނޑު ދިރުވާލީ .މީނާ މިހާރު ރަށްރަށުގައި ގެސްޓް ހައުސް ތައް އެބަހަދަމުންގެންދޭ. ކޮންތާކުންހޯދި ލާރިއެއްތޯ. ކުރިންވެސް ހަދަންވީނޫންތޯ.\nޢަބްދުﷲ ޝާހިދު ނޫނީ އިބޫ ހެދީ ދޮގެވެ. ޝާހިދު މަޖްލިސްގައި ދޮގުހެދިޔަސް ތަޙުޤީޤު ކުރަން ފޮނުވާކަށް ނުކެރޭނެ އެވެ. މިތަނުން އެކަކު ދޮގުހަދައިފިކަން ޔަޤީންވެ. ދޮގުހެދީ ކާކުކަން ސަރުކާރުން ރައްޔިތުންނަށް ހާމަކޮށްދޭން ކެރޭނެހެއްޔެވެ؟\nއޮގަސްޓް 5, 2019 10:42\nދެން މިވެރިން ނިންމާނެ މަޖުލިސް ޗެންބަރުގަ ދޮގުހެދޭނެކަމައް ކޮމިޓީގަ ދޮގުހެދީމަޔޭ މައްސަލަ ޕޮލިހައްފޮނުވާނީ.\nއޮގަސްޓް 5, 2019 10:46\nގިނައިން ހޯދާ ހިލޭ އެހީ ތިނުކެވިގެން ބިހުތާދޮގު ހަދާ ރައިއްޔަތުން އޮޅުވާލާ ކާފޫރައްވެގެން ތިތިބީ ރަގަޅަށް ބަގުޑިބެއްދޭތޯބަލާ މާގިނައިން އަނގަނުތަޅާ\nއޮގަސްޓް 5, 2019 10:47\nބޯ ހަލާކު. ގިނަ ރައްޔިތުން ވެސް ހަމަ މޮޔައީތަ އެހާވަރަށް. ބަޔަކަށް ސަޕޯޓް ކުރިޔަސް ވިސްނެން އެބަ ޖެހޭ. އެންމެ ތަންދޮރު ނުދަންނަ ސަރުކާރު މިއީ. ހެެހެހެހެހެހެހެހެހެހެހެހެހެހެހެ.\nއޮގަސްޓް 5, 2019 12:11\nދޮގުގެ އަހުލުވެރިންނަކައް ދުވަހަކުވެސް ތެދެއްނުހެދޭނެ ތީހަމަދޮގުގެއަހުލުވެރިންތިޔަބައިމީހުން ތެދެއްހެދެންއޮތަސްހަދާނީ ދޮގު އެއީ ތެދު ޙަޤީޤަތް ގިނަމީހުންނައްޤަބޫލުނުކުރެވޭތީ ދޮގުހަދާ މަކަރު ހަދާ އޮޅުވާލައިފިއްޔާ ގިނަމީހުންަޤަބޫލުކުރާނެ އެއީތެދެއްކަމައް އެއީ އެފަދަވާހަކަތަކުގަ ހުންނަ އޮމާންކަމެއްގެސަބަބުން\nއޮގަސްޓް 5, 2019 13:44\nއެއީ ސިއްދީގެއް އިތުރުފުޅެއް ނުހަށްދަވާނެ ތިމަދުވާބާއި އެވާނީ ކަދުރު ރުކަކަށް އަރާއިވަޑާއިގެން ހުންނަވާ ހިބަރު ވަދެއް ގާއި ލަށްވާފާއި ދޫކޮށް ލެއްވީކަމަށް ޒީރޯ ޓޮލަރަންސްގެ ދަށުން ހަމަހިނިއަންނަނީ


Majilis Ge Jalsaa Thah Nubaavany Kuraane Massakatheh Nethumun - Nihaan - Vaguthu\nމަޖިލީހުގެ ޖަލްސާ ނުބާއްވަނީ ކުރާނެ މަސައްކަތެއް ނެތުމުން - ނިހާން\nމަޖިލީހުގެ ޖަލްސާ ނުބާއްވަނީ ކުރާނެ މަސައްކަތެއް ނެތުމުން ކަމަށް ރައްޔިތުންގެ މަޖިލީހުގެ މެޖޯރިޓީ ލީޑަރު އަހުމަދު ނިހާން ހުސައިން މަނިކު ވިދާޅުވެއްޖެއެވެ.\n"ޕީއެސްއެމް" އާއި ވާހަކަ ދައްކަވަމުން ނިހާން ވިދާޅުވީ ރައްޔިތުންގެ މަޖިލީހުގެ ތަޅުމަށް ހުށަހެޅުމަށް އެޖެންޑާ ކުރާނެ މަސައްކަތެއް ނެތެވެ. ނަމަވެސް ރައްޔިތުން މަޖިލީހުގެ ރައީސް ޢަބްދުﷲ މަސީހު މުޙައްމަދު މަޖިލީހުގެ ޖަލްސާތައް ބޭއްވުމަށް ޕީޖީ ގްރޫޕުގައި މަޝްވަރާ ކުރައްވަމުންދާ ކަމަށެވެ.\n"މަޖިލީހުގެ ޖަލްސާތައް ފެށުމަށް މަޝްވަރާ މިދަނީ ކުރެވުމުން. މަޖްލީހުގައި ދެން އެންމެ އަވަހަށް ފެށޭނެ މަސައްކަތަކީ އަންނަ އަހަރަށް ލަފާކުރާ ދައުލަތުގެ ބަޖެޓުގެ މަސައްކަތް" ނިހާން ވިދާޅުވިއެވެ.\nނިހާން މިހެން ވިދާޅުވިއިރު އިދިކޮޅު ސިޔާސީ ޕާޓީތަކަށް ނިސްބަތް ރައްޔިތުންގެ މަޖްލީހުގެ މެންބަރުން ވިދާޅުވަނީ ޖަލްސާތައް ނުބާއްވަނީ ރައީސް ޔާމީން އިންތިޚާބުން ނާކާމިޔާބުވެވަޑައިގަތީމުން، އެކަން ހަޖަމް ނުކުރެވިގެން ކަމަށެވެ.\nއިންތިހާބީ ރައީސް އިބްރާހިމް މުހައްމަދު ސޯލިހު (އިބޫ) ވަނީ މަޖިލީސް ހުއްޓިފައި އޮތް އޮތުން ނިމުމަކަށް ގެނެސް ވީހާވެސް އަވަހަށް ޖަލްސާތައް ބާއްވާނެ ކަމަށް ވިދާޅުވެފަ އެވެ.\nއޮކްޓޯބަރ 21, 2018 09:27\nއިދިކޮޅު ލީޑަރެއްގެ ގޮތުގަ ހުރެގެން ތި ކިނބޫ ކުރި މަސައްކަތެއް ނެތް ވަގުވޯޓުން ވެެިކަމަށް އައުމަކީ މީނަގެ މޮޅުކަމޯ\nއޮކްޓޯބަރ 21, 2018 09:30\nއެހެންވީމާ މުސާރަ ނުނަގާގޮތަށް ގޭގައި މަޑުކޮށްގެން ތިއްބަވާ. ކުރާނެ ކަމެއްނެތިއްޔާ ދޭކަށް ޖެހޭ މުސާރައެއްވެސް އޮވެގެން ނުވާނެ.\nއޮކްޓޯބަރ 21, 2018 09:36\nއިދިކޮޅުމެމްބަރުން ކީއްކުރަން ޖަލްސާ ބާއްވާވާހަކަދައްކަނީ އެބޭފުޅުން ޖަލްސާކުރާ މާލަމަށް ވެންނެވިދުވަހެއް އެބޭފުޅުންނަށްވެސް މިހާރު އެނގިނުލަށްވާނެކަންޔަގީން\nއޮކްޓޯބަރ 21, 2018 09:40\nބޯހިޔާ ވަހި ކަން ދެވިފަ. ޒުވާނުން ވަޒީފާގަ. ރާޖޭ ގެ ހުރިހާ ރަށެއް ގަ ހޮސްޕިޓަލްތަ އެންމެ އެދެވޭ ފެންވަރުގަ. އެވްރިތިން އަޕް އެންޑް ރަނިން. ޏިހާން ކަލޭ ވަރު މީހަކު ނެެތެއް ނުން. ދުނިޔޭގަ ރިކޯޑު ފޮތަ އަރަން ޖެހޭ ވަރު ކަމެއް .\nނުނިމި ހުރި ޤާނޫނު ތައް ކޮބާ؟ ފާސްނުކޮށް ހުރި އެއްޗެހި ކޮބާ؟ ހުރިހައި ކަމަކުން މަކަރާ އޮޅުވާލުން.....\nއޮކްޓޯބަރ 21, 2018 09:47\nކުރާނެ މަސެއްކަތެއް ނެތް ކަން އިނގޭ އިރު ކޮން މުސާރަ އެއް ތި ނަގަނީ...ހަލާލު ފައިސާ އަކީ މަސައްކަތް ކޮށްގެން ހޯދާ އެއްޗެހި...\nއޮކްޓޯބަރ 21, 2018 10:03\nކުރާނެ ކަމެއް ނެތީ ތިބާމެން ރައްޔަތުންގެ މަތިން ހަނދުމަ ނެތީމާ. އަސާސީ ބޯހިޔާވަހިކަމުގެ ބިލެއް ހުށަހަޅުއްވާ މިރެއިން މިރެއަށް ފަސްފާސްކުރައްވާ. އަސާސީ ޝަރުތުތައް ކަނޑައަޅުއްވާ އެކި ސަރަހައްދުތަކުން ބިމާއި ގޯތި ވިޔަފާރި އަދި އަސާސީ އުސޫލުން ވިއްކާ ކުއްޔައް ދެވޭނެ ބޭންޑަކާއި މިންގަނޑެއް ކަނޑައަޅުއްވާ އިހްލާސްތެރިކަން ދައްކަވާ. ސިޔާސީ ޝަރުތުތައް އެކި ދުވަހު ޖަހާ ސަކަރާތަކަށް ވާތަން މިފެންނަނީ.\nއޮކްޓޯބަރ 21, 2018 10:11\nބޮޑުމުސާރަކައިގެން ތިބެނީ ކީކޭބުނާނީ\nއޮކްޓޯބަރ 21, 2018 10:45\nކުރާނެ ކަމެއް ނެތިއްޔާ ތި މަގާމުން އިސްތިއުފާދެއްވާ\nމަސައްކަތެއް ނެތް ބަޔަކު ވަރަށް ބޮޑު މުސާރަ ނަންގަނީ ހަމަ ދިވެހިން ނަށް ހެޔޮ އެދޭތީތޯ.!!!.\nއޮކްޓޯބަރ 21, 2018 12:27\nއައްސަރިބަހާ ސާބަސް! ހޫނު ތަރުހީބެއް!\nމުސާރަ ހަލާލުތޯ ؟؟؟ މަސައްކަތެއްގެ ނުކޮށް .\nއޮކްޓޯބަރ 21, 2018 14:17\nކުރާނެ މަސައްކަތެއް ނެތިއްޔާ ގޭގަ ދެފައި ދަމަން އޮވެބަލަ. ކޮންމެހެން ރައްޔިތުންގެ ރުފިޔާ ގަނޑު ނުކައި.\nރައްޔިތުންގެ ފައިސާ އިން މުސާރަ ތި ނަގަނީ ކުރާނެ މަސައްކަތެއްނެތީމަ ކަމަށްވަންޏާމުން ތި މެމެްބަރު ކަން ދޫކޮށްލައްވާ. ޙަމަ ރައްޔިތުންގެ ހައްގުގައި ދަންނަވާލީ. ޢެހެންނޫނަސް ދެން ތި ގޮނޑީގައި އިށީންނާނީ އެހެންމީހެއް.


އިސްލާމްދީނަކީ ދިވެހި ޤައުމިއްޔަތުގެ ބިންގާކަށް ކަށަވަރުކުރުން\n1 * ދައުލަތުގެ އެންމެހާކަންކަން ހިނގަމުން ދަނީ އިސްލާމްދީނުގެ ތަރަހައިގެ ތެރޭގައިކަން ކަށަވަރުކުރުން\n* އިސްލާމްދީނުގެ މަތިވެރި ޢަޤީދާ ވަރުގަދަކޮށް، ދީނީ ހޭލުންތެރިކަން އިތުރުކުރުމުގެ މަސައްކަތް ކުރުން\nއިސްލާމީ އުޞޫލުތަކުގެ ތެރެއިން ދައުލަތް ހިންގުން\n2 * ދިވެހިރާއްޖެއަކީ ސައްތަ އިން ސައްތަ އިސްލާމީ ގައުމެއްގެ ގޮތުގައި ދަމަހައްޓައި، އިސްލާމްދީން ނޫން އެހެން ދީނަކަށް މިފަސްގަނޑުން ޖާގަ ނުލިބޭނެކަން ކަށަވަރުކުރުން.\n* ދިވެހިންގެ އިސްލާމީ ވަޙުދަ ވަރުގަދަކޮށް، އިސްލާމްދީނުގެ މަތިވެރި ޢަޤީދާ ދެމެހެއްޓުން.\n* އަނިޔާވެރިކަމާއި ފަސާދައާއި ހަރުކަށިކަން ނައްތާލައި، އިޤްތިޞާދީ އަދި އިޖުތިމާޢީ ނުހަމަކަން ކުޑަކުރުމަށްޓަކައި މުޅި ދައުލަތުގެ އެންމެހައި ސިޔާސަތުތައް ރާވައި ހިންގުމުގައި އިސްލާމްދީނުގެ މަތިވެރި އުސޫލުތަކާއި ރިވެތި އަދަބުތަކަށް ރިޢާޔަތްކުރުން.\n* ރާއްޖޭގައި އިސްލާމީ ތަޢުލީމު އާލާކޮށް ކުރިއަށް އޮތް ޖީލުތަކަށް މިކަން ފޯރުކޮށްދިނުމަށް އަޅަންހުރި ފިޔަވަޅުތައް އެޅުން.\n3 * ދިވެހި ރައްޔިތުންގެ މެދުގައި ދީނީ ހޭލުންތެރިކަން އިތުރުކޮށް ދިވެހިރާއްޖޭގައި އިސްލާމްދީނުގެ މަތިވެރި ޝިޢާރުތައް ދަމަހައްޓައި ކުރިއެރުވުން.\n* އިސްލާމިކް މިނިސްޓްރީ އާއި ތަފާތު ރޮނގުތަކުގެ އިލްމުވެރިންނާއި، މުޖްތަމައަށް ފައިދާކުރާ މަސައްކަތްތައް ހިންގާ ޖަމްއިއްޔާތައް ގުޅިގެން އިސްލާމް ދީނާމެދު ރައްޔިތުން ހޭލުންތެރިކަން އިތުރުކުރުން.\n* ސަރުކާރުން ހަރުދަނާ ނިޒާމެއް ޤާއިމްކޮށް، އެނިޒާމުގެ ދަށުން ކޮންމެ ރަށަކަށް ޤަވާޢިދުން ވާޢިޡުންގެ ޓީމުތައް ޒިޔާރަތްކޮށް، ދަރުސްދިނުމާއި، މަސައްކަތުބައްދަލުވުންތައް ބޭއްވުމާއި، ދީނީ ކައުންސިލިންގ ދިނުންފަދަ ޙަރަކާތްތައް ހިންގުން.\n4 * ކޮންމެ މިސްކިތެއްގައި އެތަނުގެ ޤަދަރު ނުގެއްލޭފަދަ ތަޢުލީމީ އަދި އިޖްތިމާޢީ ޙަރަކާތްތައް ހިންގަން ޖާގަ ލިބޭނޭގޮތަށް ކަނޑައެޅި، އިދާރީގޮތުން އެތަންތަން ހިންގާ ބެލެހެއްޓުން ކައުންސިލްތަކާއި ޙަވާލުކުރުން.\n5 * އިސްލާމީ ތަޢުލީމުގެ ރޮނގުން ޔުނިވަރސިޓީ ޑިގްރީ ޙާޞިލުކޮށްފައިވާ އިމާމުން މިސްކިތްތަކަށް ހަމަޖެއްސުމަށްޓަކައި އެކަމަށް ބޭނުންވާ މީހުން ތަމްރީނުކުރުން.\n* އިސްލާމީ ތަޢުލީމުގެ ރޮނގުން ޔުނިވަރސިޓީ ޑިގްރީ ޙާޞިލުކޮށްފައިވާ އިމާމުން މެދުވެރިކޮށް މިސްކިތްތަކުގައި ދީނީ ވަޢުޡު ބުނުމާއި ރައްޔިތުންނަށް ބޭނުންވާ ދީނީ އިރުޝާދު ފޯރުކޮށްދިނުން.\n* މިސްކިތްތަކުގައި އަންހެނުންނަށް ފަސޭހަކަމާއެކު ނަމާދުކުރެވޭނެ އިންތިޒާމް ހަމަޖެއްސުން.\n6 * ދީނީ ޚިޔާލުތަފާތުވުންތައް މަދުކޮށް ހައްދުފަހަނައަޅާފައިވާ ހަރުކަށިކަން ފޮހެލުމަށް ހެޔޮލަފާ ދީނީ މައުލޫމާތު ހުރިހާ ދިވެހީންނަށް އޮޅުންފިލުވޭނޭ ގޮތްތައް ފަހިކުރުމަށްޓަކައި ދީން އުނގެނުމާއި، އިސްލާމިކް ރިސާރޗް ތަޢާރަފްކުރުމަށް ޖަޒީރާ އިސްލާމިކް ސެންޓަރުތަކެއް މިސްކިތްތަކުގައި ޤާއިމްކުރުން.\n* ޖަޒީރާ އިސްލާމިކް ސެންޓަރުތަކުގައި ކޮމިއުނިޓީ ލައިބްރަރީތައް އުފެއްދުން. އިޖުތިމާއީ އަދި ތަޢުލީމީ ކަންކަމަށް ބޭނުންކުރެވޭނޭ ގޮތަށް މިތަންތަން ބައްޓަންކުރެވި، ދެމެހެއްޓެނިވި ގޮތެއްގައި އެތަންތަން ހިންގާ ތަރައްގީކުރެވޭނެ އިންތިޒާމްތައް ފަހިކޮށްދިނުން.\n7 * ކޮންމެ ރަށެއްގައި ޖަޒީރާ ހިނަވާގެ އާއި ރާއްޖޭގެ އުތުރާއި ދެކުނުގައި މޯޗަރީ ބިނާކޮށް ކައުންސިލްތަކުގެ ދަށުން އެތަންތަން ބެލެހެއްޓުން ހަރުދަނާކުރުން.\n8 * މުދަލު ޒަކާތާއި ފިޠުރު ޒަކާތް ނެގުމާއި، ބެލެހެއްޓުމާއި، ބެހުން ހަރުދަނާކުރުމަށްޓަކައި ޤާނޫނެއްގެ ދަށުން، ދެފުށްފެންނަ ނިޒާމެއް ޤާއިމްކުރުން.\n* މުދަލު ޒަކާތް ދައްކަންޖެހޭ ފަރާތްތަކުން ޒަކާތް ނެގޭނެ އުޞޫލުތަކެއް ކަނޑައެޅުން.\n* ޒަކާތު ފަންޑުން ކުރެވޭ ޚަރަދުތަކާއި ހޭދަތަކަކީ ދީނުގައި ބަޔާންކުރެވިފައިވާ މިންގަނޑާ އެއްގޮތަށް ކުރެވޭ ޚަރަދު ތަކެއްކަން ކަށަވަރުކުރުން.\n* މުދަލު ޒަކާތް ދެއްކުމަށް މީހުން ހޭލުންތެރިކޮށް، ޒަކާތު ފަންޑާ މެދު ރައްޔިތުންގެ އިތުބާރު ހޯދުން.\n* ޒަކާތު ކޮމެޓީ އަކީ ޤާބިލު، ޢިލްމީ، ހަރުދަނާ ބަޔަކު ތިބޭ ކޮމެޓީއެއްކަން ކަށަވަރުކުރުން.\n9 * ދީނީ ހޭލުންތެރިކަން އިތުރުކުރުމާއި، މިސްކިތްތައް ބެލެހެއްޓުމާއި، ދީނީ އަދި އިޖްތިމާޢީ މިނޫންވެސް ކަންކަމަށް ހޭދަކުރުމަށްޓަކައި ވަޤްފު ފަންޑުތައް އުފައްދާ އެ ފަންޑުތައް ބެލެހެއްޓޭނެ ހަރުދަނާ، ދެފުށްފެންނަ ގާނޫނީ ނިޒާމެއް ޤާއިމްކުރުން.\n* ދީނީ، ތަޢުލީމީ އަދި އިޖުތިމާޢީ މުއައްސަސާތަކަށާއި ޖަމިއްޔާތަކަށް ވަޤްފު ކުރެވޭނެ ނިޒާމެއް ހަމަޖެއްސުން.\n* ވަޤްފު ކުރެވޭނެ ނިޒާމުގެ ދަށުން ވަޤްފުތައް އިތުރުކޮށް، ދިރުވާ އާލާ ކޮށް، ވަޤްފު ފަންޑަށް ފައިސާ ހޯދުމަށް ހިންގޭ މަޝްރޫޢުތަކުން ލިބޭ ފައިސާ ހަރުދަނާކަމާއެކު ބެލެހެއްޓުން.\n* ވަޤްފު ފަންޑުތަކުން ކުރެވޭ ހޭދަތަކަކީ ފަންޑުގެ މަޤްޞަދާ ޚިލާފުނުވާނޭހެން ކުރެވޭ ހޭދަތަކެއް ކަމުގައި ހަދައި އެކަން ކަށަވަރުކުރެވޭނެއެވެ.\nޙަލާލް ސަޓިފިކޭޝަންގެ ނިޒާމު\n10 * ދިވެހިން ބޭނުންކުރުމަށް ދިވެހިރާއްޖެއަށް އެތެރެކުރެވޭ ހުރިހާ ބާވަތްތަކަކީ އަދި ރާއްޖޭގައި އުފައްދާ ހުރިހާ ބާވަތްތަކީ ޙަލާލް ތަކެތިކަން ކަށަވަރު ކުރުމަށްޓަކައި ޙަލާލް ސެޓްފިކޭޝަން ދޫކުރުމާއި ޙަލާލް ސްޓޭންޑަޑް ބެލެހެއްޓުމުގެ ހަރުދަނާ ނިޒާމެއް ޤާއިމުކުރުން.\n* ޙަލާލް ސެޓްފިކެޓް ދެވޭފަރާތްތައް މޮނީޓަރކޮށް ސްޓޭންޑަޑް ހިފެހެއްޓޭކަން ކަށަވަރުކޮށް، މިކަމަށް ބޭނުންވާނެ ޓެކްނިކަލް މީހުން އުފައްދައި ލެބޯޓްރީއާއި ވަޞީލަތްތައް ޤާއިމް ކުރުން.\n11 * ފަރްޟު ހައްޖުވުމަށް ޕެންޝަން ފައިސާ ބޭނުންކުރެވޭނެގޮތް ހަމަޖެއްސުން.\n* ޙައްޖާއި ޢުމްރާގެ އަޅުކަމާ ގުޅޭ މަސައްކަތްތައް މީހުންގެ އިތުބާރު ލިބޭފަދަ ގޮތަކަށް ރާވާ ހިންގޭނެ އުޞޫލުތަކާއި އިންތިޒާމްތައް ހަމަޖައްސައި އެކަން ކަށަވަރު ކުރުން.\n* ޙައްޖާޖީންނާއި ޢުމްރާވެރިންނަށް އިހާނެތި ގޮތްތައް ހަދާ ފަރާތްތަކަށް ފިޔަވަޅު އެޅޭނެ އުސޫލުތަކެއް ކަނޑައެޅުން.\n* ޙައްޖާއި ޢުމްރާއަށް މީހުން ގެންދިއުމުގެ ފުރުޞަތު ކުންފުނިތަކަށް ދިނުމުގައި، ދެފުށްފެންނަ އުސޫލެއް ކަނޑައެޅުން.\n* ދިވެހި ޙައްޖުވެރިންނަށް ފޯރުކޮށްދެވޭ ޚިދުމަތްތައް ހަރުދަނާކުރުމަށްޓަކައި ކުރަންޖެހޭ މަސައްކަތްތައްކޮށް، ޙައްޖާއި ޢުމްރާއަށް ގެންދެވޭ ފަރާތްތަކަށް ފޯރުކޮށްދެވޭ ޚިދުމަތްތައް މޮނިޓަރކޮށް، އެކަންކަމާ މެދު އިހުމާލުވާ ފަރާތްތަކާމެދު ފިޔަވަޅުއެޅޭނެ ނިޒާމެއް ޤާއިމްކުރުން.\n* ޙައްޖަށް ގެންދިއުމުގައި ކުންފުނިތަކުން އެއްބަސްވާ އަގަށްވުރެ އިތުރަށް ފައިސާ ނަގާކަމަށް ކުރެވޭ ޝަކުވާތަކަށް ޙައްލު ހޯދުން.\n* ޙައްޖު ކޯޕަރޭޝަން ހަރުދަނާކޮށް ތަރައްޤީކުރުން.\n* ޙައްޖާއި ޢުމްރާ ގުރޫޕްތަކަށް ލުއިގޮތްތަކެއް ހަމަޖައްސައިދީ އެފަރާތްތަކަށް މިނިސްޓްރީއިން ފުރިހަމައަށް އެއްބާރުލުމާއި އެހީތެރިކަން ފޯރުކޮށްދިނުން.\n12 * މިނިވަންކަމާއެކު މަސައްކަތްކުރެވޭނެ ދިވެހިރާއްޖޭގެ ފިޤްހު އެކެޑަމީއެއް ޤާއިމްކޮށް، މެންބަރުން ޢައްޔަނު ކުރެވޭނެ ހަރުދަނާ އުޞޫލެއް އެކަށައެޅުން.\n* ރައްޔިތުންނަށް އެނގެންޖެހޭ ދީނުގެ މުހިއްމު ޙުކުމްތަކުގައި ފަތުވާދިނުމާއި، ޚިޔާލުތަފާތުވުން ހުރި ދީނީ މައްސަލަތަކުގައި ދައުލަތުން އަމަލުކުރާނެ ގޮތެއް ކަނޑައެޅުމާއި، ސަރުކާރުގެ އިދާރާތަކަށާއި، މިނިވަން މުއައްސަސާތަކަށާއި ޝަރުޢީ ކޯޓުތަކަށާއި ރައްޔިތުންގެ މަޖިލީހުން ހަދާ އެންމެހައި ޤާނޫނުތަކަށް ދީނީ ލަފާދީ، ސަރުކާރުގެ އޮފީސްތަކާއި މިނިވަން މުއައްސަސާތަކުން ހިންގާ ކަންކަމުގައި ހުރި ދީނާ ފުށުއަރާ ކަންތައްތައް ބަލައި އިޞްލާޙުކުރަން އިރުޝާދު ދިނުމުގެ މަސްއޫލިއްޔަތު ފިޤްޙު އެކެޑަމީ އާއި ޙަވާލުކުރުން.\n13 * ކީރިތި ޤުރުއާނާ ބެހޭ މަރުކަޒުގެ ހިންގުން ހަރުދަނާކޮށް، ރަނގަޅު ފެންވަރަކަށް އިމާރާތް ހަދާ ތަރައްޤީކުރުން.\n* ކީރިތި ޤުރުއާނާ ބެހޭ މަރުކަޒުން ޤާރީންނާއި ޙާފިޒުން އުފެއްދޭ މިންވަރު އިތުރުކޮށް ޤުރްއާނުގެ ޢިލްމު އުނގެނުމުގެ ފުރުޞަތު ފުޅާކޮށް، ހަރުދަނާކުރެވި، ބައިނަލްއަޤްވާމީ މިފަދަ މުއައްސަސާތަކާއި ގުޅުންބަދަހިކޮށް އެފަރާތްތަކާއި ގުޅިގެން މަތީ ފެންވަރުގެ ޕްރޮގްރާމްތައް ހިންގާ، ސަނަދުތައް ދޭތަނެއްގެ ގޮތުގައި ހަމަޖެއްސުން.\nދިވެހިރާއްޖޭގެ އިސްލާމީ ރިސަރޗް ސެންޓަރ\n14 * ދިވެހިރާއްޖޭގެ އިސްލާމީ ރިސާރޗް ސެންޓަރެއް ޤާއިމް ކުރުން.\n* އިސްލާމީ ރިސަރޗް ސެންޓަރުން ބައިނަލް އަޤްވާމީ މިފަދަ ސެންޓްރުތަކާއި ޔުނިވާރސިޓީތަކާއި ގުޅިގެން ދީނާ ގުޅުންހުރި ދިރާސާތައްކުރުމާއި، ދީނީ ފޮތް ލިޔެ ތައްޔާރު ކުރުމާއި، ދީނީ ޖަރނަލްތައް ޝާއިޢު ކުރުމުގެ މަސައްކަތް ކުރަމުން ގެންދިއުން.\n* ހުރިހާ ރަށެއްގައި އިސްލާމީ ރިސަރޗް ސެންޓަރުގެ ގޮފިތައް ޤާއިމުކޮށް، މޮނިޓަރ ކޮށް، ބެލެހެއްޓުން.\n* މީޑިއާގެ ވަޞީލަތްތައް ބޭނުންކޮށްގެން ދިރާސާތަކާ ގުޅޭ މަޢުލޫމާތު ޢާންމުކުރަމުން ގެންދިއުން.


ޗައިނާގެ އަސްކަރީ މަތިންދާބޯޓުތައް ޓައިވާނުގެ ސަރަޙައްދަށް ވަންނަނީ ޗައިނާގެ އަސްކަރީ މަތިންދާބޯޓުތައް ޓައިވާނުގެ ސަރަޙައްދަށް ވަންނަނީ\nޗައިނާގެ އަސްކަރީ މަތިންދާބޯޓުތައް ޓައިވާނުގެ ސަރަޙައްދަށް ވަންނަނީ\nޗައިނާގެ އަސްކަރީ މަތިންދާބޯޓުތަކެއް ޓައިވާނުގެ ވައިގެ ސަރަޙައްދަށް ވަނުން.\nޗައިނާގެ އަސްކަރީ މަތިންދާބޯޓުތަކެއް ޓައިވާނުގެ ވައިގެ ސަރަޙައްދަށް ވަނުމާ ގުޅިގެން ޓައިވާނުން ރައްކާތެރިކަމުގެ ފިޔަވަޅުތައް އަޅައިފިއެވެ. ޗައިނާގެ ވައިގެ ސިފައިން ހިންގި އޮޕަރޭޝަނެއްގައި އެ ޤައުމުގެ 29 އަސްކަރީ މަތިންދާބޯޓެއް ވަނީ ޓައިވާނުގެ ސަރަޙައްދަށް ވަދެފައިއެވެ. މީގެ ތެރޭގައި ބޮންއަޅާ ބޯޓުފަހަރު ވެސް ހިމެނެއެވެ.\nޓައިވާނުގެ ވައިގެ ސަރަޙައްދަށް ޗައިނާގެ ބޯޓުތައް ވަނުމާ އެކު، އެ ޤައުމުގެ އަސްކަރީ މަތިންދާބޯޓުތައް ވެސް އެ ހިސާބަށް ވަނީ ފޮނުވައި، ޗައިނާގެ އުޅަނދުތައް އެ ސަރަޙައްދުން ފޮނުވައިލުމަށް މަސައްކަތް ކޮށްފައެވެ. އަދި، އެ ޤައުމުގެ މިސައިލް ސިސްޓަމްތައް ވަނީ ތައްޔާރީ ހާލަތަކަށް ގެނެސްފައެވެ.\nޓައިވާނަކީ ޗައިނާގެ ސަރަޙައްދެއް ކަމަށް ޗައިނާއިން ޤަބޫލު ކުރާއިރު، އެ ޤައުމުގެ އަސްކަރީ އުޅަނދު ފަހަރު ދޭތެރެ ދޭތެރެއިން ޓައިވާނުގެ ސަރަޙައްދުތަކަށް ފޮނުވައެވެ. މި ފަދަ އޮޕަރޭޝަންތަކަކީ ޓައިވާނުގެ މިނިވަންކަމާއި ސިޔާދަތަށް އޮތް ނުރައްކަލެއްގެ ގޮތުގައި އެ ޤައުމުން ދެކެއެވެ. އަދި، ބައިނަލްއަޤްވާމީ މައިދާނުގައި މި ކަންބޮޑުވުންތައް ހިއްސާކޮށް، އެ ޤައުމުން ދަނީ ޝަކުވާ އުފުލަމުންނެވެ.\nހުސްވި މޭ މަހުގެ ތެރޭގައި ވެސް ޗައިނާގެ އަސްކަރިއްޔާއިން މި ފަދަ އޮޕަރޭޝަނެއް ހިންގާފައިވެއެވެ. އެ ފަހަރު އެ ޤައުމުގެ 30 އަސްކަރީ މަތިންދާބޯޓު ޓައިވާނުގެ ވައިގެ ސަރަޙައްދަށް އެތެރެވެފައިވެއެވެ. ޗައިނާއިން ބުނަނީ، މިއީ އެ ޤައުމުގެ މިނިވަންކަމުގެ ދިފާޢުގައި ހިންގާ ތަމްރީނު ޕުރޮގުރާމުތަކެއް ކަމުގައެވެ.\nމިކަމާ މެދު އެމެރިކާއިން ވެސް ވަނީ ނުރުހުން ފާޅުކޮށްފައެވެ. އެމެރިކާގެ ޚާރިޖީ ވުޒާރާއިން ވަނީ، ޓައިވާނަށް ޚާރިޖީ ގޮތުންނާއި އިޤްތިޞާދީ ގޮތުން ބިރު ދެއްކުމަށް ހިންގާ މި ފަދަ އަމަލުތައް ހުއްޓާލުމަށް ޗައިނާއަށް ގޮވައިލާފައެވެ. އެމެރިކާގެ ރައީސް ޖޯ ޗައިނާއިން ޓައިވާނަށް ހަމަލާ ދީފިނަމަ، އެ ޤައުމާ ދެކޮޅަށް ހަނގުރާމަ ކުރަން އެމެރިކާއިން ތައްޔާރަށް އޮތްކަމަށް ބައިޑަން މީގެ ކުރިން ވަނީ، ވިދާޅުވެފައެވެ. ނަމަވެސް، އެމެރިކާގެ ޚާރިޖީ ވުޒާރާއިން ވަނީ އެ ބައިޑަންގެ އެވާހަކަތައް އަނބުރާ ގެންގޮސްފައެވެ.